
AI  CORTESI  LETORI 


S  0  N  E  T  O 


Ve  presento  Signori  sto  Libreto 

Che  la  vita  contien  d’ un  Comediante 
Del  secolo  passa  ,  dove  in  ristreto 
Da  rider  troverò  cossete  tante . 


lieta  T  aveva  in  prosa ,  e  per  dileto , 
Essendo  de  cantar  otave  amante , 

Ho  volesto  redurla  in  un  Poemeto, 
Con  tuto  che  in  Poesia  son  ignorante. 


Ho  scrito  come  parlo  in  venezian  , 
Inestando  parole ,  e  versi  intieri 
Indiferentemente  anca  in  Toscan^ 

E  ho  roba  co  ho  podesto  dei  pensieri , 

.  Come  averave  fato  ogni  cristian , 
Che  fusse ,  come  mi ,  strazza  mistieri . 
I  Omeni  sinceri 

Ha  cussi  da  parlar  *  mi  no  ve  vendo 
Dei  Gati  in  saco  ,  nè  burlarve  intendo  . 

Sto  Poema  lezendo 
Ve  podè  devertir ,  ma  come  quei 
Che  se  deverte  coi  purichinei  • 

Ch’ è  quanto  dir  fradei 
A  2 


Con  pkole  fredure;  donca  in  pase 
Lasselo  star  co  queste  no  ve  piase . 

Se  po  no  ve  despiase 
Ste  frotole ,  lezelo ,  e  compatì 
Se  no  ve  posso  dar  più  de  cussi  j 
Perchè  dirò  anca  mi 
Come  gha  bù  da  dir  quel  omo  grando 
Al  Duca  de  Ferara  dedicando 

E1  so  famoso  Orlando  : 

Nè  che  poco  vi  dia  da  imputar  sono 
Che  quanto  posso  dar  tutto  vi  doncn. 

C  N  T  O  PRIMO 

ARGO  M  E  N  T  O 

Nato  aperta  Tiberio  mor  so  Mare , 

E  per  el  Mondo  a  far  el  Xaratart 
Xe  subito  costreto  so  si  or  Fare , 

Che  ha  mazza  un  eavalier  Napolitan  j 
Scazzando  po  so  fio ,  che  con  do  rare 
Astuzie  se  mantien  da  cortesan ; 

La  prima  a  Roma ,  P  altra  a  Cita  ve  chi  a: 
TP  andar  irt  Lombardia  po  el  se  parechia. 


D  un  Comico  famoso  1*  aventure  , 

In  Venezian  gho  vogia  de  cantar 
I  Colpi  de  Fortuna,  e  le  sventure 
Che  a  vicenda  l’ha  avudo  da  incontrar, 
E  le  astuzie  curiose,  e  le  bravure 
Che  celebre  lo  ha  fato,  e  singoiar; 

De  Scaramuzza  insania  la  bizara 
Vita  cantar,  al  son  dela  Chitara- 
A  i 


Xe  sta  cantà  d’ Orlando,  e  de  Morgante, 

De  Riciardeto,  e  de  Paris,  e  Viena; 

De  Marfisa,  Rinaldo,  e  Sacripante; 

E  infin  anca  Bertoldo  xe  sta  in  Scena. 

E1  Gonela  s’ha  visto,  el  Grilo,  e  tante 

Redicole  fegure,  nè  la  pena 

Nissun  s’ha  dà  de  dir  de  Scaramuzza  , 

E  a  mi  de  farlo  ancuò  l’estro  ingaluzza. 

Signori  se  sorar  volè  un  pocheto 
Ve  podè  qua  un  oreta  trategnir, 

Che  dei  casi  redicoli  prometo 
De  farve  con  al  canto  mio  sentir . 

Eco  a  sonar,  eco  a  cantar  me  meto, 

Ve  prego,  d’atenzion,  e  compatir 
A  man  a  man  che  me  anderè  ascoltando, 
Se  qualche  volta  stonerò  cantando. 

Vu  Musa  che  sè  solita  a  la  bona 
Detarme  dele  rime  naturali 
In  certi  Sonetazzi  ala  Carlona 
Fati  per  passatempo,  e  dozenali: 

Vu  che  sempre  sè  stada  mia  Parona 
Agiuteme  ve  prego  a  no  far  fali, 

E  deme  dela  vostra  fantasia, 

Aciò  scriva  sta  istoria  in  Poesia. 


T> 


RIMO. 


5 

Per  segondar  l’uso  moderno,  e  antigo 
La  Dedica  bisogna  in  prima  far, 

E  scomenzemo  mal:  me  xe  un  intrigo 
L’aver  el  Mecenate  da  trovar. 

Me  vien  in  mente  più  de  qualche  amigo, 
Ma  per  tuti  no  l’è  questo  un  atar: 

Glie  voi  zente  de  cuor,  che  vogia  al  caso 
Defenderme  da  quei  che  dà  de  Naso. 

Ghe  sarave  ’1  Siov  Bortolo  Zaneti , 

Omo  de  fantasia,  talento  grando, 

E  notus  in  Judea  per  i  Soneti 

Che  ala  luse  Ili  dà  de  quando  in  quanb, 

Ma  poverazZò  questo  gha  i  so  aneti, 

E  poco  mi  me  vago  figurando 
Che  più  viver  el  possa,  e  dopo  resto, 
Senza  del  Mecenate  tropo  presto. 

Pecà  che  un  Omo  de  quel  gran  talento 
No  ghabia  vita  longa,  e  che  noi  dura 
Come  Matusalem,  che  novecento 
Anni  ha  vissù  segondo  la  Scritura. 

Lu  che  mostra  d’aver  compatimento 
Quando  ghe  lezo  qualche  mia  fredura, 
Defenderave  sempre  sto  Libreto, 

Ma  co’  digo  lè  vechio  povereto. 

A  4 

Un  Omo  co  lè  vechio  no  Iè  bon, 

Per  quel  che  anca  le  femene  sol  dir; 

E1  poi  aver  siben  bona  intenzion 
Ma  ghe  manca  le  forze  per  suplir. 

Ghe  voria  verbigrazia  un  mio  Paron, 

Ma  che  no  fusse  tanto  sul  finir, 

E  qua  xe  dove  che  intriga  me  vedo, 

Che  trovarlo  dificile  assae  credo. 

P. 

Che  se  volesse  un  Zentilomo  tor, 

Esser  no  poderia  corispondente 
A  sto  sogeto  el  don,  e  po  un  onor, 

E1  me  sarave  a  mi  tropo  ecedente, 

Che  infin  d’una  fredura  son  autor, 

E  ghe  vorave  un  Opera  ecelente, 

Come  sarave  a  dir  V Ariosto,  e’1  Tasso, 
E  no  in  canto  meschin  un  Tema  basso  = 

i  o 

Se  po  cercasse  aver  qualche  gran  Dama 
Per  Protetora  de  sto  mio  Poemeto, 
Tanto  pezo  averia  l’opera  grama 
Un  infelice  fin,  perchè  scometo 
Che  invece  de  cercarghe  onor,  e  fama 
La  se  ne  forbirave  anzi  el  culeto; 

De  mode,  nè  d’amor  qua  no  se  parla; 
Podè  la  conseguenza  argomentarla. 


$  RIM  O. 

No  save  ria  in  sostanza  chi  trovar 
Per  Mecenate  del  Poema  infin, 

E  scomenzo  la  zente  po  a  secar, 

Se  gnente  vago  drio  de  sto  cantin . 
Togo  senz’altro  donca  zavariar, 

Sia  qual  se  sia  del’ opera  el  destin, 
Togo...  chi  possio  tor*...  fursi  colori 
Che  le  gnacare  sona?  giusto  lori. 

i  i 

Questi  cha  fa  Ganzon  per  le  Regate 
Per  Córse  de  Cavali,  e  de  Lachè; 

Che  spesso  tol  per  man  le  mode  mate 
De  Scufe,  e  Capelini  ala  franzè 
Cò  insolenze  al  Poema  vegna  fate, 
Capaci  de  defenderlo  po  i  xe 
Con  qualche  Ganzoneta  sti  frustai 
Sul’ aria  vechia  del  Tarapatai. 

Cussi  anca  co  sto  inezo  in  cognizion 
La  zente  vegnirà  bel  mio  Poema, 
Senza  el  qual  condanada  in  un  canton 
L’opera  mia  sarave  come  sema 
De  Critica,  d:e  Sai,  e  Rudizion, 

E  per  i  versi  strazzi,  e  per  el  Tema, 
E  fama  acquisterò,  come  l’ Istoria 
Del  gran  Mastrili  celebre  memoria. 

Poeti  famosissimi  ve  mando 

A  donar  co  sta  vista  el  mio  Poemeto^ 
Al  vostro  Patrocinio  el  racomando, 

E  compatì  s’el  don  xe  assae  pocheto. 
Se  qualchedun  lo  andasse  criticando 
Come  che  mi  pur  tropo  gho  sospeto. 
Confido  nela  vostra  Protezion, 

E  favorirne  intanto  d’atenzion. 

In  prima  tra  aparentesi  dirò 

Quanto  son  mato  deventà  a  cercar 
El  raro  libro  dove  trato  gho 
L’Argomento  del  qual  vogio  tratar, 

A  segno  tal  che  straco,  e  stufo  po 
El  caprizio  voleva  abandonar, 

Che  no  vorave  che  pensasse  alcuni 
Che  fusse  la  materia  de  comuni . 

Da  Stefano,  da  Garbo,  e  da  Pavini, 

Da  Basegio,  Pezzana,  e  Lazaroni, 

Da  Curti,  da  Basagia,  e  Remondini, 
Da  Pizzolato,  Carcano,  e  Savioni. 

Da  Bruneti,  Savioli,  e  Foglierini, 
Pompeati,  Coleti,  e  dal  Baglioni 
A  cercar  sto  Libreto  son  andà  , 

Nè  da  nissun  de  lori  l’ho  trovh. 


PRIMO.  ii 

Le  Librarie  a  San  Marco,  ala  Salute, 

Ai  Gesuati,  a  San  Zorzi  magior, 

E  in  altri  Loghi  mi  le  ho  viste  tute. 
Co  no  poca  fadiga,  e  gran  suor. 

Sarave  fin  andà  po  in  Calicute 
Per  vogia  de  trovar  sto  tal  autor. 

Del  qual  fin  da  Regazzo  aveva  idea, 

E  ghaverave  dà  quel  che  i  volea. 

Passando  a  sorte  da  un  Luganegher 
Che  certi  Libri  giera  drio  desfar, 

E  preparar  la  carta  per  poder 
E1  Persuto,  e  Salà  dopo  incartar; 

Me  xe  vegnù  sul  fato  a  mi  in  pensier 
De  poder  Scaramuzza  in  quei  trovar; 
Son  donca  andà  in  Eotega  pien  de  fede, 

53*  Che  P acqua  rompe  dove  no  se  crede. 

Vardo  donca  sti  Libri  uno  per  un, 

E  Racolte  i  xe  tuti  de  Poesie, 

Tolto  qualche  Romanzo,  e  qualchedun 
Che  trata  de  Rimedj,  e  Malatie. 
Desperà  no  vedeva  che  nissun 
Fusse  a  segonda  delle  vogie  mie, 

Ma  mentre  credo  ogni  speranza  morta 

,5  L’ ultimo  a  comparir  fu  Gambastorta . 

Se  un  Barcarol  de  quei  che  stà  ai  Tragheti 
Fando  qualche  Parada  una  matinà 
In  vece  de  trovar  i  do  soldeti, 

Che  se  sol  meter  soto  la  pietina, 

EI  trovasse  do  ruspj  zechineti , 

Credeu  che  l’anderave  in  zeladina 
Dal’ alegrezza?  mo  de  sto  calibro 
Imagineve  mi  cò  ho  visto  el  Libro. 

2  X 

Gho  dà  diese  soldeti  a  quel  sior  tal, 

E  m’ho  con  mi  el  Libreto  via  portà3 
Corando,  se  sol  dir  come  un  Cavai, 

Che  mato  dal  piaser  mi  giera  za'. 

Ho  tolto  pena,  carta,  e  caramal, 

Quando  che  a  casa  mia  son  arivà, 

E  m’ho  messo  al’ impresa  in  sta  manierar 

„  Istoria  miserabile-  ma  vera. 

Scomenzando  dal  nascer  i  dretura , 

L’ano  mile  siecento  co’oto  a  rente3 

„  Sicome  par  Ih ,  e  dice  la  scritura, 

Al  Mondo  Scaramuzza  fu  nascente. 
Ocupava  so  Pare  con  bravura 
De  Capitanio  el  posto,  o  sia  Tenente 
Drento  in  Napoli  d’una  Compagnia 
De  quei  Soldadi  de  Cavalaria. 


É1  caro  amigo  mio  Sior  Costantm 
Cumano  adesso  mi  me  vien  in  mente 
Che  a  st’ impresa  m’ho  messo  poverin 
Senza  aver  in  sostanza  studio  gnente . 
Lu  che  per  fantasia  xe  un  Omo  fin, 

E  nel  Napolitan  tanto  ecelente, 

De  Napoli  a  proposito  averave 
Possù  cantar  con  metro  più  soave, 

Del  Parnaso  mi  mai  viste  ho  le  cime, 

E  sempre  son  restà  nel  mio  Teren; 
Abilità  no  gho  per  el  sublime, 

E  nel  Di.  leto  nostro  me  convien 
Per  conseguenza  bufar  zo  le  rime 
Senza  pensarghe  su  come  le  vien. 
Onde  Signori  no  ve  ste  a  spetar 
Voli  de  fantasia  nel  mio  Cantar, 

Anzi  su  sto  proposito  avertir 

D’una  cossa  ve  vogio  tuti  quanti, 

Che  per  parole  mi  no  voi  imatir, 
Come  che  per  esempio  fa  i  Cruscanti; 
Sarà  ben  naturai  spero  el  mio  dir, 

Ma  scrupoli  in  sto  afar  no  averò  tanti 
L’ Ortografìa  po  vogio  abandoriarla  : 

55  Se  scrive  in  venezian  come  se  parla» 

Giera  sto  Scaramuzza  un  soranome 
Che  l’usava  in  Teatro  recitando, 

Ma  de  Diberio  che  l’avesse  el  nome 
Vago  dal  mio  Libreto  rilevando; 

De  Fiorili  l’aveva  po  el  cognome, 

E  per  l’uno,  e  per  l’altro  nominando 
Mi  lo  andarò  senz’ altra  distinzion, 
Come  che  darli  l’estro,  e  l’ocasion. 

Sto  Tiberio  romaso  senza  Mare 

El  fu  d’un  Mese,  e  qualche  Setimana',» 
E  vedovo  restando  sò  Sior  Pare 
Voleva  per  Mugier  una  Zermana 
Che  gera  una  belezza  dele  rare 
Che  se  podesse  dar  in  carne  umana, 

Ma  el  permesso  dal  Vescovo  otegner 
No  l’ha  podesto  mai  con  so  spiacer  . 

L'ha  avudo  per  sta  cossa  un  aversion 
Col  fradal  de  sto  Vescovo,  che  un  di' 
Facendo  co  sto  tal  una  question 
Che  no  conclude,  e  che  ve  taso  mi, 
Trata  la  spada,  senza  remission 
In  sen  da  banda  a  banda  el  lo  ferì, 

E  de  scampar  da  Napoli  costreto 
Ili  co  el  fu  con  el  so  Regazzeto. 


PRIMO. 

In  Paese  arivà  donca  stranier 

E  senza  bezzi,  e  senza  roba  drio 
Come  far  noi  saveva  a  mantegnir 
Oltre  la  so  persona  quel  so  fio, 

Ma  pensa,  e  po  repensa,  ghe  un  pensier 
Vegnù  in  la  testa  che  ghe  xe  riuscio: 

De  far  el  Zaratan  el  se  dessegna: 

Che  la  necessità  gran  cose  insegna. 

3C 

Qualche  poco  el  savea  de  Medesimi, 

E  Balsami,  e  Ceroti  componendo 
El  li  andava  sul  Banco  la  marina 
Con  le  Ricete  al  popolo  vendendo. 

Per  dolori  de  Testa,  e  mal  d’ orina 
El  Balsamo  un  rimedio  xe  stupendo, 

Cossi  per  freve,  e  per  tanti  altri  mali: 

El  Ceroto  po  giera  per  i  Cali. 

3 1 

In  sta  maniera  donca  vadagnando 

Per  elo  el  pan,  e  per  sta  so  creatura, 

E  muando  cita  de  quando  in  quando 
Senz’afani  el  viveva  ala  ventura; 

E  Scaramuzza  intanto  vegnia  grande, 

In  educar  el  qual  l’aveva  cura 
Come  ghe  permetea  la  circostanza, 

E  d’aver  fruto  un  dì  l’avea  speranza. 

Poveri  Pari  mo  sè  i  gran  minchioni 
A  volerve  sui  foli  lusingar 
Gnanca  in  alora  che  sarò  vechioni 
De  un  solievo  ai  bisogni  retrovar  S 
Dise  el  Proverbio  che  ale  volte  boni 
Diese  fìoi  no  xe  un  Pare  a  sostentar, 
Quando  che  a  diese  fìoi  probabilmente 
Poi  far  le  spese  un  Pare  facilmente» 

Giera  Tiberio  tanto  gran  magnon 
Infin  da  fantolin  chiuchiando  el  late, 

Gh’el  svodava  ogni  zorno  da  Gioton 
A  do  vena  Tetazze  cussi  fate; 

E  in  seguito  c tessendo  a  proporzion 
L’averave  magnk  fin  legavate, 

E  quanto  che  so  Pare  vadagnava, 

A  mantegnir  costu  tuto  ghe  andava. 

34 

Nè  sto  Regazzo  essendo  mai  contento 
De  quel  che  so  Sior  Pare  ghe  passava 
El  ghe  robava  el  Balsamo,  e  l’Unguento, 
E  per  un  terzo  dopo  el  lo  esitava. 

La  ghe  andà  ben  cinquanta  volte,  e  cento, 
Ma  tropo  la  facenda  a  longo  andava: 

So  Pare  se  n’ha  acorto,  e  col  baston 
Gha  fato  una  solene  corezion . 


PRIMO. 

Nè  questo  è  sta  el  castiga  solamente, 

E1  l’ha  scazzà  anca  via  de  casa  alora. 

No  volendo  più  d’elo  saver  gnente, 

E  disdot’ ani  nol’avea  gnancora. 

Afano  de  sta  cossa  elo  no  sente, 

Ma  de  staltra  facenda  el  se  adolora, 

Che  gnanca  noi  gaveva  una  Monea 
Da  far  l’Orbo  cantar  se  mai  el  volea*. 

Eco  dove  l’amor  zonze  d’un  Fio, 

Mentre  tanto  so  Pare  se  sfadiga 
Per  mantegnirlo  ben  calzà,  e  vestio, 

Senza  che  lu  abia  parte  in  la  fadiga  ! 

Mo  xe  i  gran  Vis  de  G...  poferbrio 
Ghi  per  farghe  dei  soldi  se  tol  briga, 

E  se  strussia,  e  se  acana!  che  in  vechiezza 
I  gha  po  de  sta  sorte  de  alegrezza. 

Ma  xe  al  contrario  i  gran  cativi  cuori' 

Queli  che  li  abandona  in  zoventù, 

E  al’azardo  li  mete  come  lori 
De  acquistarse  la  Frusta,  e  forsi  più! 

Quanti  no  se  n’ha  visto  de  costori 
Che  abandonai  dal  Pare,  dopo  i  fù 
Per  causa  de  assassinile  trufarie 
Condanai  alo  forche,  ale  Galie? 


CANTO 

Se  pensa  sto  Regazzo  a  Roma  andar 
E  giera  el  Mese  de  Decembre  aponto, 
Nel  qual  se  sol  in  Roma  più  provar 
El  fredo  grando  (  sempre  za  in  confronto 
Tel  resto  del’  Italia  e  nel  spontar 
Del  Sol,  in  la  Gità  drento  lè  zonto 
Co  un  Tabariel  de  sea  mezo  sbasio 
Che  apena  ghe  tocava  in  tei  dadrio. 

E’ aveva  po  una  fame  da  fachin, 

Ma  no  avendo  lu  soldi  da  poder 
Comprarse  per  magnar,  nè  pan,  nè  vin 
Ghe  xe  vegnù  in  la  mente  sto  pensier. 

A  una  Botega  el  s’ha  tira  vicin 
Dove  i  vendea  Tabaco-,  e  senza  aver 
El  minimo  riguardo,  el  dimandava 
La  presa  de  Tabaco  a  chi  ’1  comprava 

40 

Ave  rè  visto  certi  Tabaconi, 

Cha  quando  i  tol  Tabaco  i  cazza  drento 
Dela  scatola  in  modo  i  so  deoni, 

Da  svodarla  se  ocor  in  un  momento. 

Pensè  aponto  che  come  sti  scroconi 
Scaramuzza  faceva  el  complimento 
A  quanti  vegnia  fora  de  Botega, 

Ghe  una  presa  gtiissun  mai  no  la  nega* 


P  Pv  I  M  O. 

Dai  una  presa,  e  do,  dai  tre,  dai  diese, 
Metendo  sto  Tabaco  sempre  a  parte 
E1  vegnia  a  far  a  forza  in  fin  de  prese 
Da  una  lira  ogni  dì  tre  quatro  carte, 

E  varj  zorni  fate  el  s'ha  le  spese 
Usando  sempre  con  bravura  st’arte: 

Al  Boteghìer  istesso  lo  vendeva, 

Ma  senti  cossa  in  prima  ch’el  faceva. 

EI  toleva  per  da’ghe  varj  odori 
Melissa,  e  Bergamoto  dal  Specier 
Con  dela- quinta  essenza  d’altri  fiori, 

E  po  dopo  el  io  dava  al  Boteghier 
Per  Tabaco  chiamà  de  Mìlefiorì 
Da  Paese  lontan  fato  vegner; 

Ma  el  Sechio  al  Pozzo  tante  volte  el  và 
Fin  che  una  volta,  o  l’altra  el  resta  là. 


Un  Svizzero  del  Papa  tra  la  zente, 

Che  avea  comprà  Tabaco  aveva  in  man- 
La  so  scatola  averta,  e  bravamente 
Se  gha  Tiberio  avicinà  pianpian, 
Tolendose  una  presa,  senza  gnente 
A  verghe  dito  avanti  da  Vilan. 

Con  permìssion  el  dovea  dirghe  almanco, 
Ma  l’ha  lassà  sto  complimento  in  bianco.. 


2  O 

£1  Svizzero  chiamandose  ingiuriti 
De  sto  sporco  proceder  indiscreto, 

Da  birba,  e  da  Canagia  el  l’ha  tratà, 

Cento  ingiurie  disendoghe  in  ristreto. 
L’aveva  anca  de  darghe  manazzà, 

Ma  Scaramuzza  cole  man  al  peto 
S’ha  messo  a  dimandarghe  in  zenochion 
Pietà,  misericordia,  compassion. 

45 

No  sò  se  dele  bote  la  paura, 

Opur  de  quel'azion  el  pentimento 
Abia  fato  che  in  quela  positura 
Ghe  dimandasse  lu  compatimento; 

Ma  questa  giera  strada  più  segura 
Per  scapolar  el  critico  momento; 

S’ha  sempre  da  umiliar  uu  omo  acorto 
Che  xe  inferior  de  forze,  e  che  gha  torto» 

4(5 

Ma  a  dimandar  perdon  moti  el  faceva 
Mo  tanto  caricai,  che  quel  Soldà 
Che  minchionà  piutosto  se  credeva 
L’ha  maledetamente  bastona. 

Pacienza  se  le  spale  ghe  doleva, 

Ma  tuto  anca  el  Tabaro  el  gha  strazza. 
Scaramuzza  del  trato  mal  contento 
Se  xe  partio  da  Roma  in  quel  momento». 


PRIMO. 

A  Citàvechia  andar  l’ ha  stabiiio, 

E  quando  el  ghe  fu  zonto  per  el  Porto 
S’è  messo  a  caminar  avanti,  indrio, 
Studiando  minchionar  qualcun  el  storto. 
Che  a  numerar  dei  Bezzi  giera  drio 
Do  Turchi  schiavi  donca  el  s’è  inacorto, 
E  pianpianin  se  ghè  tira  da  rente. 

Senza  che  lori  se-  ne  acorza  gnente- 

4?8 

L*ha  visto  ataco  d’eli  una  strazzeta’ 

Ghe  a  rodolar  i  Bezzi  ghe  serviva. 

(  Senti,  sentì  1* astuzia  maledeta^ 

Del  nostro  Sior  Tiberio  in  dove  arira!  ) 
La  camisa  el  se  tagia,  e  la  pezzeta 
In  dove  i  soldi  rodolai  i  tegniva, 

El  ghe  barata  presto,  nè  eli  abada 
Che  quela  pezza  ghe  vegnia  cambiada. 

4P 

Dopo  el  se  bufa  zo,  vista  facendo 
De  dormir  ronchizando .  Lori  intanto 
Tolta  la  pezza  i  andava  via  metendo, 
Senza  badarghe  el  soldo  tutoquanto; 

In  quelo  Scaramuzza  và  fìnzendo 
De  desmissiarse,  e  con  deroto  pianto 
El  ciga:  Ladri.,  oh  Dio...  son  sassinks 
Giustizia  che  costori  m’ha  robà» 


CANTO 


2  2 

5° 

E  nel  dir  ste  parole  tuti  do 

E1  li  gha  per  le  maneghe  aferai. 

A  Cità  vechia  ghe  per  quanto  sò 
Abondanza  de  Sbiri,  e  de  Soldai; 

In  quel  ’na  compagnia  ghe  ne  passò 
Che  Scaramuzza  li  tegnea  fermai, 

E  sentii  sti  sussuri  el  caporal 
L’ha  pensa  de  no  far  nè  ben,  nè  mal 

Si 

Lsha  pensà  de  menarli  tuti  tre 

Intanto,  &  abonconto  via  in  Presoli, 
Disendoghe  a  Fiorili:  se  averè, 

Come  suponer  vogio,  vii  rason, 
Giustizia  sarà  fata,  e  quieto  stè 
Che  per  costori  zogherà  el  baston; 
Dirè  le  rason  vostre  tuti  quanti 
Co  al  Giudice  menai  sarè  davanti  < 

5*’ 

Fiorili  donca  al  Tribunal  acusa, 

Che  quei  schiavi  ghaveva  smafarai, 

I  soldi  che  T aveva,  e  noi  recusa 
De  darghe  prove  che  i  ghe  fu  robai. 

I  xe  dentro  una  pezza  ala  refusa, 

El  dise  tuti  quanti  rodolai, 

D’un  toco  de  Camisa  che  gho  adosso, 
E  ccl  fato  convincerli  eco-  posso. 


PRIMO. 


zi 
52 

In  quelo  la  camisa  el  tira  fora 

E  mostra  come  el  toco  ghe  mancava, 

Ma  sogionto  gha  el  Giudice  in  alora 
Che  sta  prova  per  altro  no  bastava; 

E  che  dele  monee  saver  ancora 
El  numero ,  e  valor  ghe  bisognava , 

Per  dar  la  so  sentenza  sul  momento 
Con  qualche  più  seguro  fondamento.. 

No  dirò  come  mai,  ma  esato  conto 
El  gha  savesto  render  per  menuo, 

E  verità  trovandoghe  al  confronto 
Per  vero  el  falso,  el  Giudice  ha  tegnuo, 

E  sentenziai  i  do  Turchi  T  ha  in  quel  ponto 
Che  i  ghe  dovesse  ever  donca  renduo 
El  soldo  che  i  ghaveva,  e  castigai 
Come  dopo  do  Ladri  anca  i  xe  stai. 

5  5 

L’aparenza  costori  li  condana, 

Ma  el  Giudice  xe  sta  poco  prudente. 

Che  se  sol  dir  che  Faparenza  ingana  , 

Nè  ascoltar  el  dovea  lu  solamente. 

Cercar  dei  Testimoni,  e  poferdiana 
El  doveva  lassar  che  fessamente 
Podesse  Finocenza  soa  provar 
I  do  poveri  schiavi. in  quel  afar. 


ì 

Ma  per  quanto  quei  Turchi  protestava, 
Zurando  per  el  corpo  de  Maometo, 
Esser  eli  inocenti,  no  badava 
Che  a  Fiorili  quel  Giudice  in  efeto. 
L’inclinazion  in  lu  predominava 
Per  ei  cristian,  e  sielo  benedeto; 

Ma  quando  s’ha  da  dar  torto,  o  rason 
Per  gnissun  no  ghe  voi  predilezion. 

57 

Se  una  Campana,  e  l’altra  no  sa  sente, 
Dise  el  Proverbio  nostro  venezian , 

Del  son  no  se  decide;  istessamente  * 
Lo  dise  Luigi  Pulci  anca  in  toscan; 

E  no  serviva  quela  volta  gnente 
L’esser  eli  do  Turchi,  e  lu  cristian: 
No  basta  per  far  prova  el  crestianismo 
Religio-n  no  se  bada,  o  bigotismo. 

58 

Conosso  per  esempio  dei  Chietini 

Che  sta  a  tre  quatro  Messe  la  matina, 
E  che  ogni  Setimana  ai  Filipini 
Col  Domine  adjuvandum  me  festina 
Se  và  a  bater  in  colpa,  e  berechini, 
La  Madona  co  i  poi  anca  i  sassina, 

Furbi  de  prima  riga,  e  p . ri 

Usiirari,  e  Ladroni  de  quei  veri. 


PRIMO. 

S'ha  da  tegnir  per  questo  che  i  sia  Santi, 

E  i  altri  al  so  conforto  per  baroni? 
Esaminar  bisogna  ben  avanti, 

Quando  che  no  se  vogia  far  maroni. 

Un  mal  pur  tropo  el  xe  de  tanti,  e  tanti 
Che  dal’ esterno  giudica,  e  minchioni 
I  tol  per  la  sostanza  Taparenza, 

Dando  spesso  al  contrario  la  Sentenza. 

60 

La  camisa  xe  vero  giera  un  dato 
Che  cogionà  averave  anche  bertoldo; 
Istessamente  averghe  là  sul  fato 
Savesto  dir  la  qualità  del  Soldo, 

Ma’l  caso  vice  versa  giera  nato, 

|  E  se  dovea  impiegar  el  Manigoldo 
Piutosto  el  Sior  Tiberio  a  far  frustar, 

Che  quei  poveri  schiavi  condanar. 

61 

Ma  seguitando  el  filo  de  1*  Istoria 
Che  de  cantar  me  xe  vegnù  el  caprizio, 

E  che  per  questo  gho  imparà  a  memoria  , 
De  torse  un  Camerier  al  so  servizio 
A  Scaramuzza  nata  ghe  la  boria, 

Nè  quà  segno  l’ha  dà  d’aver  giudizio 
Tolendose  un  agiuto  a  dar  consumo 
A  quattro  soldi  per  un  po  de  fumo. 

E 

Gran  abiti  magnifici  el  s’ha  tolto, 

E  anca  in  sta  parte  el  fu  tropo  ecedente  , 
Ma  in  alora  el  pensier  Pavea  rivolto 
AP  esser  nato  anch’ elo  nobilmente. 

E  rifietendo  po  che  stando  molto 
A  Cità  vecchia,  un  dì  qualche  acidente 
Podeva  furse  far,  che  in  so  malora 
IP  afar  dele  monee  vegnisse  fora. 

*3 

A  sto  so  servitor  che  fato  sia 
L’ordena  el  bagagio  per  viazar; 

Anca  perchè  P aveva  fantasia 
Altre  aventure  via  de  la  cercar. 

Verso  donca  lu  và  la  Lombardia, 

Ma  se  in  sedia  a  Cavalo,  o  come  andar 
El  volesse,  no  posso  rinvegnir, 

Perchè  P autor  no  Pha  volesto  dir. 

6 4 

E  taser  anca  mi  son  persuaso 

Dando  con  questa  fin  al  primo  canto. 
Signori  se  a  cantar  no  ve  despiaso, 

Che  me  temè  a  scoltar  ve  prego  tanto, 
Mentre  diman  da  dove  son  romaso 
Continuerò  l’Istoria.  Vago  intanto 
A  far  la  mia  Ceneta,  e  dopo  a  Leto: 
Tornè:  tornè  diman,  che  quà  v’aspetto. 


SCARAMUZZA 

C^SNTO  SECONDO. 

********* 


ARGOMENTO 

Fiorili  è  sassi  ria  dal  Servitori 

Schiavo  el  se  finze ,  e  le  mena  in  Galla. 
Dopo  el  va  a  Fano ,  in  dove  per  Ator 
FI  se  esibisse  in  una  Compagnia . 

V  acquista  recitando  gran  onor  : 

Ghe  usa  cl  Duca  de  Mantoa  cortesia. 

La  Morosa  a  Bologna  el  s1  ha  trova , 

E  con  questa  in  Preson  el  vien  mena. 

i 

Ivdiser  chi  mal  oprando  si  confida 
Che  gabia  d’andar  ben  le  briconae! 

Lassè  pur  che  un  Baron  trionfa,  e  ìida, 
A  longo  andar  noi  riderà  po  assae. 
Vederè  Scaramuzza  che  se  fida 
De  dir  al  Servitor  le  baronae 
Che  l’avea  fato,  e  dopo  in  sta  maniera 
El  fio  pagar  infin,  con  la  Galera 
B  2 

Per  passar  l’ore  via  cussi  viazando, 

Ghe  andava  Scaramuzza  da  imprudente 
Le  so  birbanterie  tute  contando , 

E  quella  dei  do  Schiavi  specialmente; 

E  quà  l’ha  fato  un  falò  tropo  grando, 
E  xe  da  dir  £he  noi  savesse  a  mente 
Sto  Proverbio  eh’ è  quà  certo  Signori*. 

py  Tanti  nemici  abiam  ne’ Servitori. 

3 

A  rivai  verso  sera  a  un  Osteria 

Dopo  di  un  longo,  e  d’un  cativo  viazo, 
Fiorili  che  no  voi  malinconia. 

Se  l’Osto  trata  ben  voi  dar  el  sazo; 
L’ordena  che  la  cena  pronta  sia, 

Nela  qual  po  magniando  d’avantazo, 

E  assae  bevendo,  el  Servitor  costreto 
El  fu  a  spogiarlo,  e  meterlo  nel  Leto. 

4 

Apena  in  Leto,  tope  indormenzà 

L’ha  scomenzà  assae  forte  a  ronchizar, 
Ch’el  pareva,  dirò  per  parità, 

Una  gran  Cana  d’organo  a  sonar; 
Perchè  l’aveva  el  spirito  aiterà 
Dal  troppo  bever  vin,  e  dal  magnar: 

Se  giera  mi  a  dormi rghe  in  compagnia. 
Per  tuta  quela  nòte  no  dormia. 


SECONDO.  *p 

Che  quando  nel  silenzio  dela  sera' 

In  camera  sera  sento  quel  sesto  , 

Me  desturbo  la  mente  a  una  maniera 
Che  no  posso  dormir,  e  almanco  in  questo 
*  Felicità  a  sto  Mondo  godo  intiera, 

Se  no  Io  posso  dir  in  tuto  el  resto: 

La  Mugier  cola  qual  mi  dormo  in  Leto 
Xe  senza  per  Dio  grazia  sto  difeto. 

6 

Quando  ch?el  Servitor  vede  dormir 

Con  quel  tanto  ronfar  el  sa  Paron, 

E  ch’el  sussuro  noi  podea  sentir, 

Ha  credesta  oportuna  Poccasion 
D’ averlo  sto  Galioto  da  tradir; 

Fando  donca  de  tuto  un  rodolon 
Coi  Abiti,  e  coi  Soldi  el  scampa  via, 

E  nuo  %lassa  el  paron  che  za  dormia. 

7 

Ter  questo  mi  dormir  no  vogio  mai 
Con  Servitori,  o  zente  in  compagnia. 
Cerco  sempre  star  solo,  e  ben  serai 
I  Balconi,  e  le  Porte  voi  che  sia; 

Nè  nasse  de  sta  sorte  a  mi  de  guai, 

E  gho  segura  più  la  roba  mia: 

Fidarse  è  ben,  ma  no  fidarse  è  megio| 

E  massima  po  quando  che  no  vegio. 

B  ì 


0 


CANTO 


8 

Scaramuzza  se  svegia  la  matina, 

E  nel  vederse  fato  el  tradimento. 

Che  in  semola  và  tuta  la  farina 

Del  Diavolo ,  el  convien  in  sul  momento 

E  ala  sorte  adatandose  sassina, 

Dopo  fato  senza  utile  un  lamento, 

L’ha  pensà  de  no  darse  altro  sto  tedio: 

„  Che  al’impossibil  poi  non  ci  è  rimedio. 

P 

A  compassimi  movendose  quel  Osto 
Del  a  disgrazia  de  sto  sior  Tiberio, 

Un  capoto  el  gha  dà  de  poco  costo 
Che  fu  d*  un  Schiavo,  e  questo  xe  unmisterio 
Uno  trovar,  a  compassion  disposto, 

Che  dei’ umanità  xe  vituperio, 

Se  afato  no  la  gha  del’ impossibile, 

No  la  gha  gnanca  tanto  del  credibile. 

i  o 

L’ha  volesto  una  note  anca  alozarlo, 
Dandoghe  da  cenar  per  carità; 

E  Scaramuzza  po  per  compensarlo 
De  sta  pietosa  azion,  el  gha  robà 
Un  fero  (  senza  gnanca  saludarlo  ) 

Che  una  caena  par  d’un  condanà, 

E  in  sto  modo  le  andà  fin  ili  Ancona, 
Carità  dimandando  a  ogni  Omo,  e  Dona. 


SECONDO. 

Fé  un  poca  de  limosina  Cristiani 
A  nome  delle  tre  Persone  sante. 

Che  son  sta  fato  schiavo  da  quei  Cani 
De  Turchi,  e  gho  soffèrte  pene  tante 
Per  amor  de  Gesù  squasi  dies’ani , 

E  ala  fede  son  sta  sempre  costante: 
Disendo  ste  parole  anca  el  piangeva, 

E  a  farghe  carità  tati  el  moveva  . 

I  2- 

litf  in  sta  maniera  la  passava  ben 
E  assae  giera  contento  del  so  stato; 

Ch’el  mestier  dela  birba,  ogn’un  convien 
Ch’el  sia  un  viver  felice,  un  star  beato. 
No  se  lavora  mai,  vieti  quel  che  vien, 
Nè  s’ha  nissun  pensier.  Questo  xe  un  fato 
Co  uno  scemenza  a  far  el  birbo  un  ora, 
Per  un  Ducato  ai  dì  gnanca  el  laora . 

*3 

Tre  Galere  da  Napoli  in  quel  Porto, 

No  so  a  che  far,  alora  se  trovava, 

E  caminando  un  dì  per  so  deporto 
Un  aguzin  delle  medeme  andava. 

De  Scaramuzza  questo  s’ha  inacorto, 

El  qual  per  mala  sorte  somegiava 
A  un  Galioto  che  scampà  una  sera 
Con  altri  quatro  da  Galia  ghe  giera* 

B  4. 

Per  el  colo  el  lo  chiapa,.  e  po  rigando, 
Bricon,  canagia  el  dise ,  ti  pensavi 
De  scampar  i  rigori,  birbantando, 

Dela  Giustizia,  coi  quatro  altri  Schiavi! 
Ma  sangue,  e  corponon,  tanto  cercando 
Son  andà,  che  uno  intanto  de  sti  bravi 
Ho  trovà  per  poderlo  castigar: 

Oh  te  vogio  sta  volta  consolari 

*5 

Alzando  Scaramuzza  i  ochi  al  Ciel 
El  protestava  d’ esser  inocente, 

Ma  l’Aguzin  che  giera  tuto  fiel 
Ale  proteste  noi  badava  gnente, 

E  drio  sei  strassinava  come  Agnel 
A  vista  za  de  tuta  quela  zente; 

E  menà  in  una  dele  tre  Galie 
La  caena  el  gha  messo  illico  al  pie. 

1 6 

E  con  un  Legno  in  man  de  cornoler 
Gha  dà  cinquanta,  e  più  bone  legnae, 
In  sto  modo  facendoghe  saver 
Che  anemete  de  folo  desperae 
Tuti  colori  sia  de  quel  mistier; 

E  mai  apena  el  ghe  le  avea  puzae, 
Dele  Galere  el  Capitan  xe  zonto, 

E  a  lu  de  sta  faeenda  el  gha  dà  conto. 


SECONDO.  ?3 

El  Capitatilo  vederlo  ha  volsù, 

E  vardandolo,  qualche  somegianza 
A  quel  tal  ghe  trovava  za  anca  lu, 

Ma  che  noi  giera  quelo  po  in  sostanza, 
Sentindolo  a  parlar,  l’ha  cognossù, 

E  lo  ha  fato  molar  senza  esitanza; 
Dandoghe  anca  dei  Soldi  per  amor 
D’aver  abù  inocente  quel  dolor. 

i  8 

Scaramuzza  el  pericolo  vedendo 
Scapolà,  de  poder  esser  in  vita 
A  un  Remo  condanà,  nè  altro  volendo 
Gnanca  più  recordarse  sta  desdita; 

El  soldo,  che  V avea  tuto  spendendo, 

S’ha  in  Gheto  comprà  un  Abito,  e  partita 
L’ha  fato  da  quel  Porto,  abandonando 
L’andar  vestio  da  Schiavo  birbantando. 

ip 

E  partirido  da  Ancona  lè  andà  a  Fano, 

Che  xe  dela  Romagna  una  Cità, 

Dove  una  Compagnia  gh’era  in  quel’  Ano 
De  Comici  che  aveva  recita 
Infin  atara  con  assae  più  dano 
De  quelo  che  sia  l’utile  mai  stk : 

Tre  Gati,  e  un  Can  i  fava  a  recitar. 

Nè  i  sapeva  in  che  modo  remediar. 

B  5 

Scaramuzza  de  soldi  giera  al  verde 
E  de  modo  tenendi  za  el  studiava 
De  poderla  campar  senz’  altre  merde 
A  spale,  dei  Minchioni,  e  noi  trovava 
Gnissuna  astuzia  ;  ma  elo  no  se  perde 
Per  ste  picole  cosse .  Ghe  passava 
In  idea  d’assoziarse  ai  Comedianti, 

Ma  recita  mai  noi’ aveva  avanti. 

2 1 

Gnente  manco  el  resolve,  si  ben  mai 
Esposto  noi  s’avesse  a  recitar, 

De  presentale  franco  da  sti  tai, 

Perchè  i  Io  vogia  in  compagnia  acetar. 

Mi  son  el  dise  dei  più  acreditai 
Un  Comico  famoso,  e  singoiar; 

Co  me  vogiè  in  union  con  vualtri  siori,. 
Son  persuaso  che  farè  tesori. 

22 

Pareva  squasi  che$  un  pressentimento 
De  deventarghe  un  zorno  lo  animasse, 

A  tanta  presunzion  in  quel  momento, 

E  che  per  questo  tal  el  se  chiamasse. 

Ogni  Comico  (tanca  fu  contento 
Che  unio  con  eli  in  compagnia  l’entrasse 
Che  vedendo  in  sto  sior  tanta  franchezza 
Per  un’ omo  de  vaglia  ogn’  un  Io  apprezza 


SEC  ONDO. 


35 


23 

I  ghe  domanda,  intanto  qua  Io  giera 
E1  Personagio  ch’el  voleva  far, 

E  lu  pronto  responde*,  l’idea  vera 
Xe  Scaramuzza  farme  nominar; 

E  l’Abito  in  la  tal,  e  tal  maniera 
Vogio  meterme  in  dosso  a  recitar. 

Ai  Comici  nel  nome,  e  nel  vestir 
Gha  parso  del  bizzaro  da  scovrir. 

24' 

Ghie  sorte  el  fusse  d’abito  noi  sò, 

Perchè  l’ Autor  no  ghe  ne  fa  menzion; 
Me  par  per  altro  dal  Retrato  che  ho, 
Che  un  abito  l’avesse  a  imitazion 
Del  Capitan  Cuvielo,  ma  però 
L’aveva  in  vece  de  quel  gran  Spadom 
Una  Chitara  in  man,  la  qual  sonar 
Solito  el  giera  col  volea  cantar. 

2  5- 

E1  Personagio  pò  fu  originai, 

Come  sarave  a  dir  quel  de  Tartagia, 
Che  no  s’Via  visto  mai  dopo  sto  tal 
Gnissun  che  a  simiotarlo  un  corno  vagia 
Giera  ogni  cossa  in  elo  naturai, 

E  divertia  i  Signori,  e  la  Zentagia 
Coi  soli  moti  soi  particolari , 

Nè.  mai  ghe  fu  ,  nè  ghe  sarà  un  so  pari 
B  <5 

2  6 

Con  dei  scurzj  de  vita,  e  certe  azion: 

Con  un’abilità  per  la  Chitara, 

Cantando  certe  frotole,  e  oanzon, 

E1  fava  a  chi  che  sia  passar  la  smara; 

E  ghaverò  Signori  l’occasion 
De  darvene  in  progresso  una  capara, 

Quando  le  andà  a  Fiorenza  dal  Gran  Duca 
Inventandose  quela  fanfaluca. 

*7 

Ma  quando  el  se  meteva  in  serietà 
L’aveva  un  far  da  Prencipe  a  dretura; 

Nè  pensessi  che  quella  gravità 
La  fusse  gnente  in  lu  de  cargadura. 
Istessamente  quando  che  ha  portà 
Za  l’occasion  de  dover  far  paura, 

El  se  investiva  d’  un  impeto  in  un  modo , 
Che  paura  el  faceva,  ma  sul  sodo. 

Per  far,  come  ch’el  fava,  el  Comediante 
In  suma  l’era  un  omo  nato  fato, 

Le  qualità  lu  avendo  tute  quante 
Per  arrivar  dei  Comici  al  primato . 

Bona  statura,  gran  memoria,  entrante, 

E  franco  nel  responder  su  ogni  dato. 

Un  omo  torno  a  dir  eh’  el  so  segondo 
No  s’ha  più  visto  mai  dopo  a  sto  Mondo  _ 


SECONDO. 

Afidai  donca  de  poder  con  lù 

Far  che  tornasse  in  pie  la  Compagnia, 

I  ghe  dise:  sentirne  caro  vu 
Quala  Comedia  mo  ve  piaseria, 

Che  prima  nu  facessimo?  mi  più 
D’ogn’ altra  far,  el  dise,  brameria 
Quela  del  Convitato .  I  Io  gradisse, 

E  far  el  Convitato  i  stabilisse. 

3° 

De  sta  Comedia  lu  faceva  stima, 

Perchè  una  Cena  in  questa  esser  ghe  sol, 
E  come  de  magnoni  el  xe  la  cima, 

E  dar  una  magnada  bona  el  voi, 

Per  sta  rason  a  recitar  la  prima 
In  confronto  deP  altre  questa  el  tol; 

Del  Convitato  donca  i  fa  l’Invido 
Con  Personagio  novo  de  gran  grido  • 

3* 

La  novità,  che  domina  la  zente, 

Che  una  piena  ghe  fusse  quela  sera 
Xe  stada  la  rason  naturalmente, 

Che  altri  dati  per  diana  no  ghe  giera. 

I  Palchi  tuti  pieni,  e  istessamente 
I  scagni  giera  tuti  a  una  maniera, 

Che  come  se  sol  dir:  se  se  ghe  tra  va 
Un  gran  de  megio  più,  gnanca  e!  ghe  stava. 

Averè  viste  le  funzion  de  Piazza 

E1  zoba  grasso  un  ano,  o  l’altro  a  far 
O  d lento  della  Machina,  o  de  fazza, 
Quando  vien  i  Becheri  per  tagiar 
La  testa  ai  Manzi,  quela  gran  zentazza. 
Per  dar  logo  ai  medemi  da  passar, 

Andar  avanti  indrio,  come  fa  Tonde, 
Che  proprio  fin  la  testa  ve  confonde  ? 

Imagineve  che  volendo  in  Scena 
Scaramuzza  passar  per  la  Platea, 

Che  giera,  come  digo,  tutta  piena 
De  zente,  che  l’istesso  se  vedea. 

Chi  spenzeva  davanti,  e  chi  drio  schema 
Perchè  nel  muso  vederlo  i  volea, 

E  nel  voler  far  logo,  tutti  quanti 
I-  procurava  de  cazzarse  avanti. 

34 

La  Comedia  i  principia,  e  la  so  Parte 
Faceva  Scaramuzza  in  ecelenza; 

Za  se  sentiva  a  sbater  da  ogni  parte 
La  man  con  una  piena  compiacenza. 

E  dise  el  mio  Turpin  a  tante  Carte, 
Ch’elo  senza  badar  gnente  al’ Udienza 
In  mezo  de  sti  applàusi  nela  cena 
El  giera  sempre  colla  boca  piena. 


SEC  O  N  DO. 

Con  un  apiauso  cionca  universal 
La  Recita  finisse  i  Comedianti. 

I  Spetatori,  come  è  naturai 
La  replica  dimanda  tutti  quanti; 

E  Fiorili  che  fava  capitai 
De  quela  cena  l’ha  acetà  a  contanti 
De  replicar  la  sera  susseguente 
Di  pietra  el  Convitato  istessamente . 

3* 

Diversissime  Sere  i  xe  andai  drio 
A  far  continuamente  el  Convitato  s 
E  sempre  Scaramuzza  xe  riuscio, 

E  piena  granda  sempre  più  l’ha  fato. 

In  logo  ai  vovi  che  la  sera  indrio 
L’avea  magnà  ala  Cena,  tanto  fato 
El  magnava  un  Capon  de  spolverara. 
Do  Colombini,  e  una  Polastra  rara. 

E  con  sto  Personagio  xe  tornada' 

La  Compagnia  che  stava  per  falir. 

In  esser,  benché  mai  rapresentada 
L’avesse  elò  Comedia;  e  solea  dir 
Tuti  quanti  d’acòrdo  i  Camerada 
Che  in  Scaramuzza  ghe  parea  scovrir 
Plauto  ne  le  facezie,  e  nel  giocoso, 

E  Terenzio  ale  volte  nel  maestoso. 

Scaramuzza  no  aveva  studio  molto, 

Ma  l’aveva  un  belissimo  talento, 

Che  come  se  dovea  s’el  giera  colto 
E1  saria  sta  de  Scienza  za  un  portento; 
Tanto,  e  tanto  per  altro  el  vegnia  tolto 
Per  omo  grando,  perchè  lu  al  momento 
In  qualunque  discorso  i  gh'e  faceva, 

Pareva  ch’el  savesse,  e  noi  saveva. 

3P 

A  sto  mondo  più  apaga  l’aparenza 
Della  sostanza,  basta  sol  aver 
Un  poco  de  franchezza,  e  al’ocorenza 
Sete,  oto,  nove  Termini  saver; 

Doveva  Scaramuzza  in  conseguenza 
Qpel’omo  che  noi  giera,  anca  parer, 

Per  esser  assae  franco,  e  de  memoria, 
Come  ho  dito  altre  volte  in  sta  mia  istoria. 

40 

Qiiando  ch’el  Carnevai  xe  sta  fimo 
I  Comici  da  Fano  xe  andai  via, 

E  a  Mantova  i  xe  andai,  che  stabilio 
Giera  Contrato  cola  Comuagnia. 

Co  Fiorili  quel  Prencipe  ha  sentio 
A  recitar,  con  quela  so  maestria, 

El  xe  resta  sorpreso,  e  dopo  un  Mese 
De  gran  regali  el  ghe  xe  sta  cortese. 


SECONDO.  4.1 

Tiberio’  che  pecava  d’avarizia 

Se  l’abia  fato  ben  el  so  interesse 
Mi  ve  lasso  pensar.  Arte,  e  malizia 
In  opera  spessissimo  l’ha  messe; 

E  la  sorte  za  essendoghe  propizia, 

In  ben  l’astazie  soe  sempre  è  sucesse. 
Dise  el  Proverbio:  La  fortuna  giova 
Al’ Omo  audace,  e  lu  gha  dà  la  prova. 

Andando  a  reverir  el  Duca  un  di', 

Altezza,  el  dise  ghaveria  in  pensier 
Una  bela  Comedia,  quando  mi 
Quel* abito  che  ocor  podesse  aver. 

Ghe  dise  el  Duca:  co  la  sia  cussi 
Và  nel  mio  Vardaroba,  e  a  to  piacer 
L’Abito  fate  dar,  e  tuto  resto, 

Che  quanto  che  ti  voi,  tuto  te  impresto. 

Con  sto  ordene  el  s’ha  fato  donca  dar 
De  Veluo  negro  un  Abito  guernio 
Tuto  de  perle,  e  per  acompagnar 
El  vestimento,  el  s’ha  porta  anca  drio 
’Na  belissima  spada,  e  a  recitar 
Ala  sera  l’è  andà  cussi  vestio; 

E  sentì,  come  nasse  l’ocasion 
D’usar  astuzia,  per  averlo  in  don. 

Al  comparir  in  Scena  che  l’ha  fato, 

Uo  so  Colega  che  vestio  lo  vede 
Con  quel  belissimo  Abito  sifato, 

Questo  el  dise  xe  un  Abito  che  ecede, 

E  ti  l’ha  abù  dal  Duca  imprestio:  ohmato, 
Lu  ghe  responde,  e  mato  ogn’un  che  crede 
Ch’el  me  l’abia  dà  imprestio,  o  nolizà: 
No  lè  un  Ebreo,  nè  ’l  strazzariol  lu  fa. 

4$ 

E  Prencipi,  i  Signori  amigo-  caro, 

Quando  che  i  dà  una  roba  i  la  regala.  * 

El  nostro  Duca  no  xe  un  Omo  avaro, 
Onde  l’è  chiara,  sto  abito  da  gala, 

Che  tanto  te  sorprende,  e  a  mi  xe  caro 
El  me  lo  ha  dà  in  regalo,  e  certo  fala 
Quei  che  pensasse  mai  diversamente: 

Ea  cossa  è  naturai  tropo,  e  patente. 

45 

Se  averavelo  mai  lu  da  degnar 

Che  un  Abito  che  avesse  portà  adosso 
Un  Comico  in  Teatro  a  recitar 
Ghavesse  da  tornar  più  sul  so  dosso? 

’Na  budeìa  ti  ha  dito  su  sto  afar, 

Che  per  conto  de  tì  mi  vegno  rosso. 

E  que’  metendo  sto  descorso  a  parte  3 
E  seguita*  a  dir  suso  la  so  Parte. 


SECONDO- 


43 


47 

Odiando  ch’el  recitar  fu  termini 
El  Prencipe  chiamar  a  lu  davanti 
S’ha  fato  Scaramuzza,  e  gha  doni 
In  efeto  quei  capi  tuti  quanti; 

L’altro  de  ringraziarlo'  avea  cerei, 

Ma  el  se  incapava  senza  andar  avanti, 
Facendo  varj  moti  a  una  maniera, 

Che  ha  fato  rider  quanti  che  ghe  giera» 

*8- 

EI  zorno  drio  d’un  Aseno  a  cavai 

Con  quel  magnifico  Abito,  e  la  Spada 
Ch’el  zorno  avanti  l’avea  bu  in  regai 
Lè  andà  a  incontrar:  el  Duce  in  una  Strada  . 
El  veder  Scaramuzza  in  modo  tal 
Al  Principe  sorpresa  la  xe  stada, 

E  dimandi  la  causa  el  gha  de  peso 
De.  quela  novità  che  l’ha  sorpreso. 

4P 

Ghe  responde  Fiorili;  La  grandezza 
E  generosità  voi  far  sever 
Cola  qual  s’è  degnada  vostra  Altezza 
De  regalarme  mi  più  del  dover; 

E  sto  Abito  j  e  sta  Spada  da  ricchezza 
A  tuto  quanto  el  Mondo  far  veder 
Aciò  co  digo  sapia  tufi  quanti 
Ghe.  questi  xe.  Regali,  e  no  xe  impianti,. 

E  cossi  avessio  abù  l’equivalente 

Che  de  comprar  manca  mi  no  averave 
Un  Cavalo  al  regai  corispondente, 

Che  tanto  alora  più  el  comparirave; 

Ma  vostra  Altezza  sa  son  un  pezzente 
E  no  ho  podesto  far  quel  che  vorave; 

E  contentarme  a  forza  me  bisogna 
De  cavalcar  un  Aseno  carogna. 

El  Duca  che  benissimo  capia 
Tuto  el  significato  de  quel  dir. 

Al  so  Cavalerizzo  che  ghe  sia 
Fato  un  Cavalo  Pordena  alestir, 

Dei  megio  che  l’avesse  in  Scudaria 
Cola  Seia,  e  con  tuto  el  so  fornir, 

E  ghe  ne  fa  po  un  don  a  Sior  Tiberio, 
Che  ghe  n’avea  a  sto  prezzo  desiderio. 

Co  Scaramuzza  in  so  poder  ha  bù 
Quel  bel  Cavalo,  l’ha  cercà  esitarlo. 

Uno  che  sta  intenzion  donca  ha  savù 
El  xe  subito  andà  per  contratarlo; 

Assae  el  gha  piasso ,  e  quel  che  1’  ha  volsù 
El  gha  dà  in  tanti  ruspj  per  comprarlo; 

E  questo  è’1  Capital  che  quel  bon  gnuca 
Faceva  dei  Regali  de  quel  Duca . 


SECONDO. 

Al  qual  dopo  ghe  fu  za  referio 

(  Probabilmente  da  qualche  invidioso 
Che  de  farghe  pagar  cercava  el  fio, 

E  render  Scaramuzza  al  Duca  odioso  ) 
Come  che  quel  Cavai  belo,  e  forni© 
Scaramuzza,  facendo  ato  ingiurioso 
Al  dono  de  so  Altezza,  avea  esitò, 

E  perciò  a  lui  davanti  el  l’ha  chiama. 

E  gha  dito:  sto  conto  Sier  furbazzo 
Donca  ti  ha  cuor  de  far  dei  mii  regali? 

Mi  cola  seia  infin  da  Vis  de  C. .. 

Te  dago  uno  dei  megio  mii  Cavali, 

E  mal  apena  che  sto  don  te  fazzo 
Ti  me  lo  vendi?  altro  che  farme  impali 
Che  ti  bramavi  un  bon  Cavalo  aver 
Per  far  a  tati  l’abito  veder! 

Altezza.,  lu  interompe,  la  rason 

Ea  senta  avanti  ben  de  condanarme. 
Segondar  ho  credesto  l’intenzion 
De  vostra  Altezza  mi  con  el  privarme 
De  quel  so  bel  cavalo,  l’ocasion 
Tolendo  co  sto  mezo  de  coparme; 

Che  essendo  assae  bizzaro,  un  zorno  o  l’altro 
Almanco  el  colo  el  me  rompea  senz’altro. 

E  se  me  fusse  nato  po  sto  caso, 

Avendo  eia  per  mi  tanta  clemenza., 

Contro  i  meriti  miei,  son  persuaso 
Che  la  avera  ve  avudo  despiacenza. 

De  sto  descorso  el  Duca  s’è  compiaso 
E  ridendo  gha  dito  de  presenza: 

A  monte  sti  descorsi,  son  un  uomo 
Ohe  infin  po  se  remete  al  Galantuomo. 

5  7 

Sta  so  tanta  bontà  xe  mo  un  ecesso 
Che  piutosto  saria  da  condannar, 

E  stenterave  a  crederla  se  adesso 
No  se  vedesse  casi  su  sto  far. 

Quando  qualche  Signor  Tabi  depresso 
E  vardi  di  buon  occhio  un  familiar, 

S’el  sia  un  Furbazzo,  o  no  più  noi  descerne. 
Che  Lucide  el  ghe  vende  per  Lanterne  . 

5  8 

Licenza  el  ghe  domanda  dopo  questo 
Per  andar  a  Bologna,  mentre  el  giera. 

De  vederla  vogioso.  Despiasesto 
Gha  al  Duca  de  sta  vogia,  e  la  maniera 
De  fermarlo  el  cercava,  ma  podesto 
No  Tha  d’idea  voltarlo  per  preghiera, 

Onde  begnigno  el  gha  acordà  el  permesso 
De  partir  per  Bologna  el  zornc  apresso. 


SECONDA}, 

Da  Mantova  donca  per  le  poste  el  parte 
E  l’ ariva  a  Bologna  el  zoba  grasso; 

Gità  dove  che  quei  tuti  del’ arte 
Forma  el  so  centro,  e  và  abitar  per  spasso  » 
S’ha  savesto  el  so  arrivo  in  ogni  Parte 
Apena  che  in  Cita  l’ha  fato  un  passo, 

E  xe  i  so  conoscenti  andai  trovarlo  , 

Per  darghe  el  bon  arivo,  e  saludarlo  . 

Diversi  che  sto  Sior  no  conosceva 
E  che  d’elo  sentiva  assae  dir  ben, 

De  impararlo  a  conoscer  i  ghaveva 
Una  vogia  assae  granda,  e  tutti  in  pien 
Dopo  d’ averlo  visto  za  i  diseva 
Che  la  fama  ghe  dà  quel  che  ghe  vien; 
Moltissimi  per  questo  assae  lo  amava, 

Ma  tanti  al’ incontrario  po  l’odiava, 

Efeto  del’ invidia  che  sucede 

Pur  tropo  in  tutti  quei  per  ordinario, 

Nei  quali  chiaro  el  merito  se  vede 
Patoco,  e  dimostra  per  corolario. 
L’esempio  tuto  el  zorno  se  ne  vede. 

Nè  ghè  chi  possa  dir  al’ incontrario; 

Ma  dirò  col  Proverbio  in  sta  ocasion  : 
Invidia  megio  xe  de  compassion. 

L’ Autor  noi  dise,  ma  probabilmente 
In  ancuò  che  l’avea  modo  de  farlo  ' 

E1  s’averà  una  camera  decente 
Tolto  da  un  Locandier,  dove  trovarlo 
Ogni  amigo  ghe  andasse,  e  conoscente, 
Ma  de  sta  cossa  gnanca  mi  ve  parlo. 
Gnessun  con  lu  a  disnar ,  perchè  un  avaro 
£1  giera,  l’averà  za  bù  de  raro. 

Ma  cercà  de  disnar  tuto  aroposto 

L’averà  sto  Scrocon  da  qualche  amigo, 

E  i  Bezzi  sparagnar  cussi  col’ Osto, 

Senza  aver  d’ordinarghe  anca  l’intrigo: 
Vogio  questo  de  lesso,  e  quel  del  rosto* 
Che  come  za  dessora  anca  ve  digo, 
D’avarizia  el  pecava,  e  col  podeva 
A  qualchedun  Scrocar  el  lo  faceva. 

<54 

La  Morosa  sto  nostro  Co  mediante 
Bensì  in  Bologna  l’ha  cercà  d’aver, 

Che  come  del  bel  sesso  el  giera  amante 
L’aveva  cole  Done  el  so  piaser, 

E  con  questa  l’andava  tute  quante 
Le  sere  a  caminar,  con  despiaser 
Della  medema,  che  gavea  paura 
Che  i  zafì  la  menasse  via  in  catura. 


SECONDO. 

Una  Lege  ghe  giera  che  inibiva 
E1  caminar  a  Femene  la  Sera, 

E  la  Dona  el  pericolo  capiva, 

Nè  gnente  la  ghe  andava  volentiera; 

Ma  Fiorili  gha  dito  che  la  vìva 
Quieta  in  sta  parte,  mentre  co  la  giera 
Con  lu  de  note  in  qual  se  vogia  strada 
El  l’averia  defesa  colla  spada. 

Con  tuto  mo  per  altro  sta  bravura 
Che  Tiberio  vantava,  el  Bariselo 
Che  assieme  li  ha  trovai  de  notte  scura 
Li  ha  fatti  menar  via  quadri  a  bel  belo. 
La  Dona  giera  piena  de  paura, 

Come  za  credo  che  anca  fusse  d’eio; 
Onde  come  un  Marmota  sto  bravon 
Con  la  Morosa  i  l’ha  mena  preson. 

E  come  che  me  piase  star  lontan 
Dale  Preson  mi,  penso  de  lassar 
In  sto  incontro  Fiorili;  ma  diman 
Da  de  là  lo  anderò  fursi  a  levar. 
Intanto  mii  Signori  a  man  a  man 
A  casa  vostra  podè  tuti  andar 
Perchè  l’ora  xe  tarda.  El  zorno  apresso 
Ve  saverò  pò  dir  quel  eh’ è  sucesso  . 

SCARAMUZZA 

C  *4  2V  T  O  TERZO 

********* 

ARGOMENTO 


Roba  Fiorili  al  Barisel  la  vesta 

E  per  tenia  a  Fiorenza  si  pensa  andar  « 
Musico  quà  cl  se  finze ,  e  po  el  protesta 
In  Livorno ,  Giudeo  voi  erse  far . 

Mostrar  se  spirita  ghe  vien  in  testa 
Per  poder  una  Crose  smafarar 
A  do  Frati  per  viazo  el  bona  gnucca , 
Ghe  po  a  Napoli  scampa  vìa  in  Feluca . 


coraggio  del’ omo  preferir 

Dela  dona  il  timor  se  deve  spesso; 

E  se  sto  bel  recordo  per  mio  dil¬ 
lo  pratica  Fiorili  avesse  messo, 

D’ esser  dopo  in  preson  mena  a  dormir 
El  caso  no  sarave  a  lìi  sucesso: 

Ale  volte  se  stima  la  bravura 
Ma  è  megio  del’angossa  la  paura. 


CANTO  TERZO. 

Se  podesse  parlar  tuti  colori 

Che  xe  adesso  a  far  terra  da  Eocai, 

E  che  da  prepotenti  andava  lori 

Con  Cortei,  con  Pistole,  e  Schiopi  armai 

Cercando  cola  zente  dei  criori, 

In  fin  che  po  da  Ponchi  i  fu  amazzai, 
Anca  lori  dirave  che  pur  tropo 
La  xe  una  verità  che  i  ha  visto  dopo. 

Manco  mal  che  per  la  protezion  A 

Scaramuzza  de  diese  Zechineti 
Vegnir  fora  ha  podesto  de  Preson 
Subito  la  matina  senza  obieti, 

Con  quela  so  Signora  de  bonton; 

Ma  trando  inviperio  do  tre  cospeti 
L’ha  zurà  de  voler  col  Bariselo 
Za  vendicarse  con  un  colpo  belo, 

Àia  Madona  dela  morte  un  zorno 

Giera  una  Sagra  granila,  e  se  trovava 
Sto  Barisei  con  quela  vesta  atorno 
Che  ale  Funzion  i  Barisei  portava. 
Fiorili  zito  zito  ghe  andà  atorno 
In  quel  che  aponto  Messa  l’ascoltava, 

E  destacai  da  Uomo  di  talento 
Della  vesta  i  Betoni  el  gha  d’arzente, 

E  senza  che  gnissunò  !’  osservasse 

Prudentemente  lè  andò  via  de  Chiesa; 
Imagineve  po  ^e  biastemiasse 
E1  Barisel  a  veder  con  sorpresa 
I  Botonf  mancarghe,  e  se  el  cercasse 
Saver  1* autor  de  tanta  bel’ impresa: 

A  varj  Borsarioi  frusta,  e  Galera 
L’ha  fato  aver,  senza  trovar  chi  el  giera- 

Ma  Scaramuzza  no  credea  gnancora 
D’essere  za  a  bastanza  vendicò, 

E  vestio  da  Sartor,  quando  fu  l’ora 
Che  giera  el  Bariselo  sequestrò 
Dal  Legato  in  afari,  ala  Signora 
In  casa  de  sto  tal  s’è  presentò 
Con  una  forfè  in  man,  e  quei  Betoni, 
Parlandoghe  in  sto  modo  el  fa  minchioni. 

El  paron  ma  mandò  perchè  me  dè 
La  so  vesta;  che  come  l’ha  trovai 
I  Botoni,  ch’è  questi  che  vedè, 

El  voi  che  i  ghe  sia  subito  tacai. 

La  bona  dona  che  de  fede  xe, 

La  baronada  no  pensando  mai 
Gha  consegnò,  senza  badar,  la  vesta, 

E  lu  corendo  xe  andò  via  con  questa- 


TERZO 


Nò  siè  tanto  corive  a  dar  credenza 
Femene  care  a  prima  vista  ai  Ottieni. 

Se  vede  tuto  el  zorno  in  esperienza 
Che  pochissimi  assae  xe  i  galantomeni. 
No  dirò  che  sia  ben  Ja  difidenza. 

Ma  gnanca  po  che  tanto  ve  predomeni 
Xe  ben  la  bona  fede;  e  certe  stè 
Che  a  no  creder  mai  gnente.  megio  xe. 

Co  no  i  ve  porta  un  capitai  magio  r 
Della  cossa  che  i  vien  a  ricercar, 

Che  alora  el  contrasegno  s’ha  da  tor, 

E  quelo  che  i  domanda  relassar, 

Fe  a  modo  d’un  bon  vostro  Servi  tor, 

A  chi  se  sia  no  ghe  la  ste  mai  dar: 

Co  no  ze  el  contrasegno  equivalente 
Lo  podè  tor,  ma  senza  darghe  gnente. 

Col  cojitrasegno  un  dì  d’un  fazzoleto 

Da  una  Signora  a  nome  del  Mario  ' 
Xe  andà  a  tor  el  Gaban  un  certo  dreto 
De  Borsariol  che  ghe  lo  avea  spano; 

Eia  che  sta  mia  massima  avea  in  peto 
L’ha  tolto,  e  l’ha  manda  dopo  con  Dio^ 
Senza  volerghe  dar  però  al  Gaban; 

Cossi  ha  becà  la  Bissa  el  Zaratan. 

Ma  tornando  aF  Istoria  po  curiosa 

Del  nostro  Scaramuzza,  el  xe  andà  a  Casa, 
E  ha  confida  el  secreto  ala  Morosa, 

Che  ha  mostri,  che  sta  burla  assae  ghe  piasa  ; 
Ma  megio  rifletendo  lu  la  cosa, 

Che  squasi  xe  impossibile  che  tasa 
Una  Dona  un  secreto  Pha  pensà 
Da  Bologna  scampar,  e  via  lè  andà.. 

El  Secreto,  e  la  Dona  xe  do  cosse 
Contrarie  come  xe  col’ acqua  el  fogo, 

E  chi  le  Done  pratica  cognosse 
Se  questa  è  verità,  che  ghabia  logo. 

Da  istinto  naturai  eie  vien  mosse 
Co  le  ha  qualche  secreto  a  dar  un  sfogo 
Almanco  coP Amiga,  o  la  Parente, 

E  taser  no  le  poi  sauramente . 

Senza,  za  gnanca  saludar  costia 

Per  brusarghe  in  sto  modo  anca  la  paga. 
Co  digo  da  Bologna  lè  andà  via, 

E  credo  che  in  Toscana  el  se  ne  vaga. 
De  seguitarlo  donca  crederia 
Anca  in  ste  bande  se  il  pensier  ve  apaga 
Perchè  de  tuto  vogio  far  memoria 
Aciò  completa,  sia  la  bela  Storia» 

Verso  cionca  Fiorenza  cambiava 
Scaramuzza  cussi  sora  pensier. 
Istessamente  a  quela  Parte  andava 
Un  Signor,  anzi  digo  un  Cavalier, 
E1  qual  esser  curioso  assaer  mostrava 
Chi  fusse  sior  Tiberio  de  saver, 

E  lu  Signor  gha  dito  mi  son  quel 
Musico  che  se  chiama  Fedronel . 


Quel  Fedronel  j  quel  Musico  ecelente. 

Che  fursi  averè  inteso  nominar, 

Del  Vice  Re  di  Napoli  presente 
E1  primo  de  Capela  per  cantar. 

Nicolin  per  esempio  no  vai  gnente 
Se  con  mi  Io  volessi  confrontar: 

Molte  Corte  d’Italia  m’ha  sentio 
E  a  tuti  sempre  ha  piasse  el  Canto  mio. 

Vago  a  Fiorenza  a  star  per  qualche  zorno 
Vogioso  de  veder  quela  Cità, 

E  a  Napoli  po  dopo  ancora  torno, 
Ch’el  Vice  Re  m’aspeta  co  ansietà, 
Perchè  un  Opera  seria  al  mio  retorno 
De  gran  aspetativa  in  Scena  và. 

E  discorendo  el  fava  quei  so  sesti 
Originali  in  lu  sempre  piasesti. 

El  Cavalier  che  in  Scaramuzza  vede 

Un  straordinario  far,  che  ha  del  grazioso,. 
E  che  a  ste  so  carote  ìio  recrede 
Tegnindolo  per  Musico  famoso. 

Dal  gran  Duca  menarlo  ben  el  crede , 

Qual  giera  un  Omo  assae  malinconioso. 
Pensando  che  a  proposito  el  saria 
Per  farghe  la  paturnia  parar  via. 

Onde  apena  arivai  che  i  fu  a  Fiorenza 
Quel  Zentilomo  dal  Gran  Duca  è  andà 
A  farghe  una  privata  riverenza, 

E  dirghe  come  giera  capita 

Sto  Musico  famoso.  De  presenza 

El  Gran  Duca  vederlo  ha  recercà: 

Fiorili  ghe  xe  andà  donca  davanti 
Senza  farse  pregar,  senz’ altri  impianti. 

E  subito  a  sonar  la  so  Chitara 

El  s’ha  messo  co  assae  delicatezza, 

Certa  Canzon  del’Aseno  bizara 
Cantando  cola  solita  franchezza, 

E  fando  bufonezzi,  che  la-smara 
Gha  fato  za  passar,  che  avea  so  Altezza 
Al  qual  infin  le  coste  ghe  doleva 
Dal  rider  ecedente  ch’el  faceva. 

Catftime  dopo  un  altra  via  canzorf 
Quel  Prencipe  gha  dito,  e  lu  sul  fato 
La  Chitara  sonando  in  altro  ton 
El  s’ha  messo  a  cantar  quela  del  Gato, 
Quei  so  moti  facendo  da  bufon, 

Come  che  anca  in  quel’ altra  l’avea  fato: 
El  gran  Duca  xe  corso  per  basarlo, 

E  del  so  agradi  mento  assicurarlo. 

Zi 

t) a  Omo  d’onor  el  dise  in  vita  mia 
Mi  no  so  d’aver  mai  tanto  ridesto; 

Nè  tanto  mai  son  sta  mi  in  alegria 
Quanto  in  ancuò  con  ti  te  lo  protesto. 
Responde  Scaramuzza;  che  mi  sia 
Un  Musico  fin  desso  eia  ha  credesto. 

Ma  un  Comico  mo  son  che  voi  andar 
A  Napoli  in  Teatro  a  recitar. 

ìZ 

Anzi  diman  matina  voi  partii1 

Quando  l’altezza  Vostra  Io  permeta* 
Suplicandola  intanto  compatir, 

E  tor  in  bona  parte  la  b  mieta . 

No  saveva  quel  Prencips  capir 
Se  fusse  vero,  o  no,  siben  l’oseta 
L’avesse  po  cambiada  in  naturai; 

E  lu  veder  gha  fato  el  capitai. 

Maravegià  So  Altezza  cionca  alora 
Gha  fato  regalar  cento  Zechini; 

De  Racomandazion  anca  el  lo  onora 
Con  Letere  direte  a  quei  confini: 
Comanda  el  dise  se  ti  voi  a  ogni  ora,. 

E  se  più  de  tornar  quà  ti  destini 
Vienme  pur  a  trovar  de  dì,  e  de  sera?. 
Sempre  te  vederò  de  bona  ciera«> 

Dala  bela  Fiorenza  donca  parte 
El.  nostro  Scaramuzza  per  Livorno 
(Avudi  che  l’ha  i  Bezzi,  e  quele  Carte, 
Che  de  profito  ghe  sarà  po  un  zorno) 

E  caminando  versa  quela  Parte 

In  do  el  se  incontra,  i  quai  fava  ritorno 

A  quel  famoso  Porto,  cavalcando, 

E  a  sti  tali  se  va  lu  aprossimando. 

Signori  perchè  strada,  el  ghe  dimanda, 

S’è  lecito  saver  seu  incaminai? 

Lori  responde:  semo  dala  banda 
De  Livorno  d’andar  intenzionai. 

Co  l’è  cussi,  feme  una  grazia  granda, 

Lu  ghe  replica,  andemo  acompagnai, 
Perchè  son  forestier,  che  là  ha  d’andar, 
Nè  vorave  la  strada  mi  falar. 

In  compagnia  i  l’ha  tolto,  e  volentiera, 
Perchè  nel  domandarghe  sto  piaser, 
Usando  la  so  solita  maniera, 

Rider  elo  li  ha  fati  a  piu  poder. 

Per  viazo  caminando  chi  eli  giera 
Ha  cercà  Scaramuzza  de  saver: 

Un  giera  Aron,  e  V altro  Merdacai. 
Mercanti  che  in  Livorno  xe  acasai/ 

E  da  sti  Ebrei  lu  essendo  interogi 
De  la  so  condizione  del  so  Paese 
E  così  del  so  nome,  pronto  gha 
Elo  resposto  son  un  Portoghese , 

Che  don  Pedro  Castilo  -xe  chiami. 

Con  i  Parenti,  mi  sempre  in  palese 
Ho  vivesto  cristian,  ma  po  in  secreto 
Sempre  son  sta  fedel  a  quei  del  Gheto, 

Vegno  via  da  Lisbona,  dove  el  Pare 
M’è  morto  poverazzo  in  sti  momenti; 
Amunano  m’è  morta  Siora  Mare, 

Nè  me  resta  a  sto  Mondo  altri  parenti; 
Gho  Mercanzie,  richezze,  e  cosse  rare 
Da  viver  da  Signor,  e  senza  stenti, 
Onde  vago  a  Livorno  al’ improviso, 

Che  viver  vogio  adesso  circonciso, 

A  conservale  nela  so  opinion 

Aplaudindola  in  tutto  eli  lo  esorta, 

E  za  che  la  fortuna  in  st’ocasion 
Ha  fato,  i  dise,  che  ve  siemo  scorta, 
Averemo  d’ assistente  ambizion 
In  tuto  quel  che  l’esigenza  porta; 
Scielgeve  pur  intanto  a  piacimento 
Un  nome  in  quei  dal  vechio.  Testamento 

E  dopo  averghe  leti  tuti  quanti 
I  nomi  uno  per  un  dela  so  Lege, 
Quelo.de  Beniamin  alfin  fra  i  tanti 
EI  nostro  Scaramuzza  lu  se  elege. 

In  seguito  del  viazo  andando  avanti 
I  gha  fato  le  spese,  ma  no  rege 
L’equità  lu  ghe  dise:  quando  semo 
Zonti  9  Livorno,  i  qpnti  voi  che  femo . 

E  con  sta  condizion  Siori  me  quieto, 

Se  no  mi  vago  sol  per  altra  banda. 

Ha  mostrà  contentarse  quei  del  Gheto, 
Disendo  che  i  farà  quel  ch’el  comanda. 
Co  a  Livorno  lontani  i  fu  un  mieto, 
Ghe  i  ghe  vogia  insegnar  una  Locanda 
Elo  li  prega,  e  pronto  sior  Aron 
Ghe  fa  dela  so  casa  esibizion. 

Maridà  mi  no  son,  e  poderè, 

Ghe  dise  Sior  Aron  ,  in  Gasa  mia 
Vu  star  con  libertà  quanto  vorè, 
Computando  che  quela  vostra  sia; 

Se  de  magio  trovar  dopo  ambirò 
À  vostro  piacimento  anderè  via: 

Anca  quà  Scaramuzza  fa  el  retroso. 

Ma  de-  questo  lu  giera  anzi  vogiosc; 

Acero,  el  dise,  ma  però  con  pato 
D’aver  ve  da  pagar  un  tanto  al  dì. 

L’Ebreo  che  giera  Ebreo  po  in  fato 
Gha  risposto:  farò  cionca  cussi; 

Onde  i  fa  i  conti,  e  i  se  convien  nel  dato; 
Ma  questo  a  Scaramuzza  ghe  servì 
De  qualche  despiaser,  perchè  un  avaro 
Anch’elo  del’ Ebreo  giera  al’ imparo. 

Zonti  in  Livorno  a  Gasa  del  Mercante 
Scaramuzza  xe  andà'  donca  a  lozar  ; 

E  del  Gheto  le  zente  tute  quante 
Fu  informae  de  sto  Sior,  e  del* afar. 

In  tra  i  altri,  el  Rabin  tuto  esultante 
Lo  xe  andà  molti  zorni  a  saludar, 
Esortandol  d’andar  ala  Moschea, 

Ma  in  sostanza  lu  mai  po  ghe  andasea. 

Sempre  qualche  pretesto  el  ghe  trovava 3> 
Portandose  al’ incontro  ogni  momento 
Al  Porto  per  veder  se  -  capitava 
Per  Napoli  a  fortuna  un.  Bastimento. 

Dopo  quindese  zorni,  che  ghs  andava 
L’ha  savù  una  Tartana  al  primo  vento, 
Onde  l’ha  ferma  un  Posto;  ma  l’ intrigo 
Giera  el  scampar  da  quel  Ebreo  so  amigo.* 

Che  avendo  la  Valise  elo  in  consegna 
Noi  savea  come  mai  recuperarla, 

E  questa  xe  una  cossa  che  lo  impegna. 
Perchè  po  noi  voleva  là  lassarla. 

Dal  Padre  Inquisitor  donca  el  dessegna 
D’andar,  zonto  dal  qual  cussi  el  ghe  parlai 
Padre  mio  Reverendo  Inquisitor 
Vegno  per  suplicarla  d’un  favor. 

Un  certo  Aron  Ebreo  de  Strada  Nova 

Con  un  so  Zerman  che  ha  nome  Merdacai 
Padre  xe  da  saver,  che  se  retrova 
Che  a  forza  voria  farme  Sabadai. 

Una  Valise  mia  che  là  se  trova 
Noi  me  voi  dar  per  quanto  li  ho  pregai, 
Mentre  che  mi  per  premuroso  afar 
Nel  bel  Regno  de  Napoli  ho- da  andar. 

Padre  la  sh,  che  tuti  quei  del  Gheto 
Xe  zente  maledeta  za  da  Dio. 

Mi  ho  speso  a  mantegnirli  povereto 
In  viazo  da  Fiorenza  el  soldo  mio; 

E  con  manazze  adesso,  e  col  cospsto 
EI  Bagagio  che  lori  m’ha  carpio 
E  i  Bezzi  che  gho  speso  no  i  voi  danne, 
Perché  co  digo  Ebreo  no  vogio  fkrme. 

No  ardisso  de  tornar  più  da  colori, 

Che  no  voria  che  i  me  serasse  drentO’ 

De  qualche  sotoscala.  La  me  onori 
De  lezer  qua  ste  Letere  un  momento. 

Per  certarse  s’è  ver  che  da  costori 
Me  veglia  fato  ancuò  sto  tradimento: 

Le  Letere  xe  queste  del  Gran  Duca, 
Qportune  a  piantar  la  fanfaluca. 

De  quel  Sovran  le  Letere  vedendo’ 

El  Padre  Inquisitor,  e  molto  più 
Che  Scaramuzza  andava  via  piangendo 
Veridica  la  cossa  l’ha  credù. 

Li  fa  donca  chiamar  el  Reverendo, 

E  senza  darghe  ascolto  l’ha  volsù 
Che  la  VaUse,  e  diese  anca  Ze.chini 
Ghe  daga  poverazzi  i  Giacudini. 

Eco  che  tanto  più  veri  fi  cada 

Xe  la  Massima  mia:  no  creder  gnente. 
Mi  za  in  tariti  altri  incontri'  l’ho  provada 
Inganar  l’aparenza  fa  la  zente. 

Che  un  sia  Cristian ,  o  Ebreo  no  se  ghe  abaci 
Ogn’un  poi  minchionar,  nè  conveniente 
Xe  piutosto  che  al’ un  al  altro  créder: 
Prima  do  giudicar  bisogna  veder. 

Rendendo  grazie  al  Padre  Xriquisitor 
S’imbarca  Scaramuzza  in  la  Tartana, 

Che  una  mezz’ora  dopo  col  favor 
Del  vento  xe  partia;  nè  più  se  afarfa 
Se  prima  Scaramuzza  avea  timor 
Ghe  se  savesse  un  dì  la  cossa  piana. 

Co  la  so  Testa  intanto  el  va  studiando 
El  modo  de  poder  disnar  de  bando. 

Tra  el  numerò  dei  varj  spàcizierì 

Che  drento  in  la  Tartana  se  trovava, 

Ei  nostro  Scaramuzza  i  so  pensieri 
Sora  do  Religiosi  In  zirava. 

El  s’ha  messo  a  dir  su  prima  i  Misteri 
Con  una  devozion  ch'edificava 
Ogn’un,  e  quei  do  Frati  specialmente 
Ai  quali  elo  s’avea  tìrà  da  rente. 

Drio  man  i’ha  recità  le  Litanìe 

Dei  Santi,  e  po  la  Salve,  e  drio  de  questa 
EI  Deprofundis  co  altre  Orazio n  pie 
Che  ghe  andava  vegnindo  per  la  Testa. 
Chi  giera  inzenochià  se  leva,  in  pie, 

Dopo  che  altre  Orazion  da  dir  no  resta, 
Ma  tanto,  e  tanto  el  nostro  bon  Santochio 
Finze  de  meditar,  e  sta  in  zenochio. 

Quanti  pur  tropo  che  anca  ancuò  se  vede 
Star  in  zenochio  come  un  SantTlario, 

Che  mostra  d’ esser  della  nostra  fede 
Qualche  Santo  da  meter  in  Lunario; 

Ai  minchioni  per  altro  che  ghe  crede. 

Che  per  mi  tegno  tutto  af  incontrario  : 

Co  vedo  in  qualchedun  sta  Ipocrisia 
Lo  gho  per  una  bestia  buzzavia  • 

Co  se  parla  al  Signor  no  serve  gnente* 

El  far,  e  l’afetar  esterni  moti; 

El  se  prega  de  cuor  internamente, 

Nè  pompa  mai  se  fa  d* esser  devoti. 

E  chi  credesse  edificar  la  zente, 

Sapì,  che  scandeliza  anzi  i  Bigoti,, 

Perchè  po  se  remarca  che  sti  tai 
Comete  d’ogni  sorte  de’pecaL 

Restando  più  d’un  ora  in  zenochion 
Meditava  Fiorili  de  magnar 
Ale  spale  de  qualche  bon  minchion, 

E  intanto  la  so  Borsa,  sparagnar. 

Giera  za  mezo  zorno,  onde  un  urton 
Un  de  quei  Frati  gha  volesto  dar 
Per  moverlo  dal’ estesi,  e  contento 
S’ha  valso  Scaramuzza  del  momento* 

S’ha  valso  del  momemto  per  poder 
Introdurse  a  discorer  co  sti  taij 
Che  molto  lo  lodava  del’ aver 
Tanta  gran  divozion.  I  mii  pecai 
Eie,  el  ghe  dise,  no  le  poi  saver 
(  E  i  Ochi  cò  modestia  l’ha  sbassai  ) 
Mi  son  un  peccator  assae  più  grando 
De  quel  che  le  podesse  andar  pensando 

Intanto  destirava  i  Spacizieri 

La  roba  per  magnar  che  i  se  trovava 
Sule  Banche  ala  bona,  e  sui  forzieri, 

E  quieto,  quieto  Scaramuzza  stava. 

Co  megio  pulizia  do  marineri 
El  disnar  a  quei  frati  preparava; 

Un  dei  quali  a  Fiorili  ha  rece  rea 
Ch’il  giera,  e  lu  resposto  alora  glia- 

Mi  son  d’un  Cavalier  Napolitan, 

Che  gha  otanta,  el  dise,  unico  fio, 

Che  da  una  Malatia  romaso  san, 

Essendo  za  dai  Miedeghi  spedio  , 

Al  santo  Taumaturgo  Padoan 

Son  sta  per  voto,  e  adesso  torno  in  drio, 

Dimandando  Limosina  per  Strada 

Siben  che  ho  centomile,  e  più  d’  Intrada. 


Mio  sior  Pare  in  sto  modo  m’ha  invodà. 
Nel  qual  aponto,  mi  no  gho  altra  pena 
Che  aver  da  domandar  la  carità 
A  chi  forsi  per  lori  ghe  n’ha  apena, 
Mentre  che  poderave  a  sazietà 
Ai  altri  mi  donar.  La  Bota  piena 
E  la  Massera  imbriaga  par  che  vogia, 
E  questa  xe  per  mi  l’unica  dogia. 

S2 

Ma  quando  arivà  a  Napoli  mi  son 
Voi  l’abito  vestir  Sacerdotal, 

E  lassar  le  richezze  in  un  canton, 

Za  che  l’ho  scapolada.  da  quel  mah 
I  Padri  l’ha  ascoltà  co  amirazion, 

E  cossi  l’altra  zente  tale  qua  1; 

E  a  segondar  l’avocazion  consegio 
Gha.  dà  quei  religiosi  per  el  megio 


canto 

Edifica  la  Zente  tuta  quanta 

I  ghe  esibiva  egri1  un  el  so  disnar. 

Ma  i  Religiosi  ha  fa  ter  forza  tanta. 

Che  Tha  dovù  Tesibizion  brazzar. 

Aceto  mi  stvonor  perchè  ala  santa 
Formalità  soa,  el  dise,  regolar 
Me  posso  abituar  da  sto  momento 
£  gradisso  el  bori  cuor  più  che  contento. 

?  4 

Ma  in  efeto-  acetà  favea  el  partio 
De  quei  do  religiosi,  perchè  lu 
De  megio  star  con  Ieri  avea  capio; 
Quando  che  donca  a  Tavola  elo  fu 
A  divorar  la  roba  l’ha  dà  drio 
Che  noi  podeva  proprio  far  de  più, 

Per  torghe  l’occasion  del  complimento 
De  dirghe,  ch'el  magnasse  ogni  momento 

55 

In  sto  mentre  voleva  un  de  quei  frati 
Farghe  un  Quesito,  o  sia  interogazion. 
Ma  seguitando  a  lavorar  sui  piati , 

E  no  volendo  perder  el  bocon  : 

Per  far  da  Precetori  eie  xe  nati: 

A  mi  no  toca  Padri  a  dar  lezion, 

E  megio  (  lu  ghe  dise  )  xe  osservar 
Silenzio  fin  che  semo  drio  magnar  « 

Al  sparechiar  la  Tavola,  pianzendo 
Se  leva  Scaramuzza.  Ghe  domanda 
Per  cossa  ch’el  pianzeva  un  Reverendo, 
E  lu  responde:  l’ alegrezza  granda 
Me  fa  mover  le  lagreme,  vedendo 
Tanta  Padri  bontà  dala  so  banda, 

E  assae  ringrazio  el  Santo  Padoan 
Che  capitar  m’ha  fato  in  le  so  man. 

S  7 

\ 

Ma  la  vera  rason  giera  perché 
L’avea  visto  da  Tavola  levar 
Un  Capon  rosto  tanto  fato,  che 
L’averave  volsii  poder  magnar. 

E  sugae  che  le  lagreme  el  se  xe 
No  fìnindo  quei  Padri  ringraziar, 

Da  vero,  el  dise,  Cavalier  d’onor 
Voi  che  le  veda  in  Napoli  el  mio  cuor. 

58 

Anzi  morindo  el  Pare  mio  ch’è  vechio 
Vogio  tuto  donar  al  so  Convento; 

Che  a  farme  Religioso  me  parechio, 

Nè  altri  pensieri  aver  ho  sentimento. 

Lo  ascolta  quei  do  frati,  e  come  spechio 
D’un  otimo  Cristian,  con  gran  contento 
Ala  zente  lo  mostra,  e  chiacolando 
Da  un  argomento  al’ altro  i  va  passando  * 


7» 

E  de  Roma  parlando  uno  de  lori 
Dise  de  aver  al  Papa  i  Pii  basai, 

Dal  qual  l’ha  riceveste  molti  onori 
Oltre  la  soluzion  dei  so  pecai; 

E  più  che  del  valor  de  cinquant’ori 
Una  Crose  che  serve  ai  spiritai 
Per  descazar  el  Diavol  el  gha  dà, 

Che  proprio  xe  una  vera  rarità. 

60 

Apena  che  fìnio  fu  sto  descorso, 

Tirando  i  ochi  come  un  Toro  buso, 

Se  mete  a  urlar  Tiberio  come  un  Orso, 
Cola  bava  alla  boca,  e  rosso  el  Muso, 
Trandose  in  Tera;  e  un  Marine  r  xe  corso 
Per  darghe  agiuto,  e  per  tirarlo  suso: 

Za  tuta  quela  zente  che  lo  vede,’ 

Un  che  abia  adosso  el  Diavolo  lo  crede. 

61 

Quel  Religioso  presto  tira  fora 
Quela  Crose  si  fata,  e  ghe  la  liga 
A  Scaramuzza  al  colo,  el  qual  alora 
Più  furioso  deventa,  e  assae  più  ciga. 

Se  dise  che  quatto  Omeni  gnancora 
Lo  podeva  tegnir  che  con  fadiga, 

Ma  po  el  se  và  calmando,  e  in  zenochion 
Se  mete  a  recitar  derOrazion. 


TERZO. 

E  dopo  ringraziando  el  Religioso 
Come  trato  da  un  Estesi,  e  basando 
Quela  Crose  el  se  mostra  esser  vogioso 
D’averla  in  dosso,  e  la  va  via  tastando, 
Per  sentir  el  so  peso,  che  curioso 
El  giera  de  saver  se  tanto  grando 
Dela  medema  esser  podea  el  valor, 

Per  el  qual  el  ghe  fava  lu  l’amor. 

*3 

La  prego  de  voler  Padre  lassar 

Che  me  la  tegna,  el  dise,  sempre  apresso 
In  sto  resto  de  viazo,  per  no  far 
Che  da  recao  me  torna  el  mal  istesso: 

La  grazia  el  Padre  no  ha  possù  negar, 
Benché  con  despiaser,  al  finto  Ossesso, 

El  qual  alora  impianta  ai  Religiosi 
Dei  acidenti  nati  a  lu  curiosi. 


64. 

Un  zaino,  el  dise,  el  diavol  m’ha  tirk 
Per  i  cavei  sora  una  gran  altura, 

E  senza  mai  magnar  el  m’ha  lassà 
Quindese  zorni  sempre  ala  verdura. 

Un  altra  volta  el  m’ha  ben  bastoni; 
Un  altra  el  m’avea  messo  in  sepoltura* 
E  cento  altre  istoriele  su  sti  dati 
Contava  Scaramuzza  a  qui  do  Frati. 


CANTO 


Fava  bon  viazo  la  Tartana  intanto 
E  Isca  avendo ,  e  Prossida  passa’e  : 

Do  picole  Citù  che  no  ze  tanto 
Da  Napoli  lontane  situae. 

Molte  Feluche  per  breviar  alquanto 
Ai  Spacizieri  el  mar,  xe  capitae; 

Come  in  Barca  de  Padoa  che  più  d’ una 
Gondola,  va  a  levar  zente  in  Laguna» 

46 

Quei  donca  che  volea  antecipar 
A  Napoli  l’arivo,  i  so  forzieri, 

E  la  so  roba  se  faceva  dar, 

Che  ghaveva  in  consegna  i  Marineri. 

In  quelo  Scaramuzza  senza  dar 
El  più  picelo  indizzo  ai  forestieri 
Tol  suso  la  v alise,  e  per  la  sconta 
Quachio  a  bel  belo  una  feluca  monta* 

67 

E  mostrando  d’aver  premura  g randa > 

Che  se  meta  a  vogar  i  JBarcarioì 
In  pressa  Scaramuzza  raccomanda 
Per  poder  far  a  tempo  i  fatti  soi; 

E  lassa  la  Tartana  da  una  banda 
In  sta  maniera  minchionando  el  goi: 

I  Religiosi  lo  cercava  intanto, 

Come  che  sentirò  nel’ altro  Canto. 

ARGOMENTO 

Prima  in  gran  lusso ,  e  dopo  Servitor 
Mena  vita  Plorili,  Al  so  mistier 
In  fin  de  Comedi  ante  el  se  fa  onory 
E  smafara  co  astuzia  un  Candeliere 
In  Bastimento  el  scampa  per  timor 
Del  frate  dela  Crose.  E  dopo  aver 
Persa  la  roba  a  causa  de  una  dona , 
In  spiagia  el  Capitanio  lo  ab  andana . 


Che  se  possa  za  dar  Ispiritaì 

Lo  avemo  per  articolo  de  fede; 

E  neh  Lege  vechia  ghe  n’è  stai, 

E  nela  Lege  nova,  el  se  concede; 

Ma  che  quei  che  a  San  Marco  vien  menai 
El  zoba  Santo  ogn’ano,  e  che  se  vede, 

Sia  veramente  ossessi,  mi  no  son 
A  crederla  Signori  tanto  bon. 

Prima  no  i  gha  nissun  dei  segni  tanti, 

Che  doverave  aver  un  Omo  ossesso; 

Cervei  che  ha  dà  la  volta,  overo  impianti 
Per  smafarar  a  chi  ghe  va  d’ apresso, 
Piutosto  è  da  tegnirli  tuti  quanti, 

E  tanto  più  facendo  sto  riflesso  : 

Che  come  avesse  el  Diavol  dei  Signori 
Paura,  fezza  xe  tuti  costori. 

3 

Mai  dei  medemi  no  se  sente  adir, 

Che  gnanca  al  Mondo  i  sia  se  nò  quel  zorno  : 
In  quel  zorno  eli  sol  se  fa  sentir, 

Nè  in  altri  tempi  _el  Diavol  ghe  xe  atorno; 
Mati  costori  donca  è  da  tegnir: 

Xe  da  tegnirli  Mati  a  dir  ve  torno, 

E  quando  el  Barcariol  va  esorcisarli 
Un  legno  ghe  vorave  per  segnai*!’  , 

4 

Ma  a  darghela  da  intender  ala  zente: 

Ala  zente  m’intendo  popolar 
Gnanca  in  diese  ani  se  farave  gnente. 

Che  nela  so  ignoranza  i  voi  restar; 

Credo  che  donca  sia  megio  espediente 
El  nostro  Scaramuzza  seguitar, 

Che  fu  aponto  la  causa  che  in  idea 
De  dir  quaicossa  de  sti  ossessi  avea* 

Che  come  zaaverè  nel’ altro  Canto 
Inteso,  s’avea  finto  ispiriti, 

Per  poder  po  col  mezzo  de  sto  impianto 
Portarghe  via,  come  che  fato  l’ha 
La  erose  d’oro,  che  valeva  tanto, 

E  che  da  Roma  el  Padre  avea  portà. 
Anzi  a  sto  Frate  è  megio  che  torneino 
E  ch’elo  andar  a  Napoli  el  lassemo* 

Odiando  quel  Frate  donca  s’ha  macorto 
Che  Tiberio  no  giera  più  in  Tartan* , 
Palido  in  viso,  ch’el  pareva  un  morto, 
A  questo,  e  quel  de  dimandar  se  afara, 
Col  Padre  so  compagno,  de  quel  storto; 
Ma  a  tutti  la  dimanda  è  parsa  strana, 
Che  per  combinazion  noi  fu  osserva 
Co  drento  in  la  Feluca  el  xe  scampa. 


7 

Come  resta  i  Regazzi  nel  veder 
Da  quel  dei  Zoghi  in  Piazza  far  sparir 
La  Barela  a  qualcun  senza  saver 
Come  che  sia  la  cossa  mai  capir, 

I  Religiosi,  e  ogni  altro  Forestier 
De  sta  burleta  ha  avudo  da  stupi;*. 

Mile  descorsi  i  fa  de  sta  mancanza, 

Ma  gnente  se  releva  po  ifl  sostanza. 

D  a 

Squasi  squasi  quel  Frate  sospetava 
Che  ’1  Diavolo  lo  avesse  portà  via. 

Ma  da  sto  mal  la  Crose  lo  salvava, 
Onde  tìol  sà  pensar  cossa  che  sia. 

Ale  tante  per  altro  se  recava, 

Che  scampà  giera  el  bestia  buzavia: 
Pensè  donca  Signori  el  gran  lamento. 
Che  ha  fato  el  Religioso  mal  contento. 

9 

Ma  Scaramuzza  no  anderfc  glorioso 
D’aver  fata  per  altro  sta  bravura, 

E  ve  podè  quietar  bon  Religioso, 

Che  come  se  sol  dir:  longa,  e  segura. 
Seguitemo  nu  intanto  sto  famoso 
Inventar  de  Carote,  che  a  dretura 
A  Napoli  in  Feluca  xe  arivà, 

Ma  prima  abiè  un  idea  de  sta  Cità. 

xp 

Napoli  d’un  bel  Regno  è  capitai 
Quk  nela  nostra  Italia  situada, 

Rente  un  picolo  Golfo,  tale  qual 
Come  Venezia ,  ma  fortificada 
Ala  moderna  con  el  so  murai, 

E  da  cinque  Casteli  circondada; 
Sant’Elmo,  Turion,  Castel  dal  Vovo% 
Tore  de  San  Vicende,  e  Castel  novo. 

Ghe  fabriche  stupende,  e  bele  strade, 

E  un  Palazzo  magnifico  del  Re. 

Sempre  pulite,  e  nete  è  le  contrade, 

E  Chiese,  e  Monistieri  assae  ghe  xe. 

Ghe  Porto  per  salvar  da  Borascade 
I  Bastimenti;  e  se  saver  vòlè 
Se  una  Cità  sia  questa  popolada: 

Mezo  milion  la  zente  è  computada. 

1 2 

Là  ogni  sorte  se  fabrica  de  Pani, 

Cussi  Lane,  Bombasò,  Sea,  e  SaoflJ 
Industriosi  po  xe  i  Napolitani 
In  qualunque  se  sia  so  profession. 

Ghe  abondanza  de  Vin,  de  Fruti,  eGrania 
Che  della  Tera  par  de  Promission. 

D’Italia  in  suma  è  Napoli  deciso. 

Come  Italia  d’Europa,  el  Paradiso. 

A  gran  lusso  per  altro,  e  trope  spese 
Per  Carozze  magnifiche,  e  Cavai, 

Per  mode,  e  per  cambiar  spesso  d’arnese 
Là  tuti  quei  Signori  xe  portai. 

Anca  al  nostro  Fiorili  in  sto  Paese 
Ghe  de  grandezza  i  grizzoli  montai: 

I  Cavai,  la  Carozza,  e  do  Stafieri 
L’ha  tolto  anch’elo  al  par  dei  Cavalieri» 

D  3 

E  ogni  zornò  gran  Abiti  sfogiando, 

E  dandose  i  piaceri  che  sol  dar 
A  chi  gha  modi  ogni  Paese  grando 
L’è  arivà  tufi  i  soldi  a  consumar; 

Nè  chi  ghe  ne  imprestasse  mai  trovando. 
Che  facile  no  xe  de  minchionar 
A  Napoli  la  zente,  el  fu  costreto 
D’andar  vendendo  Ja  so  roba  in  Gheto. 

15 

Ter  conseguenza  l’ha  dovesto  el  vovo 
Lassar  dela  Carozza,  e  servitù. 

Core  un  Proverbio,  che  dal  Bosc)  el  Lovo 
La  fame  fa  sortir,  cussi  anca  lù 
Restando  senza  gnanca  un  soldo  ,  un  novo 
L’ha  utile  partio  brazzar  dovù: 

A  far  el  servitor  lu  stesso  è  andà, 

L’idea  lassando  della  Nobiltà. 

1 6 

Chi  segondo  el  poder  no  la  misura, 

Come  ha  fato  Fiorili  in  sta  ocasion, 

Dise  un  altro  Proverbio,  no  la  dura, 

E  va  sula  malora  a  tombolon. 

No  sarave  el  medemo  in  sta  figura 
Se  a  ste  massime  el  dava  aplicazion. 

Tropo  fumo  ghe  nato,  e  ’l  fumo  grando 
Infumega  la  zente  e  la  và  orbando. 

In  Napoli  arrivala  decidente 

’Na  certa  Compagnia  de  Comedianti, 
Scaramuzza  xe  andà  subitamente 
,Da  sti  tali  a  produrse  i  quali  avanti  • 
Savea  la  so  bravura  certamente, 

Perchè  con  lori  i  io  ha  acetà  esultanti. 

Al  so  solito  donca  recitando 

S’ha  fato  Scaramuzza  ua-onor  grando. 

.  .18 

À  segno  ‘tal  ch’el  Duca  de  Satrian 
Avendo*  dela  soma  abilità 
Sentio  parlar  del  nostro  Cortesan 
Al  so  Palazzo  andar  fato  el  se  l’ha 
Con  la  so  compagnia,  volendo  un  gran 
Devertimento  a  quela  pobiltà, 

E  ala  famegia  dar,  tufo  a  so  spese, 
Come  s’usava  far  in  quel  Paese. 

Un  concorso  de  zente  numeroso. 

Ve  lo  podè  Signori  imaginar; 

Basta  pensarse  un  Comico  famoso, 

'  E  che  no  gh’era  Porta  da  pagar. 

Fiorili  s’ha  portà  da  valoroso 
In  maniera  sta  volta  singoiar. 
Ricevendo  un  apiauso  universal, 

Che-  farsi  noi’ aveva  abù  l’egual. 

Quando  che  la  Comedia  fu  fenia 
Scaramuzza  dal  Duca  ha  bi'i  l’onor 
D’ esser  amesso  anch’elo  in  compagnia 
Al  Bancheto  che  dava  quel  Signor. 

Se  bravo  el  fu  in  Comedia,  pofardia 
A  Tola  no  lè  sta  gniente  inferior. 

El  gìera  un  gran  magnon ,  ma  quà  vien  dit© 
Che  l’ha  magnà  da  ver©  Parassito. 

2  I 

Se  andava  dopo  cena,  via  levando- 
Per  andarsene  a  casa  i  Forestieri; 

Andava  i  Servitori  acompagnando , 

Ala  Porta  le  Dame,  e  i  Cavalieri, 

Parte  con  Torzi  in  man,  parte  portando 
Con  candele  de  cera  Candelieri  : 

Candelieri  d’arzento  che  s’intende, 

E  Scaramuzza  mostra  far  facende. 

22 

E  dale  man  un  Candelier  d’arzento 

Tolendo  a  un  Servitor  el  xe  andà  in  strada. 
Tuti  giera  in  afar  in  quel  momento 
Onde  nissun  a  Scaramuzza  abada, 

E  da  per  lu  senz’altro  complimento 
La  candela  tegnindose  impizzada 
In  fin  a  Casa  el  s’ha  servio  de  chiaro, 

Nè  se  dirà  che  lè  un  talento  raro! 


Dal  Duca  el  xe  torni  la  sera  driò 
Istessamente  a  cena,  e  si  el  gha  dito: 
D’una  cossa  avertirla  dover  mio 
La  credo,  e  tegno  el  taserla  un -deliro. 
L’arzento  ghe  vierl  poco  custodio 
Da  chi  ghe  n’ha  la  cura,  e  mi  pulito 
Averave  podesto  gerisera 
Assae  robar  de  quelo  che  ghe  giera. 

*4 

Ma  contenta  me  son  d’un  candelier 
Che  saverò  assae  megio  conservar 
De  quel  so  poco  atento  Credenzier 
(  AI  qual  ’na  romanzina  xe  da  dar 
Aciò  più  atento  el  sia  per  Favegner  ) 
Quando  la  me  lo  vogia  regalar. 

Ghe  lo  ha  in  efeto  el  Prencipe  doni. 

Ma  a  parte  un  Camerier  l’ha  po  chiami* 

2$ 

E  gFia  ordenà  che  quando  xe  finia 
La  Cena,  e  Scaramuzza  voi  andar 
El  ghabi  in  ochio  ben  l’ arzenteria  , 

E  lo  vada  ala  porta  a  compagnar, 

Aciò  che  un  Candelier  noi  porti  via 
Come  la  sera  avanti  l’ha  bù  a  far; 

Cussi  donca  è  sta  fato:  dopo  cena 
De  farse  chiaro  noi  ha  bù  la  pena. 

Che  con  i  Torzi  in  man  do  Servitori 
L’ha  acompagnà  dabasso  fin  i  Strada. 

I  fu  per  Scaramuzza  tropi  onori, 

Ma  xe  l’arzentaria  salva  restada. 

Sia  d’esempio  sta  cossa  mii  Signori, 

Aciò  de  ste  burlete  no  ve  acada: 

La  zente  acompagnè  sempre  ala  Porta; 
S’anca  ecedè  onorarli  cossa  importa? 

2  7 

Gnanca  fc  come  ha  fato  lina  Signora 
Che  per  no  se  voler  un  dì  degnar 
De  responder  a  un  omo,  e  vegnir  fora 
De  camera,  no  avendo  da  mandar 
Per  veder  chi  che  giera  servi  alora, 

’Na  Sotocopa  s’ha  lassà  robar, 

Per  tema,  (  mentre  mal  vestii  la  giera  ) 
Che  i  la  podesse  tor  per  Cameriera. 

28 

Certo  Duca  del  Castro  che  ha  savesta 
La  burla  che  Fiorili  aveva  fata 
Al  Duca  de  Satrian,  se  l’ha  godesta, 

E  de  veder  sto  Sior  voghi  ghe  nata; 

Onde  la  Compagnia  che  fusse  alesta 
E1  gha  ordenà  per  una  sera  data, 

Per  dar  anch’elo  quel  tratenimento; 

Ma  qua  mo  el  credenzier  xe  sta  più  atento  . 

Ve  potè  imaginar  se  con  dileto 
Lo  abia  sto  Duca  a  recitar  sentio, 

Savè  ch’el  giera  un  comico  perfeto 
A  fronte  el  qual  tuti  restava  indrio. 

Pien  de  stupor  l’ha  confronti  in  efeto 
Che  la  fama  nor  avea  de  lu  mentio. 

Cussi  se  la  disea  che  lè  un  magnon 
El  Duca  ha  visto  che  la  gha  rason. 

Fiorili  po  coP  abito  teatral, 

Finia  la  cena  dada  nel  zardin, 

S’è  messo  a  caminar  per  un  vial; 

Nè  credendo  d’aver  gnissun  vicin, 

Per  provar  forse  (  al  manco  è  naturai  ) 
Qualche  so  propria  Parte  poverin, 

A  far  dei  gesti,  e  movimenti  el  stava, 

E  ghe  era  una  persona  ch’el  vardava. 

3* 

Sta  persona  Signori  sò  che  mai 

Ve  penseressi  che  la  fusse  el  Frate, 

AI  qual  la  Crose  contro  i  Spiritai 
Lu  avea  cava  co  impianto  dale  zate, 
Perchè  dal  Mondo  i  Frati  destacai 
No  è  da  pensarse  mai  che  i  sia  in  ste  dat 
Funzion  de  nu  mondani,  specialmente 
De  note,  ma  lè  lu  seguramente. 

Lo  esaminava  el  Frate  titubante, 

Che  ghe  parea  si  e  no  ch’el  fusse  lò  r 
Ma  ravisà  per  elo'in  cao  le  tante, 

A  chiaparghe  el  Tataro  presto  el  fu. 

Le -montagne  sta  ferme  sior  birbante, 

E  i  Omeni  se  zonze  :  quel  se  vù 

Che  m’ha  trufà  (el  ghe  dise  a  verta  > 

Ispiriti  fìnsendose  la  Crose. 

2? 

Demela  donca  cole  bone  in  drio, 

E  no  me  fe  altre  Scene  che  la  vogio. 

A  Scaramuzza  el  caso  xe  riuscio 
Inaspetatamente  d’un  imbrogio, 

Ma  franco  el  ghe  responde:  pofersbrio 
Eia  me  tol  ir*  falò,  e  me  ne  dogio; 

So  un  omo  d’onor,  e  la  dimanda 
De  mi,  dei  fati  miei  chi  la  comanda. 

H 

Replica  el  Frate:  si  che  sè  quel  tal 
Che  gìera  in  la  Tartana...  Signor  nò 
Ripete  Scaramuzza:  eia  a  cavai 
Fa  sta  volta  un  Latin:  gnente  mi  sò 
De  Crose,  e  de  Tartana;  ma  no  vai 
Le  so  proteste,  e’1  denegar  però. 

Che  più  che  Scaramuzza  se  scusava 
El  Frate  tanto  manco  ghe  badava. 

De  scampar  dopo  el  tenta,  ma  Io  tieti 
Ei  Padre  seguestrà  per  eì  Tabaro, 

E  lu  che  pensa  che  se  zente  vien 
El  giera  un  serio  afar,  cerca  un  riparo» 
Lassar  cionca  a  quel  frate  el  crede  ben 
El  Tabaro  in  le  man:  un  capo  raro! 

E  via  corahdo:  agiutime  gambeta, 

El  dise,  se  no  adesso  i  me  le  peta.- 

.  t6 

In  quel  se  mete  el  Frate  drio  cria? 

Al  Ladro  al  Ladro,  e  quela  compagnia 
Che  a  Tavola  col  Duca  fu  a  magnar 
Corse  al  sussuro  a  veder  cossa  sia. 

De  quela  Crose  ghe  contò  Pafar 
El  Religioso,  e  come  scampa  via 
Scaramuzza  lassù  ghavea  in  le  man 
El  Tabaro,  e  fu  fato  gran  bacan- 

37 

E  tanto  più  che  Scaramuzza  essendo 
Da  Comedia  col5  abito  vestio 
Nel’ andar  per  la  strada  via  corendo 
Quela  zentagia  ghe  coreva  drio. 

Se  andava  in  quei  momenti  disponendo 
TJn  vasselo  a  partir,  otid’elo  unio 
Presto  el  Bagagio  soo  ghe  monta  drento, 
D’averla  scapolada  assae  contento. 


26 

Per  l’isola  di  Malta  fava  vela 

E1  Vasselo  col  vento  za  in  favor, 

E  Scaramuzza  con  quela  so  bela 
Maniera  al  Capitanio  fa  l’amor; 
Intenderne  voi  dir  cerca  con  quela 
L’amicizia  acquistale  de  sto  Sior; 

Che  come  za  savè  lu  va  cercando 
Sempre  minchioni  da  disnar  de  bando  * 

3  P 

De  fato  el  Capitanio  la  so  Tola 
Esibindoghe,  franco  el  l’ha  acetada « 

Avea  sto  tal  che  digo  una  Spagnola 
Che  giera  estremamente  da  Iu  amada; 
Essendo  drio  a  disnar,  questa  a  la  solai 
Maniera,  e  bon  discorso,  inamorada 
Forte  se  xe  del  nostro  Comediante, 

3,  Ma  non  sapea  come  spiegarsi  amante» 

40 

Ghe'dava  de  qual  trato  ochiae'de  fogo. 
Senza  che  mai  nissun  se  ne  acorzesse; 
Che  per  el  più  le  done  xe  in  sto  zogo, 
O  almanco  in  bona  parte  Dotoresse. 
Altro  no  permeteva  el  tempo,  el  logo 
Che  per  sfogo  d’amor  eia  facesse. 

Da  resto  eia  averave  al  novo  ogeto  7 
Spiegù  la  Fiama  che  ghe  ardeva  in  peto. 

De  ste  ochiae  Scaramuzza  s’ha  inaco ito, 

Che  inamorada  in  lu  ]a  giera  afato, 

Ma  par  no  ingelosir  come  omo  acorto 
E1  Capitanio,  l’ atendeva  al  piato. 

Altro  tempo  trovar  l’avea  conforto 
Per  farghe  veder  che  no  lè  un  ingrat®, 

E  che  quando  eia  vogia  lu  xe  pronto 
A  darghe  del  so  amor  un  segno  a  conto. 

42 

Fenia  che  fu  la  Tavola  i  se  leva, 

Chi  da  una  parte,  chi  dal’ altra  zira, 

E  la  Spagnola  che  sfogar  voleva 
La  so  passion,  in  Camera  se  tira. 

E  mentre  là  nissun  no  lo  vedeva 
Se  buta  sora  el  Leto,  e  po  sospira, 
Facendo  sto  lamento  „  or  che  son  sola 

„  Chi  mi  da  ajuto  oimè  chi  consola? 

43 

Oh  Dio  me  sento  un  certo  bruseghin  „ 

Dopo  visto  quel  sior  per  mio  delirio, 

Che  no  posso  più  star!  me  sento  infin 
A  vegnir  mal!  Ma  per  chi  mai  sospiro? 
Per  un  che  apena  ho  visto  da  vicin 
Averò  da  provar  tanto  martirio? 

Ah  si!  quel  trato,  e  quel  parlar  zentil 
Desfar  m’ha  fato  come  onto  sutil . 

Crissì  sperai*  podes$io  ch’el  mio  ben 

No  vorà  ingrato  aFamor  mio  mostrarse, 
Come  pur  tropo  mi  me  sento  in  sen 
El  cuor  a  man  a  man  a  consumale! 

Ma  no  posso  parlar,  che  no  conviert 
Che  sia  la  Dona  mai  prima  a  spiegarse, 
E  reduta  per  ciò  son  a  sto  passo 
D’aver  me  da  desfrizer  col  mio  grasso* 

45 

Per  ochiae  che  gho  'dà  mai  quel’ aloco 
M’ha  gnanca  de  vardarme  fata  degna. 

O  xe  da  dir  ch’el  se  ne  intende  poco 
In  materia  amorosa,  o  ch’el  me  sdegna; 
Ma  se’l  Spechio  no  fala,  son  un  toco 
De  Dona,  che  d’amor  no  xe  za  indegna 3 
E  voi  sperar  che  a  vederme,  e  tratar 
EI  Se  mova  a  pietà  del  mio  penar. 


Ma  se  noi  vede,  o  se  veder  voi  voi 
Per  mia  cativa  sorte,  el  mio  dolor 
Averogio  da  laser?  no  se  poi 
Mostrar  parlando  a  chi  se  adora  el  cuor? 
Pazzo  el  mio  caro  conto,  che  co  dol 
XeVda  minchioni  el  taser:  El  pudor 
Vaia  sta  volta  tanto  da  una  banda* 

Che  la  passion  per  mi  xe  tropo  grànda. 

\ 


QUARTO, 


$9 

47 

El  Capitanio  a  Scandagiar  el  vento 
Intanto  sora  el  Gassaro  za  giera 
Onde  abrazzar  la  pensa  quel  momento 
E  mandar  a  chiamar  per  la  Massera 
Sior  Scaramuzza,  el  qual  più  che  contento 
Ha  sto  partio  brazzà  de  bona  ciera; 

Lè  donca  andà  a  trovarla,  e-  za  s’intende 
L’ha  fato  molto  ben  le  so  facende* 

48 

Cossa  che  fa  l'amor!  se  s’acorzeva 
El  Capitanio  de  sta  tal  facenda 
Eia  podeva  dir  che  la  ghaveva 
Quela  zornada  almanco  da  marenda. 

Ma  le  Done  xe  furbe:  la  saveVa 
Che  bisogna  ala  Bussola  ch’el  tenda; 

Le  Done  torno  a  dir  xe  furbe,  e  sa 
Tor  i  momenti,  e  farli  come  và. 

Xc  da  rider  de  quéi  che  ha  zelosia* 

E  che  tacai  sta  sempre  ala  mugier. 

Per  tema  d’aquistar  la  mercanzia  , 

Che  fursi  i  gha,  ma  no  i  vorave  a^er. 
Dise  el  Proverbio  che  più  facil  si  a 
A  un  saco  fin  de  Pulesi  poder 
Farghe  la  guardia,  che  no  xe  a  una  Dona, 
Per  quanto  che  la  sia  sempia,  e  minchiona* 


E  sora  tuto  quei  che  per  afari 
Xe  costreti  lassarla  qualche  mese, 

Come  sarave  a  dip  i  Marinari 
Che  deve  spesso  andar  for  de  paese: 

I  poi  racomandarla  a  Mare,  a  Pari, 

À  fradei,  a  Sorele,  e  far  le  spese 
A  qualche  anca  Spion,  che  co  le  voi, 
Argo  tegnirghe  drio  gnanca  ghe  poi. 

Ma  tornando  aF Istoria.  In  un  momento 
S’avea  coverto  el  Ciel  de  nuvoloni; 

Da  Tramontana,  e  da  Siroco  el  vento 
Ha  scomenzà  a  mandar  dei  so  supioni; 

El  Vasselo  quà,  e  là  vegniva  spento 
In  mezo  ai  Lampi,  ala  Tempesta,  ai  Toni 
Travagia  el  Capitanio,  e  i  Marineri, 

E  fa  orazion,  e  voti  i  Spacizieri. 

Turbada  la  Spagnola  nel  sentir 

El  strepito  del* onde,  un  gran  urton 
Gha  dà  in  pressa  a  Fiorili,  con  el  dir 
Che  lu  de  sta  borasca  è  la  rason; 

E  per  la  tema  alora  de  morir 
S’è  messa  i  ati  a  far  de  contrizion; 

Ma  quando  po  eh’ el  tempo  ha  bonazzà 
De  far  altre  orazion  la  ha  tralassà. 

Anzi  in  lingua  Spagnola,  mie  raise 
Mie  visse  re,  mio  cocolo,  mia  vita, 

A  Tiberio  chiamandolo  ghe  dise; 

D’ averlo  scazza  via  più  che  contrita. 
Scaramuzza  confuso  dala  crise 
Che  sucessa  ghe  giera,  la  desdita 
Maledisendo  el  stava  drio  la  Porta , 

Ma  a  sentirse  chiamar  el  se  conforta. 

54 

E  stonia  da  sta  bela  Spagnoleta 

A  gustar  le  dolcezze  un  altra  volta;' 

Dei  fruti  de  cupido,  che  dileta 
Anca  la  zente  piìr  ignorante ,  e  incolta; 
Ma  da  novo  la  sorte  maledeta 
Da  favor  in  descapito  se.  volta, 
Tornando  un  tenrporal  assae  più  bruto. 
Che  sul  piìr  belo  ghe  rebalta  tato . 

5  5 

Imagineve  un  povero  afamà, 

Anzi  un  Re  figureve  dei  Giotonii, 

Che  da  tre  zorni  no  abi  mai  magna, 

Al  qual  porta  ghe  sia  dei  Macamni, 

E  se  meta  a  magnarli,  co  ansietà, 

Ma  fati  mal  apena  do  boconi 
El  piato  ghe  sia  tolto  per  aver 
Un  idea  de  sto  novo  despiaser0 

Fora  de  tuti  i  modi  gha  dolesto 
D’ esser  necessità  d’abandonar 
Per  la  segonda  volta  quePinesto 
Che  colla  Spagnoleta  el  giera  a  far; 

Sora  el  cassaro  dopo  le  andà  presto, 

E  Pha  visto  che  fato  avea  butar 
El  Capitanio  in  mar  (aciò  che  sia 
El  Legno  slizierio)  la  mercanzia. 

57 

E  quando  ch’el  s’acorze  che  no  ghiera 
Nel  Vasselo  più  gnanca  el  so  JBaulo, 

El  deventa  furente,  el  se  despera 
Maledisendo  quel  tal  qual  trastulo. 

Sia  maledeta  quela  Forestiera, 

El  di$e,  buzevia  che  la  gho  in  Cu... 

Che  a  causa  soa,  per  no  esser  quà  presente 
Resto  adesso  un  pitoco  senza  gnente. 

58 

Arabià  el  Capitanio  perchè  andada 

Ghiera  la  mercanzia,  quando  Ph^  inteso 
Da  Scaramuzza  dar  st’esagerada 
L’afar  dela  Spagnola  Pha  compreso, 

E  contro  lu  la  colera  sfogada 
Gha  da  vinti  legnae  de  giusto  peso; 

Anzi  credo  de  più,  che  tuto  roto 
E  squasi  morto  el  ghiera  resta  soto*^ 

BonazJi  aveva  el  mar.  E1  ciel  seren 
Da  novo  un  altra  volta  xe  tornà. 

L’Arco  celeste,  o  sia  l’Arco  balen 
De  no  far  altro  tempo  indizzo  dà. 

E  dopo  aver  el  Gapitanio  ben 
Scaramuzza  co’digo  bastoni, 

El  lo  ha  messo  zo  in  terra  in  una  spiagli 
Pensè  se  poverazzo  el  se  travagia. 

60 

In  un  Iogo  vedendose  deserto, 

Dove  no  ghe  abondanza  che  de  sassi, 

E  che  gnanca  da  me  terse  al  coverto 
El  podeva  trovar  per  quanti  passi 
Elo  andasse  facendo,  e  vede  certo 
El  morir  dala  fame.  Tuti  i  spassi 
Per  jni  donca  è  finii?  gho  da  morir 
In  sta  maniera,  el  dise?  lè  un  gran  dir! 

61 

Fursi  no  ghe  bastava  a  quel  bricon 
De  capitanio  averme  butà  via 
El  mio  Bagagio  senza  compassion, 

Dove  gho  tuta  la  sostanza  mia? 

No  serviva  d’ averme  col  baston 
Maltratà  per  motivo  de  colia, 

Che  pezo  dopo  d’una  Tigre,  e  un  Orso 
El  m’ha  lassà  quà.  privo  de  socorsoj 

Pianzendo  come  che  faria  un  putelo 
Interoto  lu  fava  sto  lamento, 

Ma  dopo  rampegandose  bel  belo 
Sora  un  alta  Montagna  con  gran  stento 
Lè  capità  in  do  orete,  giusto  in  quelo 
Che  andava  more  solito  el  sol  drento; 
E  de  note  vedendose  in  st’ altura, 

El  giera  mezo  morto  da  paura. 

6l 

Se  qualche  fogia  a  moverse  el  sentiva 
D’ esser  in  boca  al’ Orco  ghe  pareva; 
Cossi  se  da  lontan  rami  el  scovriva 
Dele  fiere  incontrar  el  se  credeva. 

Infili  butà  sui’ Erba  noi  ardiva 
De  andar  avanti;  e  quà  che  ve  soleva 
Col  terminar  sto  canto  credo  ben, 

*  E  al’ altro  tornerò  che  drio  ghe  vien. 

SCARAMUZZA 

CafNTO  QUINTO 

********* 


ARGOMENTO 

Scaramuzza  dai  Ladri  xe  assalta , 

E  de  andarli  servir  el  xe  costreto  ; 

Dal  a  Corte  in  Preson  el  vicn  mena , 

Ma  lè  trova  inoc  ente  Rovereto . 

In  una  Compagnia  dopo  lè  entra . 

De  diversi  di  feti .  el  s'ha  corcto . 

Infin  el  se  marida ,  e  zavariar 

Per  sta  Dona  el  scomenza ,  e  per  viazar. 

i 

Le  femene  dei  altri  lassi  star 

Chi  desgusti  no  voi  nè  cerca  guai; 

Che  chi  con  queste  s’ha  volsù  impazzar 
Spesso  sempre  pericoli  ha  incontrai. 

Le  Istorie  mile  esempj  ve  poi  dar 
E  nei  tempi  predenti,  e  nei  passai, 

D’ omicidi,  de  Guere,  e  destruzion 
De  Regni,  e  de  Cita  per  sta  rason0 

Se  dei  Trogiani  è  sta  destruto  el  Regno, 
Paride  per  esempio  causa  è  sta, 
Avendo  a  Menalao  con  ato  indegno, 
Da  Grecia  Elena  bela  via  menà. 

Ma  lassando  sti  casi,  a  quelo  vegno 
Che  al  proposito  nostro  megio  fa. 

Voi  dir  de  Scaramuzza  el  qual  aponto 
Per  sta  rason  a  mal  partio  xe  zonto. 

3 

Se  ai  fati  soi  l’avesse  lu  atendesto 

Senza  starse  a  impazzar  cola  Spagnola, 
In  prima  l’ averia  fursi  podesto, 

Disendo  al  Capitanio  una  parola 
La  so  roba  salvar,  e  drio  de  questo 
No  aver  quele  legnae  (che  questa  sola 
Ghe  fa  pagar  el  fio  )  nè  quel  canagia 
L’averave  lassa  su  quela  spiagia. 

In  dove  privo  d’ogni  agiuto  uman 
El  caso  desperà  per  lu  el  vedeva, 

E  per  ciò  rampegandose  pian  pian 
Sula  Montagna  strascini  el  s’aveva, 
Sperando  de  trovar  qualche  Cristian 
Che  nela  so  desgrazia  lo  soleva; 

Ma  dal’Antian  cascando  ala  Farsora 
Altra  disgrazia  ghe  sucessa  ancora.  4 

Là  suso  là  trovà  ’na  Compagnia 
De  diversi  Bandj  ladri  da  strada, 

Che  avendolo  credesto  qualche  Spia 
Dal  Vice  Re  Palermitan  mandada. 

Lo  ha  scomenzà  a  pugnar  con  tirania, 

E  giera  la  facenda  za  intrigada: 

„  Non  comincia  fortuna  mai  per  poco 

„  Quando  un  mortai  si  prende  a  scherno ,  e  gioco , 

I  voleva  mazzarlo  per  timor 

Che  lu  fusse  cò  digo  qualche  Spia; 

E  za  meschin  ghe  giera  morto  el  cuor 
D’aver  la  vita  soa  cussi  finia; 

Nè  ardindo  de  parlar  fra  quel  dolor 
Mile  ati,  e  bufonezzi  andava  via 
Facendo  a  quei  Sassini,  ma  po  questi 
No  ghe  badava  gnente  a  sti  so  sesti. 

Scaramuzza  per  vincer  mo  costori 
El  s’ha  determina  de  dirghe  tute 
Le  so  aventure.  No  volea  sti  siori 
Darghe  ctedenza;  al  più  che  con  le  brute 
I  lo  ha  obligà  d’andar  dove  i  voi  lpri 
Facendose  servir,  nè  cole  astute 
So  maniere  sta  volta  l’ha  possù 
Otegnir  da  sti  tali  gnente  più. 

E  deograzias,  che  l’abi  scapolada 
La  vita,  tanto  più  sendo  in  sospeto 
D’  esser  co  digo  qualche  Spia  mandada 
Per  saver  dove  lori  avea  riceto; 

Anzi  el  poi  dir  d’aver  sorte  incontrada. 
Che  in  una  Spiagia  abandonà  soleto 
Senza  defesa,  e  gnente  da  magnar 
No  giera  che  la  morte  da  sperar. 

Tiu'osto  che  morir  tacai  a  un  Chiodo 
Se  dise  per  Proverbio,  onde  vedè, 

Che  ha  fato  ben  Fiorili  in  ogni  modo, 

Se  con  costori  rassegnà  el  se  xe. 
Moltissimo  per  mi  certo  lo  lodo 
Nel  caso  che  lu  giera,  e  accorderà 
Che  noi  podeva  far  diversamente 
Essendose  incontrà  con  quela  zenrte, 

i  o 

Avendo  sti  Sassini  un  di  assaltà 

Un  gran  rico  Marcante  ,  che  siecento 
Dopie  aveva  con  elo  ìttico  i  và 
A  retirarse  in  certo  Casamento, 

Che  giera  da  gran  ani  abandonà. 

Perchè  vegniva  dito,  che  la  drento 
Se  ghe  sentiva  el  Diavolo,  e  là  zonti 
I  s’ha  messo  a  spartirle,  e  far  i  conti.  9 

Tre  Spacizieri  un  momentin  avanti 
Se  giera  in  sto  tal  Logo  retirai, 

E  a  comparir  vedendose  sti  tanti 
Omeni  con  Pistole,  e  Schiopi  armai, 

In  logo  più  remoto  tuti  quanti 
Quachi  dala  paura  i  s’è  cazzai, 

E  una  muragia  urtando  derocada, 

A  basso  con  sussuro  xe  casearia. 

•  \ 

1  2 

I  Ladri  nel  sentir  el  gran  sussuro, 

Scaenà  tuto  p  Inferno  imaginando, 
Nel’ato  istesso,  che  cascava  el  Muro 
I  lassa  i  Soldi,  e  scampa  via  corando. 
Contenti  i  Spacizieri,  che  al  seguro 

.  Giera  restai,  la  Porta  ben  serando 
I  s’ha  messo  a  spartir  in  tra  de  lori 
Tuti  quanti  un  per  un  quei  dati  Ori. 

*3 

Lontani  i  Ladri  un  tiro  de  Moscheto, 

De  aver  lassai  quei  soldi  i  ha  despiaser, 
E  i  voi  che  Scaramuzza  povereto 
Torni  solo  in  quel  Logo  per  saver 
Cossa  che  giera  nato,  e  lu  costreto 
Xe  donca.de  andar  là  contro  voler, 

E  ariva  giusto  in  quelo  che  sentir, 

Ghe  toca  quelo,  eh’ un  s’ha  messo  dir. 

E  2  » 

La  fortuna  xe  assae  da  ringraziar, 

Diseva  sto  Signor,  che  mentre  avevimo 
Quindese  soli  Soldi  da  basar, 

Ogni  uno  de  nualtri,  nè  savevimo 
Come  poder  el  nostro  viazo  far, 

In  dove  ,  e  quando  manco  lo  credevimo 
Ha  fato  T  addente  che  possiemo 
Le  dopie  aver  che  adesso  divide  ma. 

Scaramuzza  no  avendo  mo  capio 
Cossa  che  contegnisse  sto  descorso 
Co  a  dir  quindese  soldi  l’ha  sentio 
Senza  altro  più  ascoltar  indrio  lè  corso, 

E  franco  a  quei  Sassini  ha  referio 
Che  tanto  xe  dei  Diavoli  el  concorso  . 
Che  de  quele  gran  Dopie  al  più  ghe  resta 
In  division  quindese  soldi  a  testa. 

16 

Quando  donca  sentio  gha  quei  furbazzi 
Sto  numero  de  Diavoli  ecedente 
Tegnindola  per  vera  i  vis.... 

Xe  scampai  da  de  là  subitamente. 

Le  femene  co  semo  nu  regazzi 
Ne  cazza  de  ste  frotole  in  la  mente, 

E  cressendo  po  dopa  i  Teste  piede 
Tute  crede  ste  budele  ridicole.. 

Ma  chi  pò  gnente  de  cervelo  gha 
Gol  sviluparse  del’ idee  ben  vede 
Ghe  queste  è  tute  quante  assurdità 
E  che  Aseni  ignoranti  è  chi  le  crede. 
Epur  un  Prete  siori  mii  se  dà 
Che  come  tanti  articoli  de  fede 
Sostenta  tute  quante  l’ eresie 
De  Diavoli",  de  Maghi,  e  de  Magie. 

i-  8 

E  bisogna  sentirlo  aPocasion 

Ghe  da  discorer  l’abia  in  sto  argomento, 
Come  che  autenticar  le  so  rason 
Fin  con  i  passi  el  voi  del  Testamento! 
E  sì.  Signori  miei,  no  lè  un  minchion, 
Lè  un  Omo  de  memoria,  e  de  talento; 
Ma  de  sti  pregiudizi  el  xè  impastà* 

E  nel  Soler  de  sora  mal  el  gha. 

zp 

Tornando  a  Scaramuzza,  lu  siben 
L’avesse  la  conscienza  dele  larghe 
D’ esser  con  quei  Sassini  l’ha  velen 
E  volsii  P averia  poder  scamparghe; 

Ma  vegnindo  scoverto  el  vedea  ben 
Che  qualche  schiopetada  i  podea  trarghe, 
Per  ciò  de  star  con  eli  ha  toleranza: 
Che  pex  i  fighi  el  voi  salvar  la  panza. 

E  3 

Faceva  elo  ai  medemi  da  magnar 
Nè  de  questo  l*avea  gran  despiaser. 
Gnatica  el  servirli  a  Tola  nel  disnar 
A  lu  ghe  dava  certo  tal  pensier; 

Ma  l’aver  i  Bagagì  da  portar 
Spessissimo  cambiando  de  Quartier 
Assaissimo  questo  lo  afanava. 

Che  crepar  sta  fadiga  za  lo  fava». 

2  i 

Con  el  cambinrse  da  sto  Iogo  a  quelo 
Le  recerche  deluder  i  credeva 
Che  andava  via  facendo  el  Bariselo 
Che  de  menarli  via  l’ordene  aveva, 
Quk  mostrava  d’aver  eli  cer velo, 
Perchè  de  fato  ben  la  ghe  andaseva, 
Ma  una  le  paga  tute,  se  sol  dir: 

{-a  volta  anca  per  lori  ha  da  vegnir. 

2  2 

Drento  d’un  imboscada  un  zorno  entrai 
Quando  che  gnanca  forsi  i  sei  sognava, 
In  boca  proprio  al  Lovo  i  xe  cascai, 
Che  trenta,  e  passa  Sbiri  li  aspetava, 

I  quali  quando  arente  ghe  xe  stai 
Ha  scomenzk  a  sbarar  da  zente  brava, 
E  sie  sete  ha  mazzk  de  sti  Sassini 
Fando  i  altri  scampar  da  quei  confini» 

Se  de  saver  Signori  avè  premura 
Gossa  in  sto  caso  de  Tiberio  è  sta, 

„  Ve  lo  dirò  se  a  me  ponete  cura, 

Ma  sei  sarà' qualcun  za  imaginà. 

Lu  giera  mezo  morto  da  paura 
Al  momento  che  i  Zafi  avea  sbarà, 

E  come  un  Porco,  senz’arfiar  per  tera 
Drio  d’una  Ciesa  destirà  el  se  giera. 

24 

No  dirò  che  l’ha  fato  Testamento, 

Perchè  el  Nodaro  noi  avea  presente. 

Nè  so  se  Torazion  in  quel  momento, 
Ghe  sia  gnanca  passae  per  la  so  mente, 
Cussi  se  de  morir  l’ era  contento 
Che  de  salvarse  noi  vedea  el  spediente, 
Ma  credo  che  per  manco  d’un  Ducato 
L’avena  la  so  vita  dà  in  barato. 

Xe  andai  po  i  Zafi  a  esaminar  i  morti, 
Svodandoghe  in  sto  incontro  le  scarsele, 
E  ochiando  de  quà,  e  la  da  omeni  acorti 
Se  ghe  nessun  che  abia  salvà  la  pele; 

De  Scaramuzza  donca  i  se  xe  acorff, 

Nè  so  se  cole  brute,  o  cole  bele 
L’abia  lori  tratà;  ma  i  Zafi  è  zente 
Che  altro  no  poi  tratar  che  malamente. 

E  4 

2  6 

Subito  certo  i  lo  ha  mena  a  presoti 
A  Palermo  ligà  le  man,  e  i  pi; , 

E  senza  de  processi  formazion 
I  momenti  per  lu  giera  fenij 
Che  i  lo  volea  impicar,  se  la  rasom 
De  saver  chi  che  fusse  quei  Bandj 
E1  Giudice  no  aveva,  e  per  st’ogeto 
Scampà  lè  dala  morte  povereto. 


37 

E1  Ciel  infin  protege  l’inocenza, 

„  E  non  si  può  fugir  dal  destinato, 
Scaramuzza  no  avea  per  conseguenza 
Sta  volta  da  morir:  dovea  esser  fato 
Dal  Giudice  con  tuta  diligenza 
Rigoroso  Processo,  el  rissultato 
Del  qual,  dovea  far  veder  che  Tiberio 
No  giera  gnanca  reo  de  desiderio. 

Za  nel*  esame  Scaramuzza  ha  dito 
El  modo  con  el  qual  lè  sta  sforzk 
De  seguitar  colori  in  ogni  sito; 

Ma  inutile  ’1  raconto  saria  sta 
Se  noi  se  fusse  arecordà  pulito 
Ch’el  capitanio  che  lo  avea  sbarcò 
Se  chiamava  Paresso,  el  qual  aponto 
Col  Bastimento  in  Porto  gieta  zoma». 


QUINTO, 

Èì  Giudice  confronto  donca  ha  fato 
Con  sto  tal  Capitani©,  e  do  Marcanti 
Che  giera  in  Bastimento  al  caso  nato, 

E  ha  trovà  andar  d’ acordo  tuti  quanti; 
Perciò  de  Rslassetur  segna  l’Ato, 

Ma  stando  mal  Fiorili  de  contanti, 

Passa  da  una  alegrezza  a  novi  afani , 

Che  esser  pagai  voleva  quei  Guardiani.- 

3° 

Zafi,  Bogia,  Guardiani  è  certa  zente 

Che  ha  renunzià  ai  dover  de  Galantomo  ; 
Nè  compassion,  nè  umanità  eli  sente 
Dele  disgrazie  mai  d’un  poveromo; 

Ch’e-1  sia  quanto  se  voi  pur  inocente 
Quando  ghe  ariva  in  le  so  sgrinfe  un  omo 
Pezo  che  in  man  de  Turchi  co  nol’abia 
Soldi  per  liberane-  el  resta  in  Gabia .* 

3* 

No-  savendo  che  Santo  mai  chiamar 
Per  poder  vegnir  fora  de  Presoli* 

Che  nol’avea  co  digo  da  pagar 
Le  spese  che  ocoreva  in  sta  ocasion, 

5Na  Compagnia  de  Comici  a  pregar 
(Za  che  per  bona  soa  combinazion 
Giera  questa  in  Palerm©>  l’ha  mandà 
Aciò  che  i  lo  levasse  via  de  là. 

E  $ 

E  con  el  mezo  termine  li  ofìzia 
Disendo  che  anca  Iu  giera  del’ arte;’ 
Ch’ essendo  liberà  dala  Giustizia 
El  poderia  po  far  da  qualche  Parte. 
Siben  che  lori  no  ghavea  notizia 
De  sto  sogeto  da  nissuna  parte 
Gnente  manco  vegnir  fora  i  l’ha  fato, 
E  i  lo  ha  acordà  per  omo  salariato. 

3Ì 


E  dopo  molto  tempo  aver  servia 
Come  orbo  salaria  senza  poder 
Mostrar  el  so  valor,  la  compagnia, 
Fiorili  s’ha  esibio  de  far  veder 
'Na  controscena,  ma  però  la  via 
L’ha  mai  trovà  de  questo  lu  otegner 
Se  no  nel  caso  d’ esser  morto  quelo 
Che  la  Parte  faceva  de  Cuvielo. 


34 

Quando  in  Scena  le  andà  la  prima  Sera 
Tanto  la  recità  per  ecelenza 
Con  i  so  moti,  e  cola  so  maniera, 
Che  fato  l’ha  stupir  tuta  l’udienza; 
E  nele  sere  drio  sempre  ghe  giera 
Grandissimo  concorso,  nè  mai  senza 
Sbatimento  de  man  el  vegnia  fora, 
Ma  nei  Comici  invidia  è  nata  alora. 

Nasce  l’ invidia  per  Io  più  in  colori 
Che  se  vede  de  merito  avanzai. 

Da  chi  con  direzion ,  e  con  suori 
Mediante  la  fortuna  xe  inalzai. 

E1  ben  che  un  altro  gode  xe  per  lori 
Un  mal  che  li  tien  sempre  tormentai, 
Onde  se  un  Omo  se  destingue  in  gnente, 
ELi  cerca  avilirlo  certamente. 

3*  ** 

Perciò  i  studiava  farlo  recitar 

Manco  che  za  i  podeva,  e  sempre  dando 
La  più  picola  Parte,  a  Iu  che  far 
Gaverave  possù  Scuola  c ...  do  ; 

Ma  Scaramuzza  no  se  sa  scordar 
L’obligo  che  con  lori  l’avea  grande  , 

Per  averlo  cavà  dala  Preson, 

Onde  el  tira  de  longo,  e  fa  il  minchiono 

37 

In  Fiorili  eh’ è  comico  ecelente 

Sto  esempio  de  modestia  poi  servir 
A  quei  che  del  mestier  sa  poco  gnente, 
Per  farli  de  vergogna  po  arossir; 

Ma  per  el  più  costori,  è  certa  zente 
Che  cerca  chi  gha  il  merito  avilir, 

E  pretende  dar  lege  a  tuti  quanti 
I  altri  so  Coleghe  Comedianti. 

E  6 

Infanta  Scaramuzza  procurava 
De  star  in  ogni  modo  in  alegria, 

E  verbigrazia  lu  ogni  zorno  andava 
A  bever,  e  imbriagarse  all’Osteria. 
Signore  de  bon  ton  el  praticava 
Vate  a  far  buz...r  malinconia: 

Senza  un  soldo  restar  no  serve  gnente: 
No  se  gode,  a  sto  mondo  ch’el  presente 


19 

Ma  fando  riflession  un  dì  sul  serio 
Ai  desordini  nati  per  efeto 
Del.  poco  bon  governo,  sior  Tiberio 
Ha  cercà  moderarse,  e  s’ha  coreto* 

E  se  mai  ghe  vegniva  desiderio 
D’andar  al’ Osteria  solo  soleto, 
L’andava  in  vece  a  spacizar  la  strada: 
Avendo  anche  ogni  pratica  lassada . 

40 

Trovandose  lonfan  dala  Crtà 

Un  zorno  Scaramuzza  mezzo  mio5 
In  qna  zoveneta  el  s’ha  incontra 
Che  a  sugarse  la  testa  giera  drio; 
Perchè  come  se  usava  l’altra  età 
La  se  giera  lavada  là  in  un  Rio 
Vicin  ala  so  Casa,  e  su  una  Piera 
Montada,  i  so  Cavei  tocava  tera. 

Cavei  che  anca  xe  biondi  come  l’oro 
In  Dona  che  possedè  la  belezza 
Xe  certo  da  stimarse  un  gran  tesoro, 
Quando  massima  i  sia  de  sta  longhezza. 

Da  sprezzarse  no  xe’l  cavelo  moro; 

Ma  el  biondo  ghe  dà  assae  più  gentilezza > 
Per  questo  Scaramuzza  inasinio 
A  sta  Ragazza  ha  subito-  dà  drio . 

4.2 

La  Mare  de  sta  Zovene  che  giera 
Poco  de  là  lontana,  e  che  la  vede 
Da  Tiberio  vardar  de  bona  ciera 
So  Fia,  la  cerca  de  chiaparlo  in  redè 
Spiegandose  ala  prima  in  sta  maniera-, 
Perchè  za  un  galantomo  la  lo  creder 
Che  quel  che  se  vorave  nela  zente 
Se  crede  sia,  o  no  sia  più  facilmente» 


41 

Me  par  se  no  me  falò  che  ve  piasa 
Signor  quela  Regazza,  eh’ è  mia  fia; 

Se  in  Mugier  la  volessi,  persuasa 
Che  siè  da  maridar,  ve  la  daria, 

Perchè  sposada  la  menessi  a  casa 
Restando  mi  dal  peso  slesieria; 

Che  son  povera  vedova,  e  no  posso 
Farghe  le  spese  ,  e  averghe  i  ochi  adosso» 


2  10 

Gnente  de  Dote  mi  ve  posso  dar. 

Ma  ve  dago  una  Puta,  e  la  mantegno. 
Che  sa  dele  so  man  de  tuto  far, 

E  sò  come  che  parlo ,  e  che  m’ impegno 
Docile  de  maniera,  e  de  tratar, 
Modesta,  e  che  sà  star  sul  so  contegno 
Afabile  con  tuti,  e  manierosa: 

Cossa  voleu  de  più  per  una  Sposa? 

45 

E1  quondam  mio  Mario,  seguita  a  dir 
La  vechia,  giera  un  comodo  Mercante, 
Che  sa  savesto  sempre  mantegmir 
Con  decoro  in  le  cosse  tutte  quante; 

Ma  dopo  poverazzo  el  so  morir 
Desgrazie  me  xe  nate  tali,  e  tante 
Che  redota  me  son  d’aver  apena 
Io  qualche  zorno  da  comprar  da  cena. 

A6 

Tanto,  e  tanto  per  altro  s’ha  l’onor 
E  da  mi,  e  da  mia  fia  sempre  salva: 

E  chiamo  in  Testimonio  Dio  Signor, 

Se  quel  che  mi  ve  digo  è  verità. 

Podeva  aver  za  più  d’un  Protetor, 

Che  dei  socorsi  m’averave  dà; 

Ma  come  che  so  el  fin  de  ste  persone 
Me  son  sempre  cavada  cole  bone. 


QUINTO, 


I  I  £' 


47 

E  Scaramuzza  senza  mai  parlar 

Vantando  intanto  la  Regazza  stava, 

E  la  Vechia  per  questo  dimandar 
Al  medemo  ha  volsù  cossa  el  pensava. 

E  lu  responde  :  giera  drio  pensar 
Su  vostra  Fia ,  che  atento  esaminava, 
Perchè  la  trovo  degna  del  riflesso 
De  chi  conosce  el  bel  del  vostro  sesso, - 

48 

Ma  circa  al  Matrimonio  de  parer 
Mi  son  d’averghe  da  pensar  avanti, 

Perchè  l’aver  da  tor  una  Mugier 
No  lo  credo  un  afar  per  tuti  quanti, 

E  po  una  Dona  no  averia  d’aver 
Rechie  per  dar  ascolto  a  certi  amanti, 

Ochi  per  veder  quel  che  fa  el  mario. 

Nè  lengua  per  tetarghe  in  tei  dadrio. 

4  9 

E  tuto  al*  incontrario  vostra  fia 

No  me  par  che  sia  muta,  orba,  nè  sorda. 
La  Mare  sto  descorso,  che  capia 
Fa  come  cPochio,  e  par  che  ghe  l’ acorda; 
Ma  ridendo  la  dise:  quanto  sia 
Su  sto  particolar,  che  ve  recorda 
Che  POmo  fa  la  Dona  inutil  xe: 

Megio  de  mi  pur  tropo  el  saverè. 

Mia  Fia  seguita  a  dir  la  bona  Dona 
Tolta  la  povertà  no  gha  defeto. 

Scaramuzza  responde:  Nò  Parona 
'Mancanza  in  vostra  Fia  questa  no  meto*; 
Anzi  la  Mercanzia  no  xe  mai  bona 
Quando  che  per  desfarsene  è  costreto 
Chi  la  possedè  d’esborsar  Danaro, 

E  po  sapiè  che  non  son  omo  avaro-, 

$>x 

La  toro  per  mugier,  e  senza  dota* 

Che  solo  dela  Fia  mi  fazzo  conto; 

Che  a  dir  el  ver  quando  l’ho  vista  in  bota^ 
Cupido  traditor  el  cuor  m’ha  ponto» 

Cussi  mostrar  podessio  a  sta  maschiota 
Quanto  grando  per  eia  el  tegno  sconto, 
Come  son  certo,  ch’eia  agradiria 
L’amor  che  in  sen  cressendo  me  và  via. 

5* 

E  fando  altri'  descorsi  versò  Casa 
Fiorili  con  ste  Done  se  incamina. 

La  Regazza  fu  de  elo  persuasa; 

Che  co  una  Dona  a  maridarse  inclina 
Siben  internamente  nói  ghe  piasa 
La  sposerà  ve  un*  Piavoloto  in  fina; 

Ma  no,  per  dir  el  ver  questa  eh’ è  quà 
Se  gha  proprio  dassenq  inamorà . 


1 

E  tolta  informazion  da  molta  Zente 
Dopo  aver  quele  Femene  lassae 
Scaramucza  ha  trovà  che  fedelmente 
La  Mare  avea  le  cosse  racontae, 

Onde  giusto  el  so  impegno  pontualmente 
Tre  quatro  Setimane  al  più  passae 
Messo  za  tuto  aP  ordine  sposada 
Ha  la  Regaza  in  quela  tal  contrada  * 


Le  nozze  fu  magnifiche:  el  disnar 

Superbo  in  prima  è  sta;  gran  tratamenti 
Ghe  fu  dopo  la  sera  nel  baiar, 

E  gran  luminazion,  e  gran  strumenti 
Che  far  noi  s’ha  volsù  Fiorili  star 
Massime  coi  Coleghe,  e  coi  Parenti; 
Guente  in  suma  ha  mancà  per  far  che  sia. 
Tutta  quela  zornada  d’alegria* 

55 

Se  sol  za  dir,  anzi  el  se  vede  in  fato, 

Che  una  minchioneria  fa  solennissima 
Quel  Omo  a  maridarse  el  qual  in  stato 
No  xe  de  menar  vita  comodissima, 

E  tanto  più  per  mio  parer  Iè  mato 
Se  facoltà  lu  avendo  ristretissima 
Fa  debiti  ale  Nozze,  spende,  e  spande 
Facendo  quel  che  fa  persone  grande. 

Per  questo  Scaramuzza  a  fato  mal 
A  maridarse,  e  molto  più  facendo 
Ste  feste,  e  tratamenti,  Capital, 

O  sia  fondi  de  sorte  elo  no  avendo; 

Che  tuto  el  so  guadagno  in  Carnevai 
Se  andava  finalmente  redusendo, 

E  se  una  Malati  a  ghe  capitava 
Tuta  r economia  ghe  sconcertava, 

5  7 

Ma  quanti  anca  in  ancuò  no  ghe  pur  tropo 
Che  senza  ben  rifleter  al  poder, 

(E  de  sto  mal  i  se  ne  acorze  dopo) 

Voi  torse  d’ùna  Femena  el  pensier, 

E  facendo  de  debiti  un  bel  gropo 
Se  mete  in  stato  de  mai  più  no  aver 
Un  Soldo  da  basar  al  so  comando, 

Per  quanto  eh’  el  guadagno  sia  za  grando 

58 

Le  Femene  in  le  mode,  e  strazzarie 
Segondo  che  ghe  insinua  el  so  caprizio 
Darave  fondo  in  cinque  zorni ,  o  sie 
Al  pozzo  son  per  dir  de  San  Patrizio; 

E  mentre  T  Omo  a  segondar  costie 
Consuma  i  Soldi,  e  perde  el  so  giudizio 
I  mocoli  da  drio  tacar  se  fa, 

E.  beco  Iè  in  sto  modo  e  bastoni* - 

Scaramuzza  in  miseria  xe  reduto 

E  dele  Nozze  soe  xe  apena  un  mese, 
Mentre  impegni  l’aveva,  e  vendù  tato 
Per  far  co  digo  ste  ecedenri  spese. 

Del  guadagno  noi  vede  più  costruto, 

E  xe  mario,  e  mugier  sempre  in  contese. 
Nè  più  i  se  trata  con  le  molesine, 

Che  senza  gran  se  beca  le  Gaiine. 


6  o 


Se  avicinava  el  tempo,  che  doveva 
Da  Palermo  quei  Comici  partir, 

Perchè  l’inverno  da  restar  i  aveva 
In  Roma  le  Comedie  a  far  sentir. 

E  come  far  Tiberio  no  saveva. 

Per  averse  de  tuto  d’alestir 

Quel  che  ghe  bisognava  ala  partenza, 

Che  afato  za  de  tuto  el  giera  senza. 

61 

Quando  che  noPaveva  la  mugier 
Per  ste  cosse  Iu  mai  no  se  afanava. 
Che  de  viazar  a  scroco  col  pensier, 
Signori  lo  savè,  ghe  la  trovava: 

Le  Femene  nei  Viazi  xe  un  braghier,, 
E  la  mugier  per  questo  ghe  intrigava , . 
E  tanto  più  che  come  sentirò 
Delicata  sta  siora  assae  la  xe. 


CANTO  QUINTO. 

Ma  tornerè  diman  che  fazzo  conto 
De  dar  Signori  fin  al  quinto  Canto, 
Perchè  al  so  tramontar  ei  Sol  xe  zonto3 
Nè  a  lezer  se  ghe  vede  tanto  tanto. 
Diman  co  altra  materia  sarò  pronto 
Co  vualtri  tornerè,  se  tanto  quanto 
In  mi  xe  J1  genio  de  cantar  Patroni 
E1  gusto  de  secarve  abiè  i  minchioni. 

SCARAMUZZA 

C*fN  T  0  SESTO 

********* 


ARGOMENTO 

ifna  Caena  d'oro  trova  in  T era 
Scaramuzza  oportuna  per  viazar  ; 

LI  minchiona  el  Paron  del  qual  la  giera  ; 
So  Mugier  lo  fa  in  viazo  delirar  : 

La  recita  in  Teatro .  Lu  una  sera 
Rompe  un  Pastizzo ,  e  se  ne  fa  un  Colar . 
Da  Roma  dove  giera ,  el  va  po  via , 
Volendo  c aminar  la  Lombardia . 

i 

(Quando  che  nasce  POmo  sfortuna, 

Come  dise  el  Proverbio  popolar 
„  Ghe  piove  al  bus  del  cui  stando  sentà, 

E  mile  casi  se  ne  poi  mostrar, 

Che  comprova  che  questa  è  verità, 

E  che  i  Proverbi  no  sol  mai  falar; 

Nè  per  gnente  vien  dito  che  i  staseva 
Cento  ani  co  uno  farghene  i  voleva. 

Ma  quando  è  favorio  dala  fortuna 
Un  Omo  viceversa  tute  in  ben 
Ghe  sucede  le  cosse  una  per  una, 

E  in  miei  se  ghe  converte  anca  el  velen  , 
Bisogna  in  ponto  nascer  ben  de  Luna, 

Che  a  segonda  cossi  tute  le  vien, 

E  za:  fortuna,  e  metite  a  dormir, 

Con  un  altro  Proverbio  se  sol  dir. 

3 

Scaramuzza  xe  aponto  uno  de  quei, 

Che  la  fortuna  ha  tolto  in  protezion, 

E  chiapada  lu  l’ha  per  i  cavei 
Ogni  volta  eh’ è  nata  l’ocasion. 

Anca  in  adesso  verbigraza  nei 
So  gran  bisogni  la  combinazion 
Gha  dà  de  reparar  la  so  indigenza 
Per  poderse  alestir  ala  partenza. 

4 

Passando  un  di  Fiorili  per  la  strada 
Una  Caena  d’oro  del  valor 
De  cento,  e  più  zechini  l’ha  trovada 
Drento  una  Borsa;  e  dise  el  nostro  autor 
Che  al  vederla  ghe  subito  passada 
Quela  malinconia  che  prima  in  cuor 
Ghe  portava  una  smania ,  un  missiamento , 
El  che  xe  naturai  senza  Coniento. 

Gnente  manco  per  altro  el  se  trovava 
Imbarazzà  nel  venderla,  perchè 
Facilmente  in  sto  modo  s’  incontrava 
Perieoi  de  trovar  de  chi  la  xe; 

E  pezo  po  perchè  anca  bisognava 
Confidar  el  secreto;  che  savè 
Che  chi  dise  una  cosa  a  una  persona, 
E  spera  secretezza  se  minchiona. 

In  sto  tempo  el  Marchese  d’acqua  viva, 
El  qual  aveva  persa  la  Caena, 

De  veder  ha  tentà  se  ghe  riusciva 
De  poderla  trovar.  E  perchè  a  piena 
Sia  cognizion  che  a  Iù  la  apartegniva 
E  chi  trovada  l’ha  noi  lassi  in  pena. 
De  dar  a  messo  fora  i  Bolettini 
A  chi  la  troverà  vinti  zcchini. 

7 

E  Scaramuzza  per  poder  alora 

Sti  Zechini,  e  de  più  farsi  bruscar 
Senza  che  dale  man  ghe  vaga  fora 
La  Caena  e  *1  Marchese  minchionar, 
Lè  andà  da  uno  de  queli  che  laora 
De  falso,  e  una  compagna  fata  far 
El  se  n’ha  (  ma  indorada  )  de  laton 
Che  afàto  za  pareva  d’oro  bon. 

Dopo  lè  andà  a  trovar  un  Religioso 
Con  un  anelo  in  man  (  per  contrasegno  ) 
De  quela  d’oro  bon.  Tuto  ofizioso 
Padre  el  gha  dito  de  saver  m’impegno 
Chi  ha  trovi  la  caena.  Bisognoso 
Essendo  mo  sto  tal  mi  la  prevengo 
Che  quando  no  i  ghe  daga  almanco  i  trenta , 
Dei  vinti  Ruspj  lu  no  se  contenta. 

El  bon  Frate  volea  ch’el  ghe  disesse 
Chi  giera  che  l’aveva  ne  le  man. 

Ma  Padre,  lu  gha  dito,  me  rinc resse, 
Bisogna  che  de  questo  fazza  arcan; 

Ghel  diria  volentiera  se  podesse , 

Ma  no  posso  in  consienza  da  cristian; 

Soto  anzi  confession  quel  che  gho  dito 
Se  sot’ intenda  Padre,  e  la  stia  zito. 

i  o 

E  quando  che  nel  termine  d’un  zorno 
Sti  trenta  Zechirreti  no  sia  in  pronto 
Eia  mai  più  no  gha  in  eterno  un  Corno, 
Nè  una  budela  Padre  mi  ghe  conto; 

Sto  tal  xe  per  partir,  nè  più  retorno 
Qua  in  Palermo  de  far  l’ha  fato  conto, 
Donca  o  ben  si,  o  ben  no  che  vago  via, 
E  quel  che  ho  dito  come  gnente  sia. 


Vedendo  el  Frate  che  Fiorili  stava 
Nella  Proposizion  tropo  costante, 

E  che  col  so  descorso  gnente  el  fava, 
L’ha  ressoluto  de  dirghe  in  cao  le  tante, 
Che  donca  el  zorno  drio  lu  lo  aspetava 
Con  la  caena,  mentre  col  contante, 

De  sti  trenta  Zechini  el  saria  sta 
Pontualissimamente  sodisfa. 

i  z 

No  ha  manca  Scaramuzza  el  zorno  drio 
De  consegnar  in  quela  tal  borseta, 

Come  l’avea  col  Frate  stabilio 
Quela  falsa  caena  che  pesta¬ 
mente  giera  compagna,  come  el  mio 
Autor  protesta;  ai  qual  che  ve  remeta 
Signori  è  necessario,  caso  mai 
Che  credessi  sti  fati  in  mi  sognai. 

n 

Al’ incontro  quel  Frate  gha  conta 

El  Soldo,  ringraziando  assae  la  sorte, 

E  gran  benedizion  anca  el  gha  dà 
Compagnandolo  fora  dele  Porte; 

Dala  Signora  aiegro  po  lè  andà, 

Che  ghaveva  el  Marchese  per  Consorte 
A  contarghe  el  sucesso,  e  za  sorpresa 
Xe  stada  con  piacer,  siora  Marchesa. 

Ma  so  Mario  no  s’ha  possi!  tegnir 
De  no  andar  zo  dei  bazari  udendo 
Qiiela  caena  in  man,  mentre  scovrir 
Lè  vegnù  che  burla  fu  el  Reverendo; 

E  disendo  parole  da  no  dir, 

Perchè  scandelizarve  mi  no  intendo, 

L’ha  maledio  quel  Frate,  e  la  Caena, 

Ma  nu  lassemo  pur  ch’el  se  invelena  .«• 

E  seguitando  del’ Istoria  el  filo 

Che  ordio  za  trovo,  e  che  son  drio  tramar 
Con  sti  raziri  el  nostro  Sior  Fiorilo 
S’ha  messo  in  stato  de  poder  viazar. 

Disea  Fiorili,  ma  la  rima  in  ilo 
M’ha  fato  la  parola  adulterar: 

Licenza  che  se  tol  molti  Poeti 
Se  no  basta  in  Poemi  anca  i  Sonetì. 

Oh  benedeta  sempre  la  Poesia 
Dove  almanco  i  Poeti  se  poi  tor 
Senza  resserve  aver  de  chi  se  sia 
Le  licenze  in  le  rime  che  ghe  ocor; 

Che  mentre  l’estro  vien  chiama  pazzia, 

E  dei  mati  la  zente  gha  timor, 

Vien  acordà  dal  Mondo  uni  versai 
De  dir  quel  ghe  salta,  o  ben,  o  mah 

Eco  donca  Fiorili,  e  la  Mugier, 

Che  ha  nome  Marineta,  messi  in  viazo, 
Con  l’altra  Compagnia  del  so  mestier, 
Che  dei  medemì  se  toleva  lazo, 

Vedendo  in  Scaramuzza  el  despiaser 
De  sentirse  a  tetar  in  tei  demazo 
Dala  so  dona  per  sta  cossa,  e  quela, 
Facendo  sempre  qualche  scena  bela. 

x  8 

La  gran  delicatezza  de  sta  tal 
Ha  fato  a  lu  conoscer  che  un  minchion 
Xe  in  fin  quel’ Omo  a  maridarse  el  qual 
Se  credeva  de  far  negozio  bon, 

E  de  ventar  felice,  quando  un  mal 
Anzi  rincontra  senza  remission, 

E  molto  za  a  pentirse  noi  sta  dopo 
Come  de  tanti,  e  tanti  xe  pur  tropo. 

E  siben  la  Mugier  lu  molto  amava 
E  la  stimasse  molto  dai  so  canto, 

Con  fadiga  i  smorfìezzi  el  soportava 
Nei  quali  sol  pecar  le  done  tanto; 
Sempre  per  conseguenza  el  tarocava 
Cola  medema  che  facea  altretanto; 

E  ste  so  dissension  dava  argomento 
Ai  Comici  de  chiasso  ogni  momento. 

Xe  cossa  universal  tra  i  Comedianti 
De  no  se  sparagnar  in  tra  de  lori 
Ei  cogionelo,  come  ho  dito  avanti, 

E  i  se  toleva  bagolo  costori 
Del  nostro  Scaramuzza  tuti  quanti; 
Dando  sempre  fomento  a  sti  criori, 

Per  poder  tanto  più  fra  ste  contese 
Rider  de  Sior  Tiberio  po  ale  spese. 

2 1 

Per  causa  de  sta  siora  ogni  momento 
Fermarse  con  el  Legno  bisognava. 
Perchè  quel  moto,  e  quel  tintinamento 
Tuta  quanta  la  Testa  ghe  intronava. 
Ale  volte  la  andava  in  svenimento; 

Da  cagar  qualche  volta  ghe  scampava, 
E  volendose  el  naso  refìciar 
I  fiori  la  andaseva  po  a  cercar. 

Ora  d’andar  a  pie  la  aveva  vogia, 

Ora  la  volea  bever  el  cafè; 

Dal  suor  ale  volte  la  xe  mogia, 
Giazzada  ora  dal  fredo  la  se  xe. 

De  tuto  quanto  ghe  vegniva  nogia, 
E’el  povero  Mario  come  vedè 
D’esercitar  avea  motivo  intanto 
La  so  pacienza,  e  de  ventar  un  santo. 

Se  i  Omeni  portasse  con  pacienza, 

Parlo  de  tuti  quei  ch’è  maridai, 

Le  stravaganze,  o  sia  l’ impertinenza 
Dele  Mugier,  i  primi  dì  passai. 

Ne  ghe  sarave  al  mondo  penitenza 
Più  granda  per  rimeter  i  pecai, 

Ma  come  la  pacienza  la  gha  i  Frati, 

Cussi  chi  è  maridai  deventa  mati. 

-  ,  / 

La  pensava  assae  ben  quel  Confessor, 

Che  col’ andava  a  confessar  la  zente, 

Per  quanto  un  uomo  el  fusse  pecator 
De  penitenza  noi  ghe  dava  gnente 
Co  Pera  maridà;  perchè  el  Signor 
El  diseva  ghe  dà  P  equivalente 
Per  meritar,  avendo  la  mugier 
Che  lo  4en  in  perpetuo  dispiaser. 

Zonti  po  a  un  Osteria,  quà  tanto  più 
Ha  dovù  Scaramuzza  esercitar 
Dei  Ati  de  pacienza,  e  de  virtù 
Per  voler  Marineta  contentar. 

Su  tute  le  piatanze  eia  spua  su: 

No  la  poi  el  pan  fresco  mastegar 
(  Mastegassela  un  stronzo  )  e  co  il  duro 
Per  staltra  po  rason  la  fa  sussuro, 

£1  vin  ora  xe  dolce,  ora  xe  amaro. 

La  Manestra  è  salada,  o  senza  sai, 

El  brodo  è  tropo  fisso,  o  tropo  chiaro. 

Fin  el  fumo  de  rosto  ghe  fa  mal. 

Per  andar  alle  curte  un  Tomo  raro 
Xe  siora  Marineta  originai; 

No  la  trova  in  magnar  gnissuna  cossa 
Che  sul  so  gusto  acomodar  si  possa. 

Ha  cercà  Scaramuzza  za  d'aver 

Con  una  bona  camera  un  bon  Leto, 

Tanto,  e  tanto  per  altro  so  mugier 
Diseva  che  lè  duro,  e  tropo  streto.. 

La  piega  d’un  Ninciol  ghe  fa  doler 
Un  fianco;  e  xe  d’un  peso  maledeto 
La  coverta  imbotia;  po  là  cigava 
Che  un  pulese  (e  xe  inverno)  la  be cava. 

Anogtà  el  poveromo  ha  batù  fogo, 

E  impizzada  la  lume  ha  tolto  el  schiopo, 

E  voltk  colla  boca  verso  el  logo 
Che  giera  Marineta  ha  mostrà  dopo 
De  volerlo  sbarar.  Eia  a  sto  zogo, 

Che  no  ghe  acomodava  certo  tropo, 

Cossa  fastu  la  dise?  quel  furbazzo, 

Lu  responde,  de  Pulese  te  mazzo *. 

No  gha  piasso  sta  istoria  a  Marineta, 

E  la  ha  pregà  per  questo  so  Mario 
De  no  far  quella  buz...  che  quieta 
L’averave  la  note  za  dormio. 

E  Fiorili  cussi  con  sta  burleta 
De  star  un  poco  quieto  xe  riuscio. 

No  ghe  voi  cole  Done  cocolezzi, 

Co  stavaganti  le  è,  ghe  voi  strambezzi. 

3° 

Una  sera  dopo  esserse  Invada, 

Come  le  usava  a  far  le  sere  avanti , 

Prima  de  andar  a  Leto  con  Pomada, 

La  s’era  messi  sta  Signora  i  Guanti  3 
E  lu  facendo  el  sempio  l’ha  lassada 
Andar,  e  senza  far  descorsi  tanti 
El  s’ha  messo  i  stivai  col  so  speron, 

E  xe  andà  a  letto  dandoghe  un  urton, 

Marineta  che  a  ponzer  mò  se  sente, 

Come  i  gavesse  dà  qualche  feria, 

La  se  mete  a  cigar.  Fiorili  gnente, 

Dise  ridendo,  gnente  vita  mia; 

Me  son  messo  i  stivai  perchè  gho  in  mente 
De  dar  la  cazza  ai  pulesi  buevia: 

Vu  ve  se  messi  i  guanti,  onde  anca  mi 
Con  i  stivai  posso  vegnir  cussi. 

Dopo  aver  Marineta  contrastà 

Per  più  d’un  ora  i  Guanti  s’è  levai. 

Onde  per  conseguenza  e  stà  obligà 
De  cavarse  Tiberio  i  so  Stivai. 

Fata  donca  la  pase  i  s’ha  basà, 

E  i  bassi  fu  più  dolci  dei  passai; 

Che  drio  mal  tempo  el  ciel  par  piu  seren, 
E  dopo  el  mal  più  se  conosce  el  ben. 

Gnent’  altro  de  sto  viazo  el  nostro  Autor, 
Nè  d’altre  de  ste  burle  el  fa  menzion, 
Ergo  d’altri  addenti  el  Tradutor 
Gnanca  lu  ve  poi  dir  per  sta  rason. 

Certe  licenze  no  me  voi  mi  tor, 

Che  da  impianti,  e  busie  mi  no  so  boi*, 
Passemo  donca  a  Roma  mentre  quà 
Par  ch’el  nostro  Fiorili  sia  arivù. 

$4 

El  medemo  ha  proposto  so  mugier 
Ai  Compagni  per  farla  recitar, 

E  lori  segondando  el  so  pensier. 

No  perchè  i  avesse  vogia  de  giovar 
A  Tiberio,  ma  solo  per  poder 
La  grazia  della  femena  acquistar, 

Che  andava  za  nel  genio  de  tre  quatro* 
Ha  fato  che  la  reciti  in  Teatro., 

Per  acquistar  la  Grazia  dele  clone 
Moltissime  finezze  fa  al  mario, 

E  se  mostra  bonissime  persone 
Anca  fin  ai  Strambezzi  dando  drio. 

Ma  quando  che  ste  razze  bu... 

Trova  savia  la  dona  i  tira  indrio* 

E  tuto  el  zelo  se  conosse  alora 
Giera  per  la  rason  dela  Signora» 

3^ 

Tanti  Marj  però  gha  l’ambiziori 

Che  le  abi  al  fianco  el  Cavalier  Servente  3 
No  sò  se  sia  per  star  in  sul  bon  ton, 

O  pur  se  l’interesse  possa  gnente; 

Quel  che  solo  mi  fazzo  osservazion 
Xe  che  più  d’ un  Mario  tropo  indolente 
Lassa  corer  ’na  certa  confidenza 
Che  de  cosse  più  serie  gha  apparenza* 

Ma  quei  che  gha  la  rogna  se  la  grata, 

Nè  me  voi  per  ste  cosse  tor  afano; 

E  se  qualcun  gha  la  Mugier  eh’ è  mata, 
E  per  el  Naso  el  mena,  sia  so  dano. 
Proseguendo  T istoria  incominciata... 
Questi  due  versi  son  che  han  del  Toscano, 
Ma  la  Salata  della  Musa  mia 
Missianzete  bisogna  che  la  sia. 

Che  come  ho  protesti  nel  primo  Canto- 
Poeta  mi  non  son  che  dozenal; 

Scrivo  come  che  parlo  senza  tanto 
Studiar  se  una  parola  è  dita  mal; 

Tanto  più  che  ale  volte  el  mezzo  impianto 
Dei  termini  Toscani  più  d’un  tal 
Fa  comparir  per  Omo  leterato, 

Quando  che  po  un  co...n  el  sari  infato. 

3P 

El  zorno  che  ghaveva  Marineta 
Da  montar  in  Teatro  s’è  vestia, 

Dovendo  far  la  Parte  da  Serveta 
Co  un  abitin  che  assae  ghe  comparia  <> 

La  gha  volsù  che  so  mario  ghel  meta* 

E  ubidiente  Tibério  l’ha  servia. 

Assae  grazia  ghe  dava  quel  vestir, 

E  più  bela  la  fava  comparir. 

40 

Un  abitin  ben  fato,  un  bel  conzìer 
Fa  sempre  comparir  le  Done  tute, 

Onde  obligo  ai  medemi  le  ha  d’aver, 
Tanto  le  maridae,  come  le  pute, 

L’abito  no  fa  el  monaco  xe  ver, 

Ma  se  l’abito  rende  manco  brute 
Le  femene,  al’ incontro  se  ragiona: 

Che  l’abito  xe  quel  che  fa  la  Dona. 

Per  scomcnzar  a  farse  un  Home  grando 
Nela  Cità  Metropoli  del  Mondo 
Quela  Sera  in  Teatro  recitando 
Ha  pescà  Scaramuzza  più  che  a  fondo; 
Vogio  dir  fin  se  stesso  superando 
Gole  facezie,  e  moti  soi,  segondo 
Che  spiega  el  testo,  gha  cercà  sto  sior 
D’acquistar  fama,  e  procurale  onor. 

42 

Anca  po  Marineta  se  dèfende 
Recitando  con  grazia,  e  nobiltà. 

Col’ assistenza  del  mario  s’intende, 

Ma  con  tuta  per  altro  abilità. 
Sugerindo  ale  volte  drio  le  Tende 
Se  gnente  la  se  scorda  lu  ghe  và, 

E  la  fa  comparir  in  modo  tal 
Che  la  incontra  nel  genio  universal  > 

43 

Quando  fìnia  che  la  Comedia  è  stada 
Moltissimi  Signori  andai  xe  in  Scena, 

E  dopo  aver  a  Scaramuzza  dada, 

Come  el  se  meritava  lode  piena, 
Marineta  ale  Stele  i  l’ha  esaltada, 

E  tanto  sul  so  merito  i  tentena. 

Che  sgionfa  da  sti  elogj  za  ecedenti 
La  xe  andada  meschina  in  svenimenti. 

F  <5 

E  per  megio  coverzer  el  zogheto 
In  colera  l’è  andada  col  mario, 

E  nel’istesso  tempo  sto  muschieto 
A  pianzer  mezzoreta  xe  andà  drio.- 
Pareva  che  Fiorili  povereto 
L’avesse  m altrada,  nè  capio 
El  motivo  ghaveva  quei  Signori 
De  sti  sgnifezzi,  e  de  sti  so  criori . 


45 


Tanto,  e  tanto  per  altro  eli  s’ha  messo* 

El  povero  Tiberio  a  sbiasemar, 

Volendo  po  saver  nel  tempo  istesso 
La  vera  causa  de  sto  so  sgnifar: 

Ogn’un  el  patrocinio  gha  promesso, 

Come  in  sti  casi  è  soliti  de  far 
Quei  che  aspira  ala  grazia  de  ste  tali 
Signore  virtuose,  o  sia  Teatrali. 

45 

Ma  assae  sol-presi  i  xe  restai  po  dopo , 
Oliando  lori  ha  sentio  che  la  rason 
Giera  perchè  a  vestirla,  avea  quel  Giopo- 
Ala  medema  senza  riflession 
Messo  el  Busto  che  fredo  giera  tropo 
Che  gha  fato  vegnir  le  convulsione 
Come  i  podeva  vederla  ala  ciera, 

E  che  squasi  cascada  la  è  per  Tera. 


$  È  S  T  Or 

I  medemi  per  altro  ala  Signora 
Ha  dà  rason  con  tuta  cortesia, 

Anzi  no  i  gha  manca  de  dir  alora 
A  Fiorili  che  in  questo  atento  el  sia 
Aciò  che  più  de  sti  addenti  ancora 
No  nassa,  ma  che  megio  assae  saria 
Che  l’adossasse  el  peso  a  chi  de  lù 
Ghe  ne  podea  saver  assae  de  più,, 

4$ 

El  servir  le  Signore  in  ste  cossete 

L’è  afar  che  aspeta  al  Cavaliei*  servente 
D’ordinario  el  Mario  mai  no  ghe  mete 
Certa  atenzion,  e  poco  lè  paziente; 
L’altro  al’ incontro  fatò  cole  quiete 
Uso  za  star  ale  Signore  avente 
Pericolo  no  ghe  ch’el  manchi  mai 
In  fai*  de  sta  natura  de  pecai  > 

4P 


Ma  lassando  ste  frotole,  el  famoso 

Nostro  gran  Scaramuzza,  e  so  Mugier 
In  Roma  i  s’è  acquistà  nome  glorioso, 
Primi  za  deventai  in  quel  mestier, 

E  la  so  Compagnia  da  valoroso 
Lu  ha  fato  sora  ogn’  altra  prevaler 
Per  modi,  e  per  bravura,  cossichè 
Prima  d’Italia  Compagnia  la  xe  . 


CANTÒ1 


So 

Nè  bastava  a  quei  Prencipi  sentir 
Marineta,  e  Fiorili  a  recitar, 

Che  per  poderse  megio  divertir 
Molti  andava  la  Dona  a  visitar, 

La  qual  anca  cantava.  Altri  vegnir 
A  Casa  se  faceva  per  chiassar 
Sior  Tiberio  che  molto  diletava 
Con  quei  moti  redicoli  ch’el  fava. 


Si 

Aveva  anca  quei  Principi  ,  e  Signori 
Tuta  za  l’ambizion  che  Sior  Tiberio 
Andasse  sempre  a  Tavola  con  lori, 

E  lu  ghe  secondava  el  desiderio. 

Goloso  dei  Pastizzi,  e  dei  Saori 
L’ atendeva  al  bocon  sempre  sul  serio, 

E  de  una  cossa,  o  l’altra,  poca,  o  molta 
El  se  portava  un  Piato  via  ogni  volta* 


S* 

A  Tavola  del  Duca  Carbognan 

El  s’ha  tolto  un  Pastizzo,  e  bravamente 
Se  l’ha  porta  cole  so  proprie  man 
Aciò  che  no  i  ghe  daga  suso  el  dente, 
A  casa,  ma  ghe  nato  po  un  malan 
Che  lu  non  se  pensava  certamente; 

E  questo  per  voler  cercar  la  Chiave: 
Senti  po  come  in  ste  tre  quatto  Gtave. 


S  E  S  T  Gì 

In  Scorsela  volendose  cercar 

La  Chiave  dela  Porta,  sula  testa 
Quel  Pastizzo  el  s’ha  messo,  ma  sbusar 
E1  s’ è  vegnù  nel  fondo ,  onde  el  ghe  resta 
Impirà  al  colo  a  forma  de  colar 
Ala  spagnola,  consolà  da  festa: 

Velada,  e  camisiola  tuto  sporco 
Gome  sarave  a  dir  un  vero  Porco  » 

34 

Avendola  Massera  mo  sentio 

A  tintinar  la  Porta,  la  xe  andad# 

Subito  a  verzar,  che  la  avea  capio 
Ghe  giera  el  so  Paron,  e  imaginads 
Ch’  el  se  fusse  da  Mascara  vestio 
A  quel  Pastizzo  al  colo  no  la  bada: 

L’ aloca  avea  credesto  in  conclusion 
Che  quelo  fusse  fato  de  carton. 

3  S 

Scaramuzza  per  altro  aveva  tanto 

De  Lengua  fora,  e  atorno  el  se  licava, 
Perchè  el  spandeva  el  brodo  e  tuto  quanto 
Atorno  per  i  drapi  el  ghe  colava. 

In  Tera  el  ghe  n’aveva  mezzo  spanto, 

Ma  co  digo  la  dona  no  badava, 

E  in  camera  lè  andà  donca  a  dretura 
A  trovar  so  Mugier  in  sta  fegura. 


CANTO 

Come  i  Galioti  ehe  se  va  limando 
La  caena  dai  Pii  noi  fa  che  solo 
Andarselo  bel  belo  rosegando, 

Per  poderselo  via  levar  dal  colo, 

Gnente  in  prima,  gnentissimo  badando 
Che  sete  oto  signori  sto  Pandolo 
Fusse  con  so  mugier  in  compagnia 
Che  a  Tavola  magnava  in  alegria. 

5  7 

E  siben  Scaramuzza  in  quel  momento 
No  fusse  el  ben  vegnù  per  quei  signori, 
Sto  acide nte  gha  da  devertimento, 

E  tanto  megio  s’ha  godesto  lori. 

A  netarlo  nel  viso  uno  fu  atento, 

Cussi  a  darghe  da  bever  dei  liquori,; 

No  sò  se  de  Canarie,  o  de  Madera: 

No  lo  dise  l’autor,  nè  mi  ghe  giera- 

5» 

E  dopo  averse  reficià  la  boca 

Col  bever  de  quel  vin,  sul  fato  istessoy 
Disendo  ch’el  se  sente  ancora  un  poca 
Ùe  fame  anch’elo  a  Tavola  s’ha  messo; 

E  za  contento  che  nissun  ghe  toca 
Quel  so  Pastizzo,  no  l’ abada  al  Lesso, 

Al  Rosto,  e  al’ altre  robe  che  xe  in  Tola, 
E  tende  sempre  a  sta  pietanza  sola- 


i 


SESTO. 


*27 


SP 

Consolandose  in  mezo  la  disgrazia 

Che  almanco  in  pase  solo  i  lo  lassava 
Quel  Pastizzo  magnarse,  e  che  sta  grazia 
Noi’ aveva  se  san  el  Io  portava. 

Qua  xe  da  argomentar  che  verbigrazia 
Ale  volte  dal  mal  ben  se  recava, 

E  sempre  mii  Signori  ve  consegio 
De  tor  quel  che  ve  vien  tuto  per  raegio* 

E  vedendo  che  ben  ghe  andi  sto  afar 
L’ha  in  seguito  imità  de  quel  famoso 
Gioton  l’esempio,  el  qual  sempre  a  magnar. 
Essendo  dei  boconi  assae  goloso, 

Quando  el  vedeva  in  Tola  capitar 
Qualche  bon  piato  al  so  pali  gustoso, 

Ghe  butava  su  i  mozzi  da  dreton 
Per  magnarse  elo  solo  quel  bocon* 

61 

Quando  che  termini  fu  el  Carnevai 
Scaramuzza  da  Roma  xe  andi  via 
Volendo  veder  ogni  prencipal 
Cita  qui  dela  nostra  Lombardia. 

Ch’el  sia  anca  sta  in  Venezia  è  naturai, 
Siben  per  altro  che  l’Istoria  mia 
Gente  fazza  parola  in  sto  proposito  , 

El  che  xe  nel’ autor  un  bel  sproposito. 


CANTO 

E  perchè  son  isterico  fedel, 

Vogio  dir  ad  ver  bum  Tradutor, 

Altro  no  posso  dir  ve  mi  che  quel 
Che  trovo  nrelFIstoria  del’autor. 

Che  sola  m’ho  proposto  per  model; 
Mentre  tutì  quel  peso  s’ha  da  tor 
Ch’  è  capaci  portar  .  Mi  d’ invenzion , 
Confesso  senza  corda,  no  so  bon. 

*3 

Ho  fato  varie  volte  ste  proteste, 

E1  che  per  qualchedun  xe  una  secada, 
Ma  Signori  ghe  al  mondo  certe  Teste 
Che  sòra,  e  qualche  volta  no  m’  abada  - 
Se  poderave  dar  donca  tra  queste 
Chi  no  avesse  capio  ’na  gazarada, 

Onde  Signori  no  ve  sia  descare 
Le  repiche,  che  megio  est  abundare , 

6\ 

Stufo  d’altro  viazar  ha  pensa  megio 
Vicinando  l’Inverno  far  ritorno 
A  Roma  a  recitar  el  nostro  egregio 
Sior  Tiberio  Fiorili.  In  altro  zorno 
Ch’è  quanto  dir  diman  mi  ve  consegio 
Signori  de  tornar ,  perchè  son  storno , 

E  ho  persa  del  cantar  quasi  la  vena, 

E  sarà  megio  assae  che  andemo  a  cena-. 

Àndemo  a  cena,  ma  però  Signori 
Ogn’un  a  Casa  soa  vaga  a  Cenar, 
Nè  intendessi  da  mi,  che  tropi  onori 
I  saria  che  no  so  de  meritar. 

Gnanca  posso  po  aver  de  sti  favori 
Perchè  no  gho  careghe  da  sentar». 
Poderessi  cenar,  è  vero  in  pie. 

Ma  no  me  piase  far  impulizie. 


*4° 

SCARAMUZZA 

CvfNTO  SETTIMO. 


********* 


ARGOMENTO 

Gravi  a  Marina  partorisse  un  Fio ; 

Ghe  lo  tien  a  batizo  un  Garden  al . 
ha  và  dopo  a  Fiorenza  col  Mario 
Che  impiega  in  tanti  Beni  un  Cavedal. 
A  Parigi  d1  andar  vien  st abili o: 

FI  viazo  è  da  Comedia  in  Carnevai. 

V  entra  in  grazia  del  Re  la  prima  volta 
Che  una  canzon  ridicola  V ascolta. 

i 

Ne.  mezzo  del  camin  di  nostra  vita 
„  Mi  ritrovai  in  una  selva  oscura 
j,  Che  la  dirita  via  avea  smarita. 

Parlo  col  Padre  Dante  per  Figura, 

Ma  intendo  dir  che  dopo  d’aver  sciita 
Meza  la  vita,  o  sia  la  secatura 
Del  mio  Poema,  el  Testo  avea  smario, 
Nè  al’ argomento  più  podea  dar  drio. 

Del  medemo  una  copia  manco  mal 
Per  bona  sorte  m’è  riuscio  trovar 
Compagna  za  del  primo  originai, 

E  m’ho  tornà  da  novo  a  consolar; 

Perchè  siben  sia  questo  un  dozenal 
Lavoro,  tanto  e  tanto  se  poi  dar 
Che  noi  despiasa,  nè  imperfeto  el  Tema 
Vogio  lassar,  e  seguito  el  Poema. 

3 

Roma  xe  capitai  de  tufo  quanto 

El  mondo,  e  tal  za  sempre  k  sarà, 

Che  veder  no  se  poi  certo  altrettanto, 

De  fabriche  parlando,  e  antichità. 

Anca  sora  d’ogn’ altra  la  gha  el  vanto 
D’aver  su  tute  l’ altre  domina, 

E  dando  nome  al  so  famoso  Impero, 
Ressidenza  in  adesso  de  San  Piero. 

4 

Anfiteatri,  gran  coione,  e  bagni, 

Archi  Trionfali,  Statue,  e  Mausolei; 
Strepitosi  Palazzi  che  i  compagni 
Nissun  logo  se  vede,  nè  i  più  bei, 

De  marmi  fabricai  senza  sparagni, 

Che  par  deposta  abitazion  de  Dei, 
Magnifici  Edifizj,  e  superbissime 
Chiese  grandiose,  e  Piazze  ghe  vastissime, 

Le  Chiese,  e  le  gran  Piazze  specialmente 
De  San  Piero,  e  San  Zane  Lateran 
Xe  superbe:  Sorprende  istessamente 
Santa  Maria  Magior,  el  Vatican. 

Belo  è  Monte  Cavalo  9  e  sorprendente 
El  Campidogio  xe,  ma  fin  diman 
Se  andarave  mo  drio  sempre  disendo, 
Ste  cosse  nominar  tute  volendo. 

Onde  xe  megio  de  tirar  avanti 

Con  i  fati  del  nostro  Sior  Tiberio, 

El  qual  dopo  d’aver  Paesi  tanti 
Visti  qua  nel’ Italia,  desiderio 
Ghe  vegnii  de  tornar  coi  Comedianti 
In  Roma  a  recitar,  perchè  sul  serio 
La  più  bela  Cità  no  se  poi  veder, 

Se  a  tuti  chi  l’ha  vista  xe  da  creder. 

Aveva  elo  po  là  tanti  Patroni, 

E  Marineta  tanti  Protetori, 

Che  la  sarave  stada  da  minchioni 
No  tornar  a  reveder  quei  Signori 
Che  ghe  fava  magnar  boni  boconi, 

Nè  a  recitar  el  trava  via  i  suori: 
Giera  ben  la  fadiga  compensada, 

E  fama  granda  !u  s’avea  acquistada. 

E  .se  la  prima  volta  a  recitar 

S’avea  fato  Fiorili  un  onor  grando, 
Podè  signorj  mii,  podè  pensar 
Ch’anca  in  adesso  l’anderà  cercando 
De  poderse  la  fama  conservar. 
Andandola  ogni  zorno  anzi  aumentando; 
No  za  ch’el  fazza  conto  dela  fama: 

De  far  dei  soldi  solamente  el  brama. 

P 

«Gravia  giera  in  sto  tempo  Marineta, 

E  vicina  la  giera  a  partorir. 

Quando  la  s’  ha  sentio  qualche  dogieta 
La  ha  scomenza  Tiberio  a  maledir, 
Disendoghe:  ti  è  un  furbo,  e  povereta 
Mi  da  minchiona  m’ho  lassa  tradir: 

Ti  m’avevi  promesso  nel  sposarme 
IBaron,  furbazzo  de  no  mai  ingraviarme.. 

i  o 


Lu  al  contrario  cercava  de  distrarla 
Con  dele  so  facezie,  protestando, 

Per  sempre  in  avegnir  za  de  lassarla 
Sola  dormir.  E  sempre  cocolando 
L’andava  cole  bone.  S’el  ghe  parla 
Del  viscere,  e  del  cara  el  ghe  va  dando 
Perdonime  sta  volta  vita  mia 
Che  l’ultima,  el  ghe  dise,  voi  che  sia> 

E  come  mai  pretendistu,  eia  dise, 

De  darme  mo  da  intender  sta  fandogna, 
Squasi  che  no  savesse  che  sta  crise 
A  nualtre  done  soportar  bisogna? 

Ascolta,  elo  responde,  mia  raise. 

Protesta  un  doto  autor  co  noi  se  insogna 
Ch’el  Lievro  un  ano  è  maschio,  e  l’ano  drio 
In  femena  el  vien  dopo  convertio. 

1 2 

Perchè  no  vustu  mai  donca  che  possa 
Marineta  mia  viscere  suceder 
L’istepissima  al’ omo,  istessa  cossa 
Oliando  che  al  doto  autor  no  è  da  recreder? 
Le  dogie  intanto  sempre  più  s’ingrossa, 

Nè  al  so  dir  eia  mostra  za  de  creder; 

E  con  ste  dogie  la  medema  infin 
Manda  ala  luse  un  bel  Scaramuzzin. 

*3 

Contento  Scaramuzza  dela  nova 

Soa  prole,  tanto  più  che  lè  un  maschieto, 
Altro  no  resta  za,  se  no  ch’el  trova 
Un  Compare  che  tegna  el  Regazeto 
A  Batizo;  per  questo  el  fa  la  prova, 

•  Avendo  d’un  Regalo  anca  l’ogeto, 

Con  so  Eminenza  Ghigi  Gardenal, 

E  Io  trova  disposto,  e  assae  cordiale 

A  batizarlo  in  Chiesa  el  fu  in  persona, 
E  solene  xe  stada  la  funzion, 

Ma  gnente  de  regalo  po  el  ghe  dona 
Contro  l’uso  d’Italia  in  ste  ocasion; 

E  quà  mo  so  Eminenza  ch’el  perdona 
El  s’ha  spiegà  un  avaro  belo,  e  bon: 
Chi  chiama  per  compari  Gardenali, 
Oltra  la  protezion  cerca  regali. 

1$ 


Quindese  zorni  dopo,  a  recitar 
Nel  Palazzo  reai  de  so  maestà 
La  Regina  de  Svezia  ha  dovù  andar 
Con  la  so  compagnia  Fiorili,  e  quà 
Quel  Gardinal  s’ha  avudo  da  trovar. 
Scaramuzza  nel  vederlo  a  cigà: 
Miracolo  Miracolo,  aviaria. 

Devo  Eminenza  che  so  bozzo  parla. 

'  16 

La  Regina  impaziente  voi  saver 
Cossa  mai  ste  parole  vogia  dir, 

Mentre  questo  per  eia  xe  un  mister. 
Che  in  gnissun  modo  no  la  sa  capir, 
Onde  la  dise:  ghaveria  piaser 
Quel  che  ha  dito  sto  bozzo  de  sentir, 
E  Scaramuzza  ghe  responde  franco: 

De  renderla  ubidia  Maestà  no  manco. 
G 

Qua  so  Eminenza  m’ha  tegnù  un  RegaZ zo 
L’altro  zorno  a  batizo,  ma  po  gnente 
EI  gha  dà  de  regalo,  e  poverazzo 
Per  sta  rason  el  pianze  avertamente. 

No  gera  el  Gardinal  un  Vis  de.... 

L’ha  capio  l’intenzion,  e  prontamente 
Avendo  in  deo  un  anelo  de  diamanti 
Ghe  lo  ha  donà  presente  tuti  quanti. 

28 

De  sto  anelo  el  gha  dito  fazzo  un  don, 

Aciò  che  più  noi  pianza,  a  mio  fiozzeto; 
Fa  che  con  questo  el  tasa,  e  ch’el  sia  bon, 
E  Scaramuzza,  quel  bocon  de  dreto, 
Eminenza  el  ghe  replica,  mi  son 
Per  conto  del  mio  fio  donca  costreto 
De  ringraziarla  de  sto  bel  regalo 
Che  ghe  anderà  nel  genio  senza  falò. 


:*? 

No  mancherò  menarghe  po  el  putelo, 
Aciò  el  compissa  da  per  lu  el  dover 
Che  se  ghe  aspeta  per  sto  bel  anelo, 

E  cussi  con  sto  incontro  anca  poder 
Dirghe  qualche  altra  cossa,  caso  ch’elo 
Avesse  mai  de  dirgliene  pensier. 

A  sta  stuzia  l’udienza  a  più  no  posso 
Ridendo  squasi  se  pissava  adosso* 

*  /  . 

Se  dise ,  un  bel  tacer  non  fu  mal  ter  ito , 1 
Per  altro  un  bel  parlar  fu  sempre  inteso ; 

Se  Fiorili  in  sto  incontro  stava  zito 
Che  gnente  no  l’avea  vedè  de  peso. 

E'  vero  el  dimandar  xe  d’omo  ardito. 

Sto  principio  mi  mai  no  v’ho  conteso. 

Ma  chi  gnente  domanda  gnente  gha,' 

E  sior  Tiberio  un  cortesan  xè  stà. 

2  1  / 

Terminà  el  Carnevai  xe  anda  a  Fiorenza 
El  nostro  Scaramuzza,  e  quà  el  s’ha  tolto 
Con  i  so  Bezzi,  e  senza  far  credenza 
Un  bel  Poder,  che  gha  costà  anca  molto; 

E  sula  Porta  a  chiara  inteligenz 
Da  chi  passava,  sto  so  verso  siolto 
Scriver  in  bel  magiuscolo  l’ha  fato: 

„  Fiori  Fiorile,  e  gli  fu  flora  il  Fato. 

2  2 

Àludendo  in  sto  modo  ai  so  Cognome 

Che  xe  Fiorili ,  e  po  anca  in  sta  maniera 
Volendo  far  comprender  elo  come 
Con  el  Destin  che  a  lu  propizio  giera, 

Avea  fato  fiorir  el  so  gran  nome. 

Ossia  fiorir  un  abondanza  vera 
Ala  famegia,  e  a  tuti  i  sucessori 
In  azonta  per  altro  ai  so  suori. 

La  Fortuna  no  poi  sola  bastar 

Per  farse  richi,  e  deventar  famosi. 
Bisogna  anca  con  questa  lavorar, 

Che  amante  no  la  xe  d’omeni  oziosi. 

A  chi  Fortuna  sona  è  un  bel  baiar, 

Ma  de  baiar  bisogna  esser  vogiosi; 

E  sempre  da  stimarse  xe  un  minchion 
Colò  che  in  boca  aspeta  el  Macaron, 

24 

Dopo  d’averse  Scaramuzza,  infin 

Che  messo  l’ha  in  sistema  el  so  poder, 
Fermà  a  Fiorenza,  un  altro  viazetin 
De  far  verso  Milan  el  fu  in  pensier. 
La  fama  del  so  nome  in  quel  confin 
Giera  za  semenada,  e  con  piaser 
Quel  sior  Gevernator  pena  arivà 
Una  Caena  d’oro  el  gha  donà. 

A  recitar  Tiberio  no  ha  smentia 

Gnanca  in  Milan  la  bona  za  opinion, 
Che  aveva  quei  Signori  concepia, 

E  conoscer  s’ha  fato  un  omenon. 

In  tutte  le  Comedie  elo  riuscia, 

Con  quela  naturai  disposizion, 

Un  Comico  ecelente,  e  singoiar; 

Nè  visto  za  s’aveva  mai  l’egual. 

VÓ»' 

V 

■  *• 

Da  quel  Governator  un  d\  lè  andà 
In  dosso  avendo  quela  tal  caena 
Che  ghaveva  el  medemo  regala, 

Qiiando  arivà  a  Milan  el  gìera  apena , 

El  so  Ritrato  avendoghe  tacà, 

No  so  se  fato  in  Rame,  o  cola  pena, 

E  sta  cossa  vedendo  quel  Signor, 

Dise  l’ Istoria  che  lè  andà  in  furor. 

27 

Ha  protesti  Tiberio  che  l’ogeto 
De  gnent’ altro  no  giera  che  poder 
Far  in  sto  modo,  che  parea  el  piùschieto, 
Che  quel  xe  un  so  regalo  a  ogn’un  saver, 
E  quel  Governator  al  nostro  dreto, 
Amirando  l’astuzia  con  piacer, 

Una  Medagia  gha  dona  sul  fato 
D’oro  bon  con  inciso  el  so  Retrato. 

28 

I  Comedianti,  e  i  Musici  savè 

Xe  zente  per  el  più  eh’ è  fortunada, 

E  se  gnente  de  merito  po  ghe 
Più  larga  ala  fortuna  i  gha  la  strada; 
Comico  xe  Fiorili;  onde  vedè 
Che  col’ abilità  tanto  stimada, 

E  con  la  so  franchezza  in  dimandar, 

Che  in  Regali  un  tesoro  el  dovea  far. 

Intanto  che  a  Milan  fava  sto  sior 
Dala  zente  amirar  la  so  bravura, 

A  Viena  lo  volea  l’Imperator 
Cola  so  Compagnia,  ma  congiuntura 
D’andar  anca  a  Parigi  con  onor 
L’avea  dal’ altra  parte.  Ghe  procura 
El  Mazzarini  Gardenal  famoso 
Sto  incontro  più  del’ altro  avantagioso. 

3° 

Scaramuzza  ha  ressolto  donca  in  Franza 
D’andar,  e  tanto  più  che  quel  Sovran 
Luigi  Decimo  quarto  xe  in  sostanza 
Un  Signor  generoso,  e  cortesan, 

Dal  qual  regali  el  spera  in  abondanza, 

E  trovar  in  sta  Corte  megio  pan. 

El  Prencipe  Farnese,  a  quel  che  lezo5 
In  sto  afar  anca  Iù  xe  sta  de  mezo. 

3  1 

Del  siecento  sessanta,  dise  el  Testo, 

Xe  sucessa  Signori  sta  facenda, 

E  se  Patroni  no  sè  roti  el  cesto 
De  sentir  a  cantar  sta  mia  legenda, 
Seguitemo  el  so  viazo,  che  za  presto 
L’ariverà  a  Parigi  a  far  merenda: 

A  far  merenda  digo  per  la  rima, 

Na  no  so  se  a  disnar  l’anderù  in  prima.  > 

E!  viazo  verso  Franza  dorica  avendo 
Scaramuzza  intrapreso;  per  andar 
Ala  gran  Crose,  a  Novarese  essendo 
Un  imbarazzo  l’ha  dovh  provar, 

Marineta  le  gambe  no  podendo 
Averzer  abastanza  per  montar 
A  Cavalo  dei  Muli,  in  Portantina 
Ha  bisogni  menar  sta  Signorina» 

3  r 

La  gha  po  anca  volsù  che  so  Mario 
La  seguitasse  sempre  in  quei  camini, 

E  a  cavai  no  podendo  andarghe  drio, 
(Perchè  è  soliti  far  i  Portantini 
Una  strada  pedona)  pofarbrio  * 

Fiorili  ha  dovù  andar  sempre  a  penini, 
Come  fa  un  can  barbili,  e  verbigrazia 
Basarse  anca  la  man,  e  dir  deograzia» 

34  • 

Ma  pochi  mia  lontan  da  dove  giera 
Sti  Signori  partii,  per  mala  sorte 
Sbassando  un  Portantin  xe  casca  in  tera , 
Strupiandose  una  gamba:  tanto  forte 
La  paca  è  stada!  Donca  altra  maniera 
Da  repiegar  no  ghe,  quando  el  consorte 
Da  Portantin  no  fazza,  e  poverin 
Ha  fato  Scaramuzza  el  Portantin. 

G  4 


Da  Portantin  infin  che  le  arivà 
Ala  Gran  Grose  sempre  l’ha  dovù 
Far  come  digo,  che  no  avea  basta 
No  poder  a  Cavai  montar  mai  sù, 

E  andar  sempre  a  penini;  ma  po  qui 
Tor  do  omeni  da  novo  l’ha  possù 
E  seguitar  el  viazo.  Più  che  ver 
Xe’l  dito,  che  una  erose  è  la  Mugier. 

Done  chi  la  gha  picola,  e  chi  granda, 

Ma  sempre,  chi  ve  acquista  gha  una  erose  T. 
E  se  sè  de  solievo  da  una  banda 
Sè  d’afano  al’ incontro  in  cento  cose. 
Qualcuna  forsi  nel  so  cuor  me  manda 
Ma  gnissuna  de  oponerse  gha  ose, 

Segno  evidente,  che  Signore  mie 
Queste  che  mi  ve  digo  no  è  eresie» 

37 

Dopo  che  traversada  i  ha  la  pianura 
Mentre  ghe  giera  quantità  infinita 
De  neve  per  la  strada,  sta  Creatura: 

Far  che  montasse  bisognava  in  Slita  ; 
Persuaderla  el  Mario  donca  procura, 
Dandoghe  lu  da  intender  con  pulita 
Maniera  che  in  sto  modo  la  averia 
Con  manco  nogia  el  tempo  passà  via 

(Quando  che  in  Slita  Marineta  è  sfada, 

A  quel  che  la  menava  ha  fato  moto 
E1  nostro  Comediante  co  un’ochiada, 
Perchè  l’andasse  via  sempre  de  troto, 

E  lu  ha  cerca  servirlo.  Desperada 
Giera  za  Marineta,  ch’el  galioto 
Infin  a  Lunemburgh  lè  anda  trotando, 

Che  urlasse  la  Signora  za  lassando. 

$9 

Fiorili  a  Lunemburgh  è  arivà  avanti, 

E  Marineta  sie  minuti  dopo; 

Pensè  Signori  i  gran  sussuri,  i  pianti 
Che  ha  fato  sta  smorfiosa,  e  se  un  siropo 
Abia  avudo  el  Consorte  ex  abundcmti , 
Ma  infin  el’l’ha  quìetada,  che  po  tropo 
No  ressiste  in  la  colera  le  done, 

E  per  sta  parte  le  è  tre  volte  bone. 

40 

Sul  so  Cavalo  in  grópa  po  el  l’ha  tolta, 

E  seguitando  el  viazo  in  sta  maniera 
Senza  che  nassa  scene  per  sta  volta, 

Lè  arivà  a  un  Ostaria  sul  far  de  sera; 
Ma  abondanza  in  le  vile  no  ghe  molta. 
Onde  un  Leto  solissimo  ghe  giera-, 

E  questo  anca  impegnà  per  do  mercanti 
(  Direti  per  Turin  )  un  ora  avanti . 

E  Marinata  straca  per  el  moto 
De  cavalcar,  vedendo  che  costreta 
La  giera  de  dormir  come  un  galioto 
Sora  un  poca  de  pagia,  povereta, 

A  tirar  zo  la  ha  scomenzà  set’oto 
Cospeti,  sia  (  disendo  )  maledeta, 

E  maledeta  cento  volte  l’ora 
Nela  qual  son  yegnua  d’Italia  fora* 

42 

Benedeta  l’Italia  almanco  là 
Se  trova  el  so  bisogno  al*  Osteria  : 
Gnanca  depenta  no  starave  quà. 

Par  giusto  in  un  deserto  che  se  sia; 
Me  sento  tuto  el  corpo  snombolà 
Dal  star  tanto  a  Cavalo,  e  pofardia 
Me  toca  'de  dormir  po  sula  pagia  ; 

E  a  so  Mario;  ti  è  causa  ti  canagia. 

43 

Quanto  no  giera  megio  che  restai 

Fussimo  a  Roma,  overo  sia  a  Milan, 
Senza  passar  sti  loghi  indiavolai, 

E  farse  benedir  tanto  lontan! 

Se  giera  ben  acolti,  e  ben  trataì, 

E  a  suficienza  se  ghaveva  pan; 

Chi  cerca  da  star  megio  stando  ben, 
A  baratar  in  pezo  sempre  vien. 

Ha  cerca  Scaramuzza  de  quietarla, 
Disendoghe  che  in  leto  dei  Mercanti 
La  averave  dormio,  purché  col  parla 
La  ghe  vaga  a  segonda  nei  so  impianti. 
Vogio  farghe  una  burla,  ma  per  farla, 
E1  dise,  no  ghe  voi  sussuri,  o  pianti, 
Rispondime  a  tenor,  nè  contradir 
A  tuto  quel  che  te  sarò  per  dir. 

4S} 

Marineta  promete  segondar 

Quando  se  trata  in  leto  de  dormir, 

E  Scaramuzza  l’Osto  và  a  pregar, 

Ghe  ghe  vogia  in  la  camera  alestir 
Un  pocheto  de  fogo  per  passar 
Cussi  la  note .  Podere  capir 
Che  dove  xe  i  Mercanti  se  fa  fogo, 
Perchè  nel  Ostaria  no  ghe  altro  logo.  • 

46 

Sentai  donca  Fiorili,  e  so  Mugier 
A  sto  fogo  impizzà,  ’na  cordesela 
Cola  qual  ligà  giera  ei  sò  forzier 
L’  ha  dopo  tirà  fora  de  scarsela , 

E  a  Marineta  el  dise:  ti  ha  d’aver 
Quel  poco  de  saon:  cara  sorela 
Tirelo  fora,  perchè  vogio  usar 
El  lazzo  che  ho  diman  da  doperar. 

Che  se  trata  d’un  Ladro  de  gran  conto, 

E  po  sia  chi  se  sia  mi  gho  el  contento' 
De  no  farli  penar:  voi  che  nel  ponto 
Che  i  buto  zo,  no  i  ghabi  altro  tormento. 
Che  un  cuor  cativo  in  sen  mi  no  gho  sconto, 
E  a  vederli  strussiar  gho  patimento, 

Siben  che  son  un  bogia,  e  per  quel  tanto 
Che  aspeta  al  mio  mistier  no  ghe  altretanto. 

4-8 

No  fazzo  come  fa  quel  mio  fradelo, 

Che  per  no  tor  do  soldi  de  saon 
Fa  strussiar  i  pazienti:  tuto  quelo 
Che  se  aspeta  ala  nostra  profession, 

E  m’ha  insegnà  mio  Pare,  me  ne  apelo 
Se  no  sò  farlo  a  tuta  perfezion. 

No  fazzo  per  vantar,  ma  ai  nostri  di 
Nel  mestier  nostro  ei  primo  lo  gho  mi. 

49 

Ti  ha  visto  l’altro  zorno  la  prestezza 
Con  la  qual  ho  sbrigk  quei  sventura!, 

Che  ha  sassinà  el  coiier,  xela  finezza? 
Podeveli  esser  megio  ben  tratai? 

Posso  certo  vantar  la  mia  franchezza. 

Che  a  mi  addenti  no  me  nasce  mai, 

E  del  mestier  son  pratico,  e  gramatico, 
Nè  a  mi  se  me  poi  dir  Bogia  malpratico. 

La  Giustizia  ale  volte  me  comanda 
De  far  patir  in  sfilar  Roda  i  rei, 

Ma  tanto,  e  tanto  mi  dal* altra  banda, 

Se  me  parla  i  parenti,  bado  a  quei. 

Basta- la  bonaman,  picola,  o  granda, 

Che  amo  el  prossimo  mio  come  fradei, 
Senz*  esser  osservà,  con  bona  grazia 
Presto  ghe  dago  el  colpo  mi  de  grafia» 

S* 

I  Mercanti  fratanto  che  sentiva, 

Stando  nel  Leto,  a  far  sti  bèi  discorsi , 
Per  un  Bogia  dasseno  i  Io  tegniva, 

E  da  de  là  bel  belo  via  i  xe  corsi, 

E  a  quel  sior  Osto,  el  qual  assae  stupiva, 
l  gha  dito  el  ben  mio  infuriai  come  orsi  ; 
Ma  intanto  Scaramuzza,  e  Marineta, 

Sera  la  Porta,  e  va  sotò  la  pietà. 

Al’ Osto  po  Fiorili  la  matina 

Quando  che  suso  el  s’è  levà  dal  Lete 
L  ha  contà  la  facenda  genuina, 

E  xe  sta  fato  un  chiasso  maledeto. 

Dopo  con  so  mugier,  el  se  incamina 
V"erso  la  Franza  in  dove  lè  direto, 

E-  a  Sciamberì,  eh* è  capitai  cita 
Dela  Savogia,  prima  el  xe  arivà. 

Qua  è  dove  no  se  intende  pili  el  parlai" 
Nostro  d’Italia,  e  mentre  noi  saveva 
Ben  spiegarse  in  francese,  se  a  disnar 
Del  Pesce  per  esempio  lu  voleva  , 

Un  velen  el  vegniva  a  dimandar, 

E  scene  za  ridicole  nasceva  » 

Da  Sciaberl  lè  po  arivà  a  Lion , 

Dove  istorie  ghe  nate  su  sto  ton» 

54 

À  Lion  a  ìozar  el  fu  ai  tre  Re, 

Ne  gnanca  qua  el  saveva  come  digoP 
In  francese  spiegarse,  onde  vede 
Se  per  lu  giera  questo  un  bel  intrigo» 
Per  bona  sorte  do  mercanti  ghe 
Che  intende  l’Italian,  el  se  fa  amigo, 
Invelandolo  a  cena  in  compagnia 
De  so  mugier  in  quella  za  Osteria» 

55 

Essendo  po  disposti  ala  partenza 
Per  Parigi'  i  mercanti ,  fu  proposto 
De  far  el  viazo  assieme  in  diligenza. 
Onde  xe  sta  acordà  per  tuti  el  posto. 
Fiorili  oltre  de  aver,  sta  compiacenza 
Ghe  giera  anca  l’afar  de  manco  costo, 
E  po,  cussi  l’andava  via  imparando 
I  temini  francesi  anca  viazando. 

Benedeto  el  viazar!  senza  gramatic» 

Ogni  lengua  viazando  a  perfezion, 

Se  impara  solamente  cola  pratica, 

E  se  acquista  tante  altre  cognizion 
De  Geografia,  d’istoria,  e  Matematica  5 
Da  deventar  deposta  un  omenon; 

Ma  tanti  me  poi  dir  Tabula  rasa 
Qual  mi  partii  son  ritornato  a  casa» 

5?  ' 

Quando  a  Parigi  il  nostro  Coraediante 
Fu  arivà,  l’ha  dà  subito  pensier 
A  studiar  la  maniera  dele  tante 
Che  nela  testa  el  se  podeva  aver 
Per  poderse  produr  a  quel  Regnante 
La  prima  volta;  ch’el  dovea  saver 

,j  Che  il  primo  colpo  per  due  colpi  vale: 

5 j  Che  la  prima  impression  sempre  prevale, 

$8 

Infin  se  xe  sto  Sior  determina 

Da  Scaramuzza  andar  donca  vestio , 
Covrirse  co  un  Tabaro  el  s’ha  pensà 
Un  can,  e  un  Papagà  portando  drio. 
Quando  el  ghe  fu  davanti,  el  s’è  levà 
Dale  Spale  el  Tabaro,  e  compario 
Lè  cola  so  chitara,  e  con  quel  can 
Assieme  el  Papagà  da  sto  Sovran. 

E  con  ste  bestie,  che  amaestrae  fu  in  prim 
Un  concerto  belissimo  l’ha  fato, 
Cantando  una  canzon  in  certa  rima, 
Ch’è  come  un  aria  bufa  per  un  dato. 

A  volerla  ridur  otavarima 
Tale  qual,  impossibile  xe  afato, 

Che  ghe  dei  versi  curti,  ma  levè 
Quelo  che  tra  aparentesi  vedè. 

6  o 

»,  Fa-la-ut  a  mi  modo  nel  cantar 
„  Re-mi-si-on  non  aver  lingua  quek 
„  Che  sol  fa  profession  di  farmi  star 
„  Mi  re-sto  in  questo ...  (  la  rima  in  eia' 
Fa  che  no  possa  quà  continuar 
Sta  so  canzon  come  vedè  eh* è  bela) 
La-berinto  che  ogni  mal  discerno 
„  Che  la  mi  sol  far  star  in  questo  inferno 

ór 

p.  La  mi  fa  sospirar  fa  note ,  el  di' 

„  Remirar  la  no  voi  el  mi-o  dolor 
„  La  fa  far  ogni  canto  sol  per  mi 
„  Mi  mi  sol  moro  ,  ristoro  (  e  qua  im'or 
La  maledeta  rima  Signor  sì 
Me(  rompe  el  bisto,  ma  no  gho  timor) 

„  Non  son  mai  per  avere  insin  ch’io  spiro 
„  Che  la  sol  fa  la-amor  io  mi-ro,  miro. 

S’ha  porta  sti  animali  tanto  ben 

Che  ha  chiapà  quel  Sovran  subito  afeto 
A  quel  che  li  derige,  e  li  mantien, 
Ch’è’I  nostro  Scaramuzza,  e  per  st’ogeto 
In  tanta  grazia  a  sto  Monarca  el  vien5 
Che  lè  tra  i  Comedianti  el  predileto, 

E  dopo  aver  tren’ani,  e  più  servio 
L.’ ariva  in  marmo  a  vederse  scolpio, 

6l 

Vivea  nei  so  tempi  el  gran  Molier 
E  l’ha  dovù  una  volta  confessar 
D’esserghe  debitor  a  lu  d’aver 
El  gestir  imparà  nel  recitar; 

Che  Scaramuzza  giera  in  sto  mistier 
Un  omo  come  ho  dito  singoiar, 

Onde  no  è  da  stupir  se  tant’onor 
Ha  fato  quel  Sovran  ai  nostro  ator, 

*4 

E  qua  el  Setimo  Canto  mio  fenisser 
Perchè  sonada  xe  l’Avemaria 
Nè  a  scuro  le  parole  se  capisse, 

E  la  lume  impizzar  no  è  economia; 
Tornè  siben  diman  se  ve  agradisse 
Sentir  el  resto  del’ Istoria  mia, 

E  vederè  che  son  un  omo  bravo 
De  prepararne  per  el  Canto  otavo» 

SCARAMUZZA 

C^TNTO  OTTAVO 

********* 


ARGOMENTO 

Se  presenta  Ti  or  ìli  una  matìna 

Ala  Corte ,  dal  predo  assae  sbasto: 
Pano ,  e  bezzi  ghe  dona  la  Regina  : 
Negro,  e  rosso  in  caroto  cl  s* ha  vestio 
Tl  va  a  Fiorenza  per  trovar  Marina: 
FI  fa  dele  barufe ,  el  torna  indrio. 

Dy  una  fia  d?  un  Forner  le  in  am  ora , 
Che  una  note  in  barata  F  ha  serii  <> 

i  ‘ 

Ecome  quà  Signori  a  mantegnir 

La  mia  promessa  con  Potavo  canto’ 

Se  cionca  se  disposti  de  sentir 
Metè  le  vostre  chiacole  da  canto, 

E  stè  atenti  a  scoltar  quel  che  de  dir 
Son  ancuo  intenzionà,  se  però  tanto 
Da  Sior  Apolo  me  sarà  concesso 
Di.  poter  adempir  quanta  ho  promesso  0 

Adesso  che  anca  ben  son  avanzà 
Con  sta  Istoria  reduta  in  Poesia, 

Se  ho  signori  dar  dir  la  verità 
Vedo  che  la  xe  stada,  una  pazzia 
L’aver  cola  mia  poca  abilità 
Senza  gnente  de  studio,  e  fantasia, 
Azardà  de  componer  sto  poema, 

Ma  el  mal  ancuò  xe  fato:  ghe  voi  flema. 

3: 

Pensarci  in  prima,  e  non  pentirsi  poi. 

Come  dise  el  Proverbio,  e -posto  che 
No  ghabi  pensà  ben,  gnanca  no  voi 
Fermarme  nel  più  bel  che  pezo  xe. 

Se  sa  che  turi  gha  i  maligni  soi, 

E  sempre  in  ogni  modo  za  vedè 
Che  sarò  criticà;  nè  fazzo  caso 
Se  ghe  qualcun  che  me  voi  dar  de  naso» 

4 

Quando  I* Ariosto,  quando  el  Tasso,  e  tanti 
Divini  autori  vegna  criticai. 

Mi  che  in  Parnaso  son  dei  piu  ignoranti 
Che  ghe  poss’  esser,  o  ghe  sia  mai  stai 
Pretenderò  che  sti  mii  pochi  canti 
In  mezzo  a  tante-  distrazion  formai , 

E  come  digo  senza  studio  aver. 

No.  vegna  criticai?  gnanca  in  pensier» 


Se  sa  che  questa  e  picola  fredura, 

Che  no  gha  novità  nel’ argomento  : 

Che  questa  xe  un’istoria  pura  pura 
Che  conserva  el  medemo  sentimento 
De  chi  l’ha  scrita  in  prosa;  che  procura 
El  Poeta  per  so  devertimento 
Solamente  passar  qualche  mezz’ora, 

Nè  per  fama  acquistarse  lu  lavora. 

d 

Lassemo  donca  dir  cari  Signori, 

E  la  fiaba  del’aseno  ne  serva 
Per  no  aver  da  badar  mai  a  colori 
Che  po  de  tàrizarme  se  risserva. 

Se  i  voi  de  megio  che  i  lo  fazza  lori. 
Per  mi  me  basta  sol  che  se  conserva 
El  vostro  agradimento  sin  el  fin 
De  sto  Poema,  e  gho  resto  in  martin» 

7 

Nel  Canto  mio  passà  se  ve  sovien 

V’ho  dito  come  che  del  Re  de  Franz  a' 
La  grazia  el  nostro  Scaramuzza  otien, 

E  che  in  questa  el  medemo  tanto  avanza 
Che  a  vederse  scolpio  per  fin  el  vien 
In  marmo,  e  tol  a  ogn’ altro  la  speranza 
D’aver  mai  tanti  onori  da  un  Sovran; 
Intendo,  dir  d’un  Comico  Italian  ,. 

Un  zorno  so  Maestà  con  lìi  a  disnar 
Aveva  Scaramuzza ,  e  sul  Bichier 
El  gha  volsù  con  le  so  man  svodar 
Del  vin  d’ una  Botiglia  forestier. 

Se  lè  dopo  intendente  el  voi  provar, 

E  domanda  per  questo  el  so  parer, 
Disendoghe  in  maniera  assae  cortese: 

Me  sastu  dir  de  qual  el  sia  paese? 

P 

Maestà  lu  ghe  responde;  el  gran  contento 
Che  sto  liquor  m’ha  dà  con  el  gustarlo 
Fu  causa  de  no  aver  in  sul  momento 
Possù  come  volea  ben  assagiarlo, 

El  Re  che  aveva  inteso  el  sentimento 
Ghe  n’ha  dà  un  altro  Goto  per  cercarlo 
Replicando:  se  mo  no  ti  indovini 
Sta  volta,  no  ti  gha  più  de  sti  vini. 

1  o 

Per  acidente  alora  indovinà 

Tiberio  gha  la  qualità  del  vin, 

Disendo,  questo  mi  me  par  Maestà 
Ch’el  sia  vin  de  Piemonte  marze  min, 
Onde  da  quel  gran  Re  lè  sta  lodà 
Perchè  l’avea  nel  segno  dà  a  pontili. 
Che  quando  a  indovinar  daga  nel  segno 
Sempre  di  lode  Tindovin  è  degno. 


E1  Mazarini  ha  po  chiama  da  parte 
E1  nostro  Scaramuzza,  e  si  gha  dito: 

Và  là  Fiorili  che  ti  poi  gloriarte 
Dove  che  ti  anderà  per  ogni  sito, 

Che  un  dei  primi  Monarchi  ha  volsii  clarte 
Cole  so  proprie  man  d’un  vili  squesito 
A  Tavola  de  bever.  Chi  è  vicin 
Al  Gardenal,  da  rider  fa  bochin. 

•  I  2 

Sto  rider  giera  per  averghe  dada 
Fiorili  una  resposta  al  Gardenal 
Che  bela,  e  che  a  proposito  xe  stada; 

Che  assae  spiegava,  e  che  ghaveva  sai. 

La  rason  el  Monarca  ha  recercada, 

Ma  no  ardiva  gnissun  mo  Comensal 
De  dirghe  sta  risposta,  e  per  ciò  alora 
Ha  tornà  Scaramuzza  a  dirla  ancora. 

*3 

Maestà,  donca  l’ha  dito,  So  Eminenza 
Diseva  che  glorioso  posso  andar 
D’averme  eia  (  per  sola  so  clemenza) 

Con  le  so  proprie  man  volsù  onorar 
De  butarme  da  bever,  e  in  presenza 
M’è  vegnìi  sta  risposta  a  lù  de  dar; 

Che  anca  mi  de  sta  cossa  avea  piaser, 

E  che  za  dito  Tavernai  Forner. 

Ha  rilevà  el  Sovran  che  T  intendeva 
De  dir  con  sta  risposta,  che  st’onor 
A  lu  gnente  de  pan  no  ghe  daseva, 

E  gha  piasso  l’astuzia  de  sto  sior* 

E  perchè  munerarlo  anzi  el  voleva, 
Dighè  anca,  el  dise  pur,  senza  rossor, 
A  sto  forner,  che  cento  mi  Luigi 
Te  assegno  de  pension  anua  a  Parigi, 

*5 

E  Scaramuzza  alora  ringraziando 
So  Maestà,  se  xe  pàrtio  contento. 

Mi  de  ste  sorte  me  andaria  augurando, 
Ma  de  Fiorili  mi  no  gho  el  talento, 

E  avendolo  anca  tal,  anzi  più  grando, 
No  semo  più  nel  secolo  siecento, 

E  se  poi  dir  per  terminar  st’otava: 

a,  Passò  quel  tempo  che  Berta  filava. 

x6  * 

Che  qua  sapiè  Signori  ho  desiderio 
I  Personagj  tuti  a  man  a  man 
Che  componeva  la  trupa  de  Tiberio, 
Ch’el  Teatro  formar  vegnia  Italian. 

Do  Morosi,  e  do  Done  per  el  serio, 
Una  Serveta,  e  po  un  Napolitan 
Scaramuzza  ghe  giera,  e  un  Pantalon 
Con  Brighela,  Arlechin,  e  Balanzon. 

Spendeva  a  inantegnir  sta  Compagnia 
E1  Re  Luigi  cinque  mile  in  pien 
Ogn’ano  scudi,  che  a  formar  vegnia 
(E  credo  za  ch’el  conto  vaga  ben) 
Cinquecento  per  testa.  Par  che  sia 
A  un  Comico  una  paga  che  convien 
Ex  abundanti ,  e  tanto  più  a  pensar 
Che  in  quei  tempi  valea  manco  el  magnar, 

18 

Un  zorno  el  Pantalon  cò  una  pistola 
Ha  mazza  un  certo  vechio  otagenario, 

Col  qual  l’aveva  abù  qualche  parola, 

E  dopo  aver  mazzi  sto  so  aversario 
Qua  nel’ Italia  a  salvamento  el  svola, 

E  un  novo  Pantalon  xe  necessario; 

E  per  farlo  vegnir  donca  a  Parigi 
Ha  dà  a  Fiorili  el  Re  cento  Luigi. 

Ha  tolto  el  soldo  Scaramuzza,  e  mai 
S’ha  dà  el  pensier  de  farlo  po  vegnir. 
Quando  cinque  sie  mesi  fu  passai 
Sendo  a  Tavola  el  Re  s’è  messo  a  dir: 
Cento  Luigi  a  Scaramuzza  ho  dai 
Per  le  spese  del  viazo,  e  comparir 
No  vedo  el  Pantalon  giusto  el  so  impegno: 
Che  l’abia  magna  i  bezzi  questo  è  segno. 

Sentindo  Scaramuzza  sto  discorso, 

Mostrando  con  premura  de  voler 
Al  Re  parlar,  arente  el  ghe  xe  corso, 
Maestà,  disendo,  xe  pur  troppo  ver 
Che  a  Scaramuzza  de  magnar  gha  ocorso 
Quei  Bezzi,  ma  la  prego  d’un  piaser, 
Che  propensa  per  lu  so  che  la  xe , 

No  la  ghe  staga  a  dir  mai  gnente  al  Re. 

2 1 

E  quel  benigno  Re  s’ha  alora  messo 
A  rider  come  un  mato,  e  l’ha  ordenti. 
Che  a  Fiorili  ghe  sia  sul  fato  istesso 
Dosento  altri  Luigi  consegna. 

Ti  poderà,  el  ghe  dise,  cussi  adesso 
Goderli  mezzi,  e  po  l’altra  mità 
Impiegarla  per  far  senza  ecezion 
Che  capiti  a  Parigi  el  Pantalon. 

22 

Quel  che  farave  andar  su  ’na  Galera 
Quatro,  cinquani  almanco  ogni  cristian, 
Per  Scaramuzza  eroica  azion  la  giera 
De  la  qual  se  faceva  anzi  bacan. 

Quela  giera  in  quei  tempi  la  maniera 
D’ acquistale  l’afeto  d’un  Sovran, 

In  adesso,  co  digo  serviria 

Sto  modo,  per  comprarse  la  Gala» 

La  Regnia  chiapà  gusto  ghaveva 
Ale  facezie  de  Fiorili,  e  un  dì 
Che  co  partorirà,  saver  voleva, 

So  Mugier  Marineta ,  lu  cussi 
Franco  ha  resposto  (  e  so  Maestà  rideva  ) 
Mia  Muger  la  farà  me  penso  mi 
Quando  vostra  Maestà  ghe  n’ha  piaser, 
Fandose  del  servirla  un  so  dover. 

24 

Quando  che  s’abia  un  omo  in  mala  vista 
S’el  facesse  miracoli,  gnancora 
La  fama  de  far  ben  lu  no  se  acquista, 

Che  tuto  in  mala  parte,  è  tolto  alora; 

Ma  la  cossa  al  contrario  po  vien  vista 
Da  chi  è  in  bona  opinion:  se  va  dessora 
A  quel  che  mal  sarave,  anzi  se  tien 
Che  sia  el  ben  mal,  e  che  sia  mal  ei  bea.» 

3  5 

Per  questo  la  Regina  un  insolenza, 

Che  Tiberio  ghaveva  dito  in  fato, 

Con  tuta  la  l’ha  tolta  indiferenza, 

Anzi  la  l’ha  tegnua  per  un  bel  trato. 

'  In  lu  giera  lodada  l’imprudenza 
De  dar  quelle  resposte  soe  da  mato, 
Tolendóse  licenze  che  un  Poeta 
No  se  torave  in  uha  canzonata. 

Un  Abitin  sto  Sior  s’ha  messo  atorno 
Una  matina,  e  giera  fredo  grando, 

,De  Sea  sbriseto,  e  nel’istesso  zomo 
Ala  Corte  lè  andà  tuto  tremando.' 

Ghe  corsi  i  Cortesani  tuti  atomo 
Vedendolo  in  sto  modo,  e  minchionando 
I  ghe  andava  disendo:  amigo  caro 
Per  Lugio  tolto  aveu  fursi  Genaro? 

27 

Tiberio  tanto  più  mostra  de  franzer 
I  denti  per  el  fredo,  e  sofre  in  pase, 

Anzi  el  se  mete  come  un  mato  a  pianzer. 
Sto  pianto  ala  Regina  ghe  despiase, 

Che  la  xe  de  bon  cuor,  onde  a  compianzer 
La  s’è  messa  sto  storto:  se  te  piase, 
Disendoghe,  vorave  tuto  quanto 
El  motivo  saver  de  sto  to  pianto. 


28 

Tre  desgrazie,  el  responde,  sta  matina 
Maestà  me  xe  sucesse:  el  mio  Barbiti 
Che  amava  quanto  mia  Mugier  Marina, 
No  sò  da  che,  m’è  morto  poverin. 

Per  segonda  desgrazia  se  combina 
Ch’el  servitor  che  aveva,  sto  sassin 
Scampà  de  Casa  el  m’abi  portk  via 
Tuto  el  vestir,  che  in  un  armer  tegnia. 

E  per  terza  disgrazia,  mentre  andava 
In  Camera  furioso,  e  desperà, 

No  savendo  mi  quel  che  za  me  fava 
Ho  dà  tre  quatro  pugni  al  Papagà  , 
Sentindo  el  Ladro ,  el  Ladro  ch’el  cigava, 
Qiiando  ch’el  Ladro  giera  za  scampa , 
Aveva  sì  intenzion  de  castigarlo. 

Ma  no  credeva  mai  po  de  coparlo. 

30 

/  In  quelo  povereto  ch’el  morìa 

Crudel  Crudel  el  me  andasea  chiamando, 
E  ut- re -mi -fa- sol ,  l’andava  via 
Con  tuta  grazia  poverin  cantando; 

Vede  Vostra  Maestà  se  donca  sia 
Ste  tre  cosse  per  mi  de  dolor  grando; 

Ma  quel  che  più  m’afana,  e  dà  passion. 
Xe  che  ho  Mtigier,  e  libero  nP  Spn, 

3* 

Che  se  Mugier  no  avesse  voria  andar 
In  qualche  romitorio  sul  momento, 

Che  almanco  poderave  là  passar 
El  resto  dei  mii  zorni  più  contento, 

Nè  più  me  vegniria  cussi  a  secar 
I  creditori,  che  xe  un  gran  tormento! 

O  vaga,  o  staga  tuto  quanto  el  zorna, 

Me  li  vedo  costori  sempre  atorno. 

£  la  Regina  alora  a  ciò  che  uri  cari, 

E  un  papagà  el  se  compri,  che  sessanta 
Luigi  ghe  sia  dai  la  ordena  in  man, 
Comossa  dal  descorso  che  el  ghe  impianta. 
Per  la  morte  d’un  Prencipe  lontan 
I  corati  faceva  tuta  quanta 
La  Córte,  e  al  so  Marzer  la  gha  ordenà 
Che  anca  d’abito  un  tagió  ghe  sia  dà. 

33 

Pianzeva  Scaramuzza  dal  piasef, 

Se  ’1  pianto  giera  avanti  per  el  fredo, 
Fando  cola  Regina  el  so  dover, 

E  disendo,  Maestà  pur  tropo  vedo 
Le  gran  mie  obligazion,  nè  dal  pensier 
Le  me  anderà  mai  via,  che  me  provedo 
Le  robe  che  me  manca,  e  fin  che  le  ho 
almanco,  certo  me  recorderò. 

34 

In  logo  al  papagà  gho  la  Massera' 

Che  gha  la  lengua  siolta,  e  parla  mal- 
La  sola  mia  desperazion  mo  vera 
Xe  51  no  poder  trovar  un  can  egual 
A  quel  che  me  xe  morto,  tanto  el  giera 
Famoso,  come  sà  l’universal, 

Ma  penso  po  una  cossa,  e;  me  conforto: 

„  Che  il  pianger  nuoce  al  vìvo, e  puzza  al  morto. 

Partio  dalla  Regina  sto  sior  caro 

E1  xe  andà  dal  Marzer,  e  si  el  s’ha  fyiQ 
Dar  un  abito  negro,  col  Tabaro 
Compagno,  e  cóla  fodra  de  scarlato 
Del  più  fin  che  ghe  fusse  e  del  più  caro, 
E  in  sto  modo  vestio,  parendo  un  mato, 
A  comparir  sei  vede  la  Regina 
A  farghe  reverenza  una  matina. 

3* 

Fegureve  una  Mascara  Signori 

Che  in  tempo  de  Quaresema  vegnisse 
A  visitarve,  aciò  possiè  i  stupori 
Pensar  dela  Regina.  No  capisse 
Eia  el  motivo  de  quei  do  colori, 

,  E  la  ghe  dà  tre  quatro  ochiade  fisse 
Per  veder  se  coi  moti  el  dava  indizio 
D’aver  perso  meschin  el  so  giudizio» 

.  37 

No  podendo  el  motivo  imaginar 
De  sta  so  stravaganza  de  vestir 
La  gha  volsù  la  causa  domandar, 

E  Tiberio  Maestà,  fu  pronto  a  dir, 

Coroto  cola  Corte  vogio  far; 

Ma  eia  responde:  mi  no  sò  capir 
Come  la  fodra  del  Tabaro  possa 
Esser  mai  da  coroto,  essendo  rossa. 

Per  far  un  viazo,  e  do  servizj  alora 
Replica  Scaramuzza:  vogio  dir 
Per  far  coroto  al  Prencipe,  e  po  ancora 
AI  papagà  che  m’ha  dovù  morir; 

Che  anca  lù  xe  hen  giusto  che  l’ onora, 
Nè  la  Regina  s’ha  possa  tegnir 
De  rider  sul  momento.  St’invenzion 
De  chiasso  ha  dà  motivo  un  Mese  bon. 

Del  novo  Pantalon  el  mio  Turpin 
S’el  sia,  o  no  capità  gnente  discor, 

Nè  se  nato  ghe  sia  gnanca  el  Putin, 

E  anca  questo  pur  tropo  xe  un  eror, 
Ma  come  ho  protestà,  stago  a  pontin 
De  quel  solo  che  trovo  nel’ Autor. 

Molte  mancanze  le  se  sot*  intende. 

Nè  nissuna  omission  da  mi  dipende» 

4o 

Credo  siben  che  chi  volsudo  avesse 
Scriver  tute  le  arguzie,  e  le  bravure 
Del  nostro  Scaramuzza,  e  le  sucesse 
Nei  moltissimi  incontri  so  aventure, 
Gnanca  in  dies’ani  farlo  no  podesse; 

Ma  za  gnissun  s’ha  tolto  mai  ste  cure; 
Ha  racolto  uti  lu  1* autor  quel  tanto 
Che  l’ha  possudo,  e  questo  sol  ve  canto 

Pur  tropo  è  vero  quel  Proverbio,  che 
Dise  che  per  el  più  za  tuti  quei  - 
Che  nel  possesso  de  fortuna  xe, 

E  brincada  la  tien  per  i  cavei. 

Se  la  lassa  scampar.  Lo  vederè 
Nel  nostro  Capurion  dei  Tomi  bei, 

Che  avendo  nela  Franza  tanto  ben 
De  in  Italia  tornar  vogia  ghe  vien. 

42 

No  sò  se  strassinà  da  quel’ umor 
Volubile  che  sempre  l’ha  seguio, 

E  che  dal’ omo  xe  impossibil  tor, 

Perchè  de  varietà  Tomo  è  vestio, 

O  se  quel  clima  ,  al  dir  del  nostro  Autor, 
No  avesse  al  so  individuo  conferio, 

O  se  vegnù  ghe  fusse  nel  pensier 
D’andar  anch'elo  a  star  con  so  Mugier. 

43 


Giera  qualch’ano  che  anca  Marineta 
Mancava  dala  Franza,  e  giera  andada, 
No  dirò  la  rason,  sola  soleta 
A  star  dove  el  Mario  ghavea  l’Entrada; 
E  l’andarla  a  trovar  za  la  più  dieta 
In  Tiberio  rason  la  sarà  stada; 

Ma  sia  come  se  vogia,  replicar 
Ve  posso  che  in  Italia  el  volse  andar 

Dala  Corte  l’otien  donca  permesso 

De  far  sto  viazo.  De  tornar  za  presto 
Costantissimamente  l’ha  promesso, 

Benché  d’altro  pensiei*  el  fusse  in  questo, 
E  stabilio  l’avesse  tra  lu  stesso 
De  restar  in  Italia  tuto  el  resto 
Dela  so  vita.  Prima  de  partir 
Lè  andk  luti  i  Signori  a  riverir. 

45 

£  dopo  averli  ben  complimentai 

A  uno  per  un,  l’ha  a  tuti  dimandi 
Per  far  el  viazo  un  per  dei  so  stivai, 

E  tanti  in  sta  maniera  elo  ghe  n’hi 
Che  per  un  pLegi mento  i  saria  stai 
Za  sufìcienti,  e  tanto  recavi 
L’ftà  dei  medemi  a  venderli,  ch’el  viazo 
L’ha  possù  far  col  soldo  in  ayantazo. 

4  6 

Felicemente  lè  arivi  a  jpiorehza 
Dove  acquisti  J’ aveva  quel  Poder , 

E  tuta  l’ha  prova  la  compiacenza 
Nel  tornar  a  reveder  so  Mugier, 

Essendo  sta  per  tanto  tempo  senza 
Dela  medema,  e  senza  quel  piacer 
Che  gode  i  maridai,  che  è  quanto  dir... 
Ma  zà  Signori  mii  podè  capir. 

H  3 

In  pase  là  passai  quindese  zornì 

Con  so  Mugier,  nè  mai  ghe  sta  che  dir, 
L5ha  fato  novi  acquisti  in  quei  contorni, 
Che  là  za  el  se  voleva  stabilir; 

Ma  el  Diavolo  gha  messo  mo  i  so  corni, 
E  gha  fato  el  momento  maledir 
D’aver  lassà  la  Franza.  Marineta 
Più  giera  deventada  maledeta. 

48 

No  passava  mai  zorno  che  a  contese 
No  i  vegnisse  tra  lori,  e  po  assuefarò 
Ala  maniera  dolce  del  Francese 
Noi  se  podeva  Iu  adatar  afato 
AI  far  manco  zentil  de  quel  Paese. 
Andando  in  vila  el  de  ventava  mato, 

Con  quei  vilani,  i  quali  relevava 
La  so  avarizia,  e  futo  ghe  robava* 

4P 

El  s’ha  donca  ressolto  de  tornar 

Ancora  in  Franza,  dove  fato  el  s’ha 
Sempre  amirar,  e  sempre  più  stimar 
Da  tuta  quel’ intiera  nobiltà, 

E  senza  a  Marineta  più  pensar 
Contento  per  un  pezzo  lè  resta 
Solo  soletto  senza  afanni,  e  doglie 

5,  Lontano  dal’ intrigo  eh’ è  la  Moglie. 

Ma  dopo  qualche  tempo,  o  che  l’avesse 
L’umor  inquieto  proprio  ala  nazion 
D’Italia  portà  via,  o  ch’el  rendesse 
L’età  che  se  avanzava  un  brontclon, 
Nasceva  coi  Compagni  scene  spesse, 

Da  sussurar  cercando  elo  ocasion, 

Come  vien  dito  che  facea  quel  tal 
Che  andava  in  cerca  ai  guai  con  el  feral. 

5*; 

Amor  per  altro  gha'  infiamà  el  so  peto 
Per  una  che  fia  giera  d’un  Forner, 

Del  più  bel,  e  più  amabile  viseto 
Che  se  podesse  al  Mondo  mai  veder; 
Quindese,  o  sedese  ani,  a  quel  che  ho  leto* 
La  ghaveva  d’età,  eh’ è  ’l  tempo  ver 
Che  se  stima  in  le  Done,  onde  contenti 
Per  questo  l’ha  passai  var;  momenti.] 

5  & 

Altro  no  aveva  Scaramuzza  in  mira 

Che  guadagnarse  el  cuor  de  sta  so  bela, 
Mentre  de  zorno  in  zorno  più  ghe  tira 
Amor  con  le  so  frezze,  e  lo  martela, 

Ma  francona  colia  come  una  sbira, 

Siben  la  fusse  ancora  za  putela, 

A  forza  de  parole  la  xe  stada 
Capace  de  tegnirlo  sempre  a  bada. 

H  6 

Finalmente  per  altro  xe  riuscio 

A  Fiorili  otegnir  un  dì  el  permesso 
D’ andarla  a  visitar.  El  zorno  drio, 

Che  so  Pare  doveva  un  interesso 
Far  fora  de  Cità,  fu  stabilio 
Per  sto  secreto  sospirà  congresso, 

„  Ma  in  Tonde  solca,  e  nelT arene  semina 

„  Chi  fonda'  sue  speranze  in  cor  di  femina 

i 

A  ri  va  r  elo  al  Porto  se  credeva 
Dele  so  contentezze,  ma  eostia 
Che  infin  per  Iù  gnente  d’afeto  aveva 
La  gha  tuto  cò'ntà,  servo  de  dia, 

A  so  Pare  l’afar.  Lu  che  saveva 
Chi  giera  Scaramuzza,  da  so  fia 
L’ha  intesa  sta  facenda  con  dileto, 

Che  spassp  tor  el  se  volea  un  pocheto. 

Con  sta  so  fia  l’ha  donca  convegnù 
Che  la  dovesse,  giusto  el  concerti. 
Ricever  sto  so  Amante,  mentre  lu 
Sarave  poco  dopo  capita, 

Finzendo  no  voler  quel  zornc-  più 
Partir  per  altri  afari  da  Cità, 

E  che  in  quelo  ch’el  bate  eia  cercasse 
De  logarlo,  e  in  Burata  lo  serasse. 


K 

Scaramuzza  nel*  ora  concertala , 

No  sospetando  dela  burla  gnente, 

Xe  andà  dala  so  bela,  qual  è  stada 
A  riceverlo  in  Casa  deligente; 

Ma  dopo  averla  apena  saludada 
Con  siiiorfiezzi  amorosi,  eco  se  sente 
A  bater  ala  Porta,  con  suSsuro,* 

Che  rebombava  tutto  quanto  el  muro. 

$7 

Va  la  Puta  al  Balcon,  e  oimè  son  morta 
(La  se  mete  a  cigar)  mio  Pare  è  questo I 

3,  Chi  mi  dà  ajuto  oimè  chi  mi  conforta 
Che  certo  adesso  el  me  ne  dà  un  gran  pesto’ 
Bisogna  che  ghe  averza  ,  oh  Dio  la  porta  j 
E  lu  tremando  dise:  presto  presto 
Mostrime  un  logo'  de  poderme  scender, 

E  colia  più  se  mostra  de  confonder. 

58 

E  po  ghe  dise  mefite  qua  dràitò 
In  sta  burata  che  te  sera  suso, 

Che  per  salvarte,  adesso  in  sto  momento  * 
No  te  posso  logar  in  altro  buso. 
Benissimo  el  responde,  son  contento, 

Nè  in  Burata  d’andar  per  ti  recuso; 
Loghime  pur,  che  se  no  basta  quà 
Per  ti  anderave  in  fogo  destuà . 


C  A  N  T  0 

L*  ha  dito  destuk ,  ma  soto  vose , 

Come  xe  naturai ,  e  fa  i  Amanti. 

Andar  sul  fogo  per  le  so  vezzose, 

A  mazzarse,  negarse,  co  altri  impianti-"/ 
Le  xe  bele  espression  queste  amorose, 

Per  altro  al  caso  mai  no  semó  tanti, 

Ch’è  tropo  vero  che  dal  dito  al  fato, 
Come  dise  el  Proverbio,  ghe  un  grantrato. 

60 

Lè  andk  donca  in  Burata  dove  star 
Meschin  ghe  bisognava  in  cufolon, 

No  podendo  le  gambe  destirar; 

Ghe  un  residuo,  ghe  giera  in  un  canton, 
De  farina.  Ve  lasso  imaginar 
Un  Omo  vechio  in  quela  posizion. 
Infarina  za  tuto  quanto  el  Muso, 

Per  averghe  da  rider  dopo  suso. 

61 

Xe  dopò  la  regazza  andada  lesta 
A  tirar  a  so  Pare,  el  qual  apena, 

Che  lè  sta  drento,  per  che  poco  presta 
A  verzer  la  xe  stada,  a  boca  piena 
Gha  dk  dela  carogna  su  la  testa; 

E  po  prepara  el  dise  quk  da  cena: 

No  vago  altro  in  Campagna,  e  vogio  quk 
Cenar,  e  quk  dormir  co  gho  cena. 

Da  cena  preparà  donca  ghe  fu, 

E  dopo  fessamente  da  dormir; 

E  Scaramuzza  intanto  l’ha  dovù 
Sofrir  in  pase,  e  no  se  far  sentir 
D’  esser  serà  la  drento;  che  virtù 
Fa  far  necessità,  co’  se  sol  dir, 

E  fando  gnissun  moto  l’ha  sospeto 
Ch’el  ghe  ne  daga  un  fraco  maledeto, 

*3 

Ma  come  vedo  che  se  và  avanzando 
La  sera,  cossi  penso  terminar; 

Andò  donca  Signori  che  ve  mando, 

A  casa  vostra,  se  volè  a  cenar. 

De  tornar  po  diman  ve  racomando 
Se  sè  curiosi  el  nono  d’ascoltar; 

Nè  per  Nono  intendessi  qualche  vechio, 
Ma  el  Nono  Canto  al  qual  mi  me  parechio  » 


SCARAMUZZA 


C^N  T  O  N  O  ù  O. 

ARGOMENTO 

^Saltd  Fora  Tiberio  de  Èurata , 

E  po  d' un  altra  Dona  el  se  inamor  a. 
Ghe  inane  a  Mar  insta,  e  benché  ingrata 
El  sposa  st*  altra  che  ghe  mor  ancora . 
De  Leto  la  Ma  ss  era  se  barata , 

E  in  falò  col  basica  el  la  laora. 

El  se  avanza  in  vechiezza ,  è  scoMenzar 
El  pensa  dal  a  Serva  regalar s 

i 

(^the  nel  bel  fior  de  la  so  prima  età' 

L’Omo  fazza  per  femene  pazzie; 

Ch’ el  perda  Roba,  Rezzi,  e  Sanità, 

E  inzinganar  se  lassi  da  costie, 

Come  pur  tropo  tuto  el  dì  se  dà , 

Le  xe  soleni  sì  minchionane, 

Ma  in  confronto  d’un  vechio  inasinicr 
Le  xe  tute  matae  che  resta  indrio. 

Un  vechio  che  gha  piena  conossehza 
Del  Mondo,  e  dele  Done  deve  aver 
Più  giudizio  d’ un  zovene ,  e  prudenza , 

La  passion  no  lassando  prevaler, 

E  pensar  alla  bruta  conseguenza 
Che  nasce  per  volerse  quel  piacer 
Procurar  co  passada  è  la  stagion, 

E  co  più  per  ste  cosse  no  lè  bon» 

3 

Ma  tuto  al’ incontrario  tanti,  e  tanti 
De  sti  vechi  che  gha  fin  otanfani, 

I  voi  far  cole  femene  i  Galanti 
Andando  in  trazza  d’amorosi  afani. 

I  la  porta  da  zoveni,  e  da  entranti, 

Ma  pieni  de  schinele ,  e  de  malani  , 

I  farave  as^ae  rnegio  po ve  reti 

De.  far  pati  col  Nonzolo,  e  coi  Preti. 

4 

Toleve  vechi  mati  Id-eorana, 

E  prepareve  a  render  conto  a  Dio', 
Pregandolo  che  i  fali  el  ve  perdona  , 

Per  no  pagar  dopo  aP Inferno  el  fio; 

Che  amor  xe  una  manestra  che  no  è  bona 
A  chi  abonda  de  aneti  sul  dadrio: 

„  Chi  vechio  s’inamora  oltre  ogni  pena 

„  Gli  convengono  i  Cepi?  e  la  Catena, 


i  %6  CANTO 

Mi  quando  sento  dir  che  fata  yegna' 
Qualche  burla  a  sti  vechj  mela  godo. 

Che  me  par  che  costori  se  convegna 
EI  minchionarli,  e  farghela  sul  sodo. 
Quela  fata  a  Fiorili  la  xe  degna 
Da  lodarse,-  e  per  mi  certo  la  lodo; 

M’ha  piasso  l’invenzion,  o  mi  ho  godesto 
Meza  la  ve  sentia,  ve  digo  resto. 

6 

Tuta  la  Note  star  donca  ha  dovi* 
Scaramuzza  in  Burata  sequestri, 

Come  gieri  vo  dito,  e  quando  li* 

Se  giera  poverazzo  lusinga 

De  no  aver  da  restar  là  drento  più, 

E  che  fusse  el  so  idol  capita 
A  liberarlo  da  sto  so  patir, 

Un  uomo  el  sente  in  Camera  a  vegnir, 

7 

Questo  giera  un  Compare  del  Forner 
Aposta  za  vegnù  per  contratar 
La  Burata,  con  finta  de  voler 
La  medema  sul  fato  là  comprar. 

De  convenirse  donca  i  fa  vetJer^ 

E  po  per  do  Fachini  via  portar 
Subito,  &  imediate  sula  strada 
La  Burata  tal  qual  cussi  sarada* 


MONO, 


Un  Ladro  che  trova  veglia  sul  fato,  - 
Un  omo  che  se  veda  in  man  del.Bogia, 
Un  Sorze  che  se  senta  in  boca  al  Gato, 
Una  Novizza  ala  so  prima  dogia, 

Tanta  fufa  no  gha,  mi  credo  in  fato, 
Quanta  xe  quela  che  Fiorili  imbrogia, 
Sentindose  a  portar  in  quel  momento 
Fora  de  casa,  e  sequestra  là  drento. 

Quando  ii\  strada  porta  fu  la  Burata 
I  Fachini  l’ha  verta,  e  presto  alora 
Fiorili,  che  l’aveva  mezza  fata 
D ala  paura,  franco  xe  andà  fora, 
Scampandoghe  po  via  co  una  corata, 

Da  chi  aspetava,  e  no  vedeva  l’ora 
De  vederlo  nel  muso,  e  torse  spasso, 

Che  stabilio  za  giera  de  far  chiasso, 

i  o 

La  zente  che  Io  vede  a  corer  tanto, 

Parendo  che  l’avesse  fogo  drio, 

Coverto  de  farina  tuto  quanto, 

E  come  digo  consolà  a  quel  dio, 

Fa  gran  chiasso,  ebacan,  mentre  Iu  intanto 
Seguita  a  corer  come  un  can  spaurio, 
Tormenti  dai  Regazzi  da  pertuto. 

Che  ghe  andava  a  cigandovia:  oh  co  bruto! 

L’ultima  sera  za  de  Carne  vai 

Ave  rè  visti  in  Piazza  quei  sussuri , 

Che  fa  quela  zentagia,  manco  mal, 

Ma  infin  i  Omeni  serj,  i  musi  duri? 
Figureve  che  giusto  tale  qual 
Faceva  quela  zente,  e  ste  seguri 
Che  no  esagera  gnente  el  paragon, 

In  confronto  del  chiasso  in  sta  ocasion» 

1 2 

Ma  con  tuto  per  altro  sto  addente 
No  ha  tralassà  Tiberio  el  smorosar, 

E  con  un  altra  Dona  più  avenente, 

Sto  vechio  mato  ha  scomenzà  a  tacar. 
Giera  costia  una  Femena  pezzente, 

Onde  noi  ha  dovù  tanto  stentar 
A  darghela  da  intender:  ch’el  bisogno 
Fa  creder  ale  volte  fin  al  sogno, 

✓  i 

Per  mezzo  d’una  femena  rufiafìa 

Ha  Fiorili  otegnù  tuto  el  so  intento, 

E  in  Casa  propria  tanquam  so  p . 

El  l’ha  menada,  e  l’era  assae  contento; 
Ma  chi  crede  a  costie  sempre  se  inganay 
E  tardi  ghe  ne  prova  el  pentimento . 
Dopo  passa  qualche  ano  sta  bu  e  via 
Con  un  moroso  la  è  scampada  via. 


NONO. 

El  qual  in  Inghiltera  l’ha  menada, 

E  dopo  more  solito  meschina 

Averghe  magnà  i  soldi  el  l’ha  impiantarla, 

Co  manco  la  ’i  pensava  una  matina. 

De  tornar  a  Parigi  donca  è  stada 
Nela  necessità  la  poverina, 

Scaramuzza  che  assae  ghe  porta  amor 
Angora  in  Casa  l’ha  tornada  tor. 

Siben  l’avesse  avuda  za  sta  prova 
De  poca  fedeltà,  lu  tanto,  e  tanto 
Dele  cosse  passae  gnanca  el  ri  nova 
Discorso  .  Dal’ Italia  vien  intanto 
De  Marineta  la  funesta  nova 
Che  l’era  morta,  e  lu  che  tuto  spanto 
Xe  per  costia,  ghe  voi  un  segno  ver 
Dar  del  so  amor,  e  se  la  fa  mugier. 


io 


Che  un  Omo  fazza  la  minchioneria 
De  maridarse  no  me  dà  stupor, 

Ma  un  Omo  che  in  età  avanzada  sia, 
E  ghabia  la  fortuna  che  ghe  mor 
La  so  prima  Mugier,  che  ghe  servia 
E  vecina,  e  lontana  de  dolor, 

Se  maridarse  el  torna  un  altra  volta. 
Mi  digo  che  al  cervelo  l’ha  dà  volta.. 

Scaramuzza  po  xe  da  condanar 

Tanto  più  per  aver  tolta  una  dona, 

La  ^ual  in  fin  avanti  eì  maridar 
Gaveva  messa  in  testa  la  corona; 

Ma  anca  lu  vederà  col  tempo  andar  , 

Che  una  segondà  volta  el  se  minchiona; 
Che  le  minchionane  se  vede  dopo,  k 
E  credo  che  anzi  noi  starà  za  tropo. 

1 8 

Quando  sta  nova  sposa  xe  in  possesso 
Del  cuor,  e  dela  man  de  so  Mario, 

E  che  la  vede  che  noi  poi  più  adesso 
Tirar  el  passo- fato  za  più  indrio, 
Insolente,  e  bisbetica  afecesso 
Meschin  la  fa  magnarghe  el  pan  pentio; 
Ma  so  dano,  so  dano:  astu  volesto, 

Sarave  qua  da  dir,  magna  de  questo.  - 

ip 

El  coreger  Pumor  de  sta  Signora, 

Scaramuzza  impossibile  za  vede. 

Tardi  siben,  ma  el  cognosseva  alora 
Che  no  xe  da  sperar  amor  nè  fede, 

Da  Dona  che  trent-ani  no  ha  gnancora 
Con  un  vechio  de  otanta,  e  ghe  concede 
DePinduglienze,  e  no  veder  fa  vista, 

Quel  che  pur  tropo  el  vede,  e  lo  contrista. 

Ma  vedendo  costia,  per  cussi  dir, 

A  levarse  la  Maschera,  e  sfrontada 
Far  dele  cosse  sporche  e  no  arossir, 

'Senza  riguardo  aver  ’na  gazarada, 

E1  sà.  pensa  sta  musica  finir, 

E  bravo,  in  un  Convento  el  l’ha  cazzada, 
Dove  piena  de  rabia,  e  de  despeto, 

Xe  po  morta  sta  siora  in  cao  un  aneto. 


E  in  sto  modo  Tiberio  xe  restà 
Una  seconda  volta  vedovelo, 

E  de  done  el  pensier  l’ha  abandonà. 
Avendo  in  cao  le  tante  visto  anch’elo 
Che  essendose  da  novo  maridà, 

L’avea  dà  segno  de  no  aver  cervelo; 

E  i  desgusti  passai  più  del  demonio 
Gha  fato  el  nome  odiar  de  Matrimonio.. 


Za  una  passion  l’avea  che  superava, 

Senza  conforto  assae,  quela  d’amor, 

E  quanto  più  in  vechiezza  el  se  avanzava, 
Tanto  più  questa  ghe  andaseva  a  cuor, 
Voi  dir  de  zorno  in  zorno  deventava 
Sordido  in  avarizia  sto  Signor: 

Che  l’avaro  più  povero  se  crede 
Quanto  che  d’oro  più  rico  el  se  vede» 


CANTO 

Noi  mandava  mai  spender  la  so  dona 
Per  poderse  le  baze  procurar, 

E  a  comprar  l’andaseva  lù  in  persona 
Tuto  quanto  el  bisogno  da  magnar. 

No  ghe  serviva  aver  la  roba  bona, 

Ghe  bastava  la  pezo,  e  sparagnar; 

E  per  no  spender  coi  sportela  un  traro, 
Tuto  el  portava  lù  soto  el  Tabaro. 

24 

Che  la  roba  sia  bona,  o  la  sia  trista, 

Cofne  digo  per  lu  xe  indiferente; 

L’ha  cativo  odorato,  a  curta  vista, 

Nè  in  sta  materia  el  se  ne  intende  gnente  ; 
Cativa  donca  è  sempre  la  provista, 
Studiando  el  spender  poco  solamente. 

Xe  soa  la  pezo  carne  in  Becaria, 

E  tuto  eJ  pesce  marzo  in  Pescaria. 

25 

Noi  magnava  mai  Bisi,  co  fio  i  giera 
E  grossi,  e  sechi  come  fasoloni, 

Manco  i  Fruti  che  dà  la  sparesera. 

Co  no  valea  tre  soldi  do  mazzoni; 

Nè  altri  fruti  che  nasce  in  Primavera, 

Col  dir  che  poco  fati  no  i  xe  boni. 

'Tanto  l’aveva  el  gusto  depravà 

Che  altro  no  gera  bon  eh’ e!  bon  march. 

Ghaveva  sto  Signor  cionca  el  secreto 
De  preparar  la  Tavola  con  poco, 

Ala  quale  invidar  nissun  sogeto 
In  vita  soa  lè  sta  mai  cussi  aloco; 
Anzi  solito  el  giera  da  omo  dreto 
Sul’ ora  del  disnar  a  presso  poco, 

De  far  dir  ala  zente  che  noi  gli’ era; 
Et  eco  la  rason  unica,  e  vera. 


Se  i  vegniva  sul’ ora  del  disnar, 

Un  goto  T  averia  dovù  de  vin, 

Per  el  manco  esibirghe,  e  sparagnar 
Lu  cercava  su  tuto  el  Bagatin  . 

Noi  mancava  al  contrario  mai  d’andar 
Dal  Signor,  daPamigo,  e  dal  vicin 
A  magnarghe  le  coste:  ch’eì  pan  d’altri 
Xe  sempre  el  megio  pan  per  chi  xe  scaltri . 

28 

Un  asioma  xe  questo  che  anca  adesso 
In  pratica  vien  messo  da  più  (l’un, 

Per  mi  za  Io  detesto,  e  ve  professo 
A  disnar  mai  ne  vago  da  nissun, 

Ma  cognosso  diversi  che  và  spesso, 

Anzi  ogni  zorno  a  romper  el  dezun 
In  casa  del’amigo,  e  del  parente, 

Massima  qualche  Cavalier  servente. 

I 


I P*  JZ  A  N  T  O 

X)ei  serventi  ghe  xe  Signori  sì 

Ch’anca  per  el  disnar  serve  la  dama, 
E  se  fa  schiavi  tuto  quanto  el  dì, 
Per  esser  gran  Signori  d’alta  fama. 
Ma  dove  col  discorso  vaghio  mi? 
Seguitemo  l’ Istoria  che  me  chiama 
A  dir  de  Scaramuzza  altra  avarizia, 
E  sentì  come  pien  l’è  de  malizia» 

Che  ordena  un  servizial  un  dì  de  tor 
Per  refrescarse  el  Miedego,  e  chiamar 
El  manda  un  so  specier,  che  co  sto  sior 
El  voi  prima  el  rimedio  contratal*. 

Giera  quaranta  soldi  el  so  valor, 

Al  dito  del  specier;  Fiorili  dar 
Ghe  voleva  un  da  vinti,  e  dopo  ben 
Aver  tirà  nel  prezzo  el  se  convien, 

3* 

El  se  convien  de  darghe  un  bel  da  trenta v 
E  a  preparar  va  subito  el  specier, 

(  Za  che  dei  trenta  soldi  el  se  contenta  ) 
El  bisogno,  segondo  el  so  mistier. 

A  Scaramuzza  dopo  el  se  presenta 
Col  sotrativo  in  man,  e  dopo  aver 
Tentà  Fiorili  ancora  del  ribasso 
Inutilmente,  ecolo  zonto  al  passo  * 

Ecolo  zonto  al  passo  vogio  dir 
De  tor  el  Sotrativo  nel  dadrio, 

Za  in  positura  messo ,  che  morir 
Da  rider  el  faceva.  Giera  drio 
A  cazzarlo  el  specier,  quando  che  dir 
Scaramuzza  s’ha  messo:  indrio  indrio: 

El  Professor  credendo  farghe  mal 
Ha  tirà  ìttico  indrio  quel  servizial. 

E  Fiorili  se  mete  i  ochiai  sul  naso,. 

Fando  el  schizzeto  averzer,  per  vardar 
Quanto  rimedio  indrio  giera  romaso, 
Volendo  quel  che  resta,  indrio  lassar. 

El  giera  giusto  mezo.  Persuaso, 

El  dise,  son  che  m’abi  da  bastar 
Questo  che  ho  tolto,  lasso  resto  indrio: 
Ve  dago  mezzi  i  soldi,  andò  con  Dio. 

0 

Vendeve  amigo  l’altro  a  chi  volè, 

Che  per  mi,  quel  che  ho  tolto  è  suficient 
Tontonava  el  specier:  questa  no  xe 
Azion  de  far  sior  vechio  impertinente, 
Ma  Fiorili  responde,  tarochè 
Quanto  ve  par  che  no  m’importa  gnente 
Ho  tolto  el  mio  bisogno,  e  sè  paga; 
Bestemmiando  el  specier  xe  donca  andà. 
I  2 

Qua  seguita  l5  Autor  su  sto  argomento 
A  dir  de  Scaramuzza  per  desteso, 
Sordidezze  contando  a  cento,  e  cento, 

Ma  mi  le  salto  via  tute  de  peso; 

A  mormorar  del  prossimo  ho  tormento, 

E  col  poco  che  ho  dito  me  so  inteso 
De  darve  un  sagio  della  so  avarizia, 

Nè  quà  per  mormorar  ghs entra  malizia. 

EI  mormorar  adesso  xe  ala  moda; 

Mi  per  altro  Signori  lo  detesto, 

E  me  fa  rabia  quei  che  par  che  i  goda 
A  tagiar  i  Tabari  a  quelo,  e  questo; 

E  tanto  pezo  tuti  quei  che  loda 
Le  persone  sol  muso,  e  drio  del  cesto 
Ghe  fa  dopo  i  recami:  che  costori 
La  parte  i  vien  a  far  dei  traditori. 

Ma  lassando  i  riflessi  de  moral, 

E  tornando  al’ Istoria,  un  bel  caseto 
Vogio  dirve  Patroni  tale  qual 
Che  in  prosa  l’ho  trovà  nel  mio  Libreto, 
Senza,  come  se  dise,  un  gran  de  sai 
Meterghe  più  nè  manco,  ch’el  mio  ogeto 
Xe  de  star  al’ autor  come  savè: 

Ascoltelo  Signori,  e  po  ridè. 


Aveva  Scaramuzza  una  so  fia 

D’anema,  che  da  lu  xe  sta  arlevada; 

Co’ un  zovente  l’amor  fava  costia. 

Del  qual  la  giera  afato  inamorada; 

E  perchè  Traodo  soo  no  ghe  sortia- 
De  poderghe  parlar,  la  s’è  pensada 
De  cambiarse  eie  Leto,  con  el  dir: 

Lè  tropo  duro,  e  stento  assae  dormir. 

Fame  donca  un  servizio  cara  ti, 

Lassime  andar  sta  note  sul  to  leto 
(  Parlando  alla  Massera  )  che  cussi 
Spero  de  far  almanco  un  bel  Soneto,.- 
Perchè  tì  ti  sta  megio  assae  de  mi, 

Come  ti  proverà  dopo  in  efeto: 

Per  sta  note  te  prego  del  favor; 

E  la  dona  aderisse  de  bon  cuor. 

Dove  donca  che  stava  la  Massera 
A  dormir  quela  note  la  xe  andada, 

Con  sto  impianto,  e  la  rason  po  giera, 
Che  quel  logo  ghaveva  de  fazzada 
La  Casa  del  so  amante,  e  in  sta  maniera 
La  ghe  podea  parlar  quanto  ghe  agrada. 
AFincontro  la  dona  in  l’altro  Leto 
La  xe  andada  a  dormir  senza  sospeto . 

Al  bon  vechio  ghe  giera  capita 
E1  zorno  decidente  nele  man 
Un  Biglieto  amoroso,  e  relevà 
L’aveva  sti  so  amori,  onde  pian  pian 
De  marina  a  bon  ora  el  s’è  leva 
Con  intenzion,  el  povero  baban, 

De  dar  ala  regazza,  e  castigarla: 

I11  camera  lè  andà  donca  a  trovarla  » 

Co  lè  sta  drento,  senza  esaminar, 

Tolendo  la  Massera  per  la  Puta, 

El  l’ha  ben  scomenzada  a  lavorar 
Cussi  senza  dir  gnente  su  ala  muta. 

La  ghaveva  la  dona  un  bel  cigar. 

La  fala  sior  Paron,  che  fin  che  tuta 
Noi’ ha  sfogà  la  colera  meschina, 

Ghe  convegni!  sorbir  la  medesina. 

H 

Mezo  sordo,  e  mezo  orbo  noi  sentiva 
La  vose,  nè  in  tei  muso  el  la  vedeva: 
Savendo  che  la  Puta  là  dormiva 
Lu  senz’altro  la  Puta  el  la  credeva. 

Levada  la  Massera  che  po  ariva 
A  intender  la  facenda,  la  voleva 
Desinganarlo,  ma  teme  arente 
Che  anca  el  ghe  cria,  nè  la  ghe  dise  gnente,. 


Crossa  serviva  mai  giustificarse 

Quando  che  za  le  pache  giera  dae? 

La  massera  in  sto  caso  è  da  lodarse. 
Avendo  usa  prudenza,  che  xe  assae.. 
Gol  squaquarar  no  la  podea  che  farse 
Nemiga  la  Regazza,  che  pagae 
Ghaverà  za  le  bote  in  qualche  conto, 

E  a  taser  sempre  ghe  tornava  conto. 

Arincontro  in  Fiorili  po  detesto 

E1  lavorar  de  man,  perchè  ghe  giera 
Altri  mezi  a  coreger  for  de  questo, 

Per  quel  che  anca  diseva  la  massera. 

Le  bastonae ,  Patron ,  sempre  ho  savesto 
Che  gnanca  el  can  le  sente  volentiera: 
Per  i  Aseni  xe  fatto  el  bastonar: 

Per  i  Omenf,  e  le  Done  ghe  el  parlar. 

Me  fa  rabia  quei  Pari  che  bastona 
I  so  fioi,  se  poi  dir,  senza  rason, 
Perchè  in  vece  de  far  ’na  cossa  bona 
I  li  avezza  ale  bote  in  conclusion. 

La  lengua  per  parlar  Idio  ne  dona, 

E  con  questa  è  da  far  le  corezion. 

Dei  Legni  è  da  servirsene  a  far  fogo: 
Fa  l’efeto  el  criar  a  tempo,  e  Iogo. 

Anvà  el  nostro  comico  d’aver 
Otantasete  aneti  sul  da  drio 
Mezo  orbo,  mezo  zordo,  e  col  Braghier;- 
Cosse  che  a  un  omo  vechio  ghe  va  drio, 
Naturalmente  el  dovea  dar  pensier 
A  andar  al* altro  mondo,  e  da  omo  pio 
De  fato  l’ha  pensà  beneficar 
I  amorevoli  soi  prima  d’ andar  = 

.  48 

Musa  del  vostro  agiuto  in  sto  momento 
Ho  bisogno,  nè  stessi  abandonar 
Un  Poeta  che  verso  el  finimento 
Xe  del  lavoro  che  l’ha  tolto  a  far, 
Bastandone  d’aver  sol  el  contento 
De  no  aver  sul  più  belo  da  mancar, 

Perchè  se  anca  el  Poema  xe  una  strazza, 
El  poi  servir  za  per  cantar  in  piazza. 

E  se  in  Piazza  se  sente  qualche  Istoria  r 
Che  no  ha  nè  ti,  nè  mi;  verso,  nè  rima 
In  sto  conto  bisogna  che  me  gloria 
Posso  aver  in  confronto  qualche  stima, 
Perchè  no  xe  la  mia  ’na  cibaldoria: 

Za  veri  i  fati,  come  ho  dito  in  prima; 

E  tuti  i  versi  che  no  xe  falai, 

Tuti  d’undese  pii  sarà  trovai.. 


NONO. 

Cari  Signori  ve  voria  pregar 
A  non  negarmi  questa  cortesia, 

E1  resto  del’ Istoria  d’ascoltar, 

Che  tra  ancuo  e  tra  doman  sarà  fenia, 
Dovendove  i  regali  racontar, 

Che  prima  de  morir  el  nostro  Arpia 
Ha  fatto  a  varia  zente,  acciò  vede 
Che  fin  al  so  morir  un  Tomo  el  xe. 

Prima  de  tuti  el  chiama  la  massera, 

E  ghe  fa  sto  descorso:  ti  sa  ben 
Che  no  ha  da  starne  in  cuor  qua  sula  Tera 
Ch’el  salvar  la  nostr’ anima.  Convien 
Fin  donca  che  son  vivo,  che  sincera 
Ti  me  confessi  tuto  quel  che  in  pien 
Ti  m’ha  robà  qua  in  casa,  dando  indrio 
Tuto  quel  che  ti  gha,  che  giera  mio. 

Da  canto  mio  po  credo  convenienza 
L’averte  da  premiar,  per  esser  stada 
Tanti  Ani  in  casa  mia:  per  la  pacienza 
Che  ti  ha  con  mi  ,  per  dir  el  ver,  usada; 
Nè  creder  che  morir  mi  vogia  senza 
Averte  in  qualche  conto  regalada; 

Vogio  che  una  memoria  al  mio  morir 
Te  resta,  e  che  ti  m’abi  a  benedir. 

La  serva  ghe  responde  :  sior  Paron 
Posso  zurar  davanti  ala  Madona, 

E  da  Puta  onorata  come  son, 

Che  no  ho  roba  mai  gnente ,  e  la  perdona 
De  sto  discorso  no  ghe  xe  rason, 

Ma  credo  che  in  sta  parte  la  minchiona; 
La  ringrazio  piatosto  del  so  amor, 

E  aspeto  i  benefizi  de  bon  cuor. 

La  se  ghe  buta  zoso  po  davanti 

In  zenochion  (credendo  ch’eì  ghe  fasse 
Un  regalo  de  zogie,  e  de  diamanti, 

O  che  un  Legato  grosso  el  ghe  lassasse  ) 
E  la  recerca  con  sospiri,  e  pianti 
Che  la  benedizion  prima  el  ghe  dasse. 

Lu  a  sto  passo  se  sente  intenerio, 
Metendose  a  vardarla  impietosio. 

Vogio  acrescer,  el  dise,  el  donativo 
Che  ghaveva  de  farte  destina; 

Te  dago  donca  infina  che  son  vivo 
La  ‘Riceta  del  modo  che  se  fa 
A  formar  1*  acqua  cota ,  e  po  me  privo 
Dela  memoria  d’un  che  no  ha  salda 
Un  certo  creditin  che  avea  con  lù, 

Ma  vogio  regalarte  anca  de  più. 


o  n  o.  205 


5^ 

Tropo  fedel  ti  è  stada:  va  al  forzieri 
E  porta  quà  la  Scatoleta  rossa 
Che  messa  xe  la  drento.  Con  piacer 
Va  la  massera  a  torla,  e  con  angossa, 
Curiosa,  che  s’intende-,  de  saver 
Cossa  che  l’altro  don  esser  mai  possa. 
Cerca,  e  cerca  la  giera  in  un  canton, 

E  la  la  porta  donca  al  so  Paron . 

Èì  qual  la  verze,  e  tol  una  Cordeìa , 

O  sia  una  fassa  che  ghe  giera  drento, 

E  tiò  el  ghe  dise  :  varda  ben  co  bela  ! 

La  vaierà  un  ducato,  e  più  d’arzento; 
Me  privo  con  rammarico  sorela, 

Ma  de  dartela  ho  dito ,  e  son  contento . 
Dio  te  daga  la  grazia  de  poder 
Goderla  un  pezzo,  jdome  è  mio  pensieri 

Varda  sora  de  tuto  nò  contar 
La  generosità  de  sto  mio  don, 

A  chi  se  sia,  dovendome  bastar 
Che  ti  abi  visto  el  cuor  del  to  Paron, 

Se  restada  la  sia,  podè  pensar, 

Contenta  de  quei  doni,  e  con  rason, 

No  l’ha  possù  tegnirse,  indispetia 
De  tratarlo  da  bestia  buzzavia. 

I  6 

I  xe  boni  da  baterse  el  da  drio 
La  dise  sti  regali,  e  li  gho  in  cesto; 

Ei  vechio  giera  sordo,  nè  sentio 
L’aveva  ste  parole,  che  da  resto 
El  T  averia  tratada  pofarbrio 
Da  Dona  ingrata,  e  ghaveria  dolesto, 

Che  un  regalo  ch’el  fava  a  una  massera 
El  vegnisse  aceti  co  sta  maniera-. 

60 

Maledeta  avarizia!  anca  al  momento 
D’andar  aP altro  mondo  un  omo  avaro, 

A  lassar  i  so  bezzi  l’ha  tormento, 

E  sto  donar  el  ghe  si  tanto  amaro. 

A  dar  diese  ghe  par  de  donar  cento , 

Anzi  dar  un  Zechin  donando  un  Traro: 
Che  relativo  el  don  xe  sempre  al  cuor 
D’un  omo  quando  el  vive,  e  quando  el  mor. 

Ma  Signori  me  par  che  sbadagiè , 

E  che  anzi  qualchedun  ala  romana 
M’abia  impianti  bel  belo,  prova  che 
Sè  sechi  el  culo,  a  dirla  veneziana. 

Per  questo  sari  megio  assae  che  andò 
A  cena  more  solito ,  e  a  far  nana 
Ma  tornò  po  diman,  nè  ste  a  falar 
Se  del’Istoria  el  fin  vole  ascoltar. 


2 ?0'S 

SCARAMUZZA 


C^fNTO  DECIMO 


*******  ** 


ARGOM’ENT  O 

Se  insogna  un  poveromo  eie  trovar 
El  'Diavolo  vestio  da  Cavalier , 

Che  un  Tesoro  ghe  insegna  de  cavar  , 

Ma  sul  a  ganza  el  caga  ala  mugier . 

Seguita  Scaramuzza  a  regalar 
El  Servitore  el  Miedego el  Barbieri’ 

Ifin  el  mor^  e  ne l  s0  Testamento 
Xe  erede  cl  fio,  benefica  un  Convento, 

Son  quà  Signori  mìi,  son  de  parola 

Per  farve  ancuo  sentir  1*  ultimo  Catte»  r 
Siben  un  poco  rosegà  la  gola, 

E  de  cantar  no  ghabi  vogia  tanto. 

So  altro  no  gho  de  bon,  gho  questa  sola 
Son  omo  pontual  in  tufo  quanto, 

E  sempre  come  posso  mi  m’inzegno 
De  no  mancar,  co  tolto  m’ho  un  impegno. 


Zòó  G  A  N  T  0:? 

„  Promitio  boni  viri  est  oblìgatio , 

Come  dise  un  autor,  no  so  s’el  sia 
Ovidio,  Ciceron,  o  Curzio,  o  Orazio, 
Perchè  xe  poca  la  memoria  mia. 

D’ esser  prima  Signori  ve  ringrazio 
In  bon  numero  ancuò,  perchè  alegria 
Me  vien  quando  che  assae  vedo  la  zent 
E  me  meto  a  cantar  più  alegramente. 

Anzi  se  permetè  ve  vogio  dir 
Un  Istoriela  che  gersera  ho  leto: 

Perchè  sapiè  che  avanti  de  dormir 
Me  deverto  de  lezer  un  pocheto; 

So  che  con -gusto  la  starè  a  sentir, 

Siben  che  la  sia  fora  de  sogeto, 

Perchè  la  xe  ridicola,  e  me  par 
De  poderla  benissimo  mestar. 

Dormiva  in  compagnia  de  so  mugier 
Un  povero  infelice  indebita, 

E  gha  parso  in  insogno  de  veder 
A  vegnir  un  Signor  de  gravità; 

Vestio  za  ch’el  pareva  un  Cavalier, 

E1  qual  quando  che  arente  ghe  xe  sta 
Gha  dito  con  dolcezza,  e  manieroso: 
Per  cossa  xestu  amigo  pensieroso? 


DECI  M  O 

E  lu  franco  ha  risposto:  Patron  mio 

Sò  indebiti  nè  ho  gnanca  un  soldo  adossoj 
Gho  la  mugier  con  cinque  Pute,  e  un  fo, 
Nè  a  turi  far  le  spese  mi  ghe  posso. 

Gho  qualche  creditin ,  ma  tira  indrio 
Chi  m’ha  da  dar,  e  son  qua  pele,  e  osso3 
Che  a  magnar  poco,  e  zavariar  assae, 

No  se  se  poi  mai  dar  bone  ingrassae. 

Sta  pur  de  bon  umor,  quel  sior  gha  dito3 
Che  co  la  xe  cussi  vogio  agiutarte, 

Te  voi  menar,  vien  pur  con  mi,  in  un  sito 
Dove  ghe  xe  un  Tesor  che  voi  mostrarle, 
Aciò  ti  te  sodisfì,  e  che  pulito 
Ti  possi  nei  bisogni  acomodarte. 

St’ altro  dise  magari!  e  quelo  andemo: 

E1  sito  no  è  lòntan,  presto  ghe  semo* 

E1  solito  za  xe  d’ogni  spianta 

Quel  ch’el  vorave  el  dì  sognar  la  note. 
Che  i  sogni  in  un  autor  mi  gho  trova, 

,,  Xe  imagini  de  dì  guaste,  e  corote, 

E  questa  xe  pur  tropo  verità, 

Ma  non  andemo  via  per  viole  zote, 

E  ste  atenti  a  scoltar  quel  che  ve  digo  , 
Che  presto  de  sta  frotola  me  sbrigo. 

Caminando  per  strada  in  compagnia* 
Dimandar  a  quel  sior  l’orno  ha  voleste 
Dela  so  condizion  (  perchè  chi  sia 
El  so  benefator  ben  l’ha  credesto 
Che  sia  el  saverlo  )  mentre  in  vita  mia 
E!  ghe  azonze,  signor  mi  ve  protesto 
Mai  no  me  scorderà  sto  tanto  ben, 
Come  xe  giusto,  e  come  me  convien» 

Staltro  responde:  co  ti  voi  saver* 

Chi  sia,  mi  sdtf  el  diavolo.  Pensar 
Signori  ve  podè,  quanta  che  aver 
Fufa  el  dovesse  al  cesto  a  sto  parlar. 

A  corer  el  s’ha  messo  a  più  poder, 

Ma  el  diavolo  l’ha  fato  in  drio  tornar, 
Disendoghe  no  aver  de  mi  timor, 

Fa  promessa  mantegno,  e  so  d’onor. 


Questo  sul  sì  e  sul  no  mezzo  spaurio 
Se  l’avesse  d’andarghe  noi  saveva, 

Ma  el  se  resolve  infin,  e  ghe  vù  drio 
Che  sto  Tesoro  in  cuor  el  ghe  staseva. 
Mi  me  giera  el  ghe  dise  stramonio, 
Perchè  signor  mia  Mare  me  diseva, 
Ch’el  diavolo  xe  bruto,  e  fa  del  mal, 
Ma  vu  bisogna  dir  che  no  si  è  tal. 


I  và  in  un  campo,  e’1  diavol  cole  man 
Ghe  segna  un  Logo,  e  dise  qua  ghe  Toro 
Con  un  Bail  ti  ha  da  vegnir  diman 
E  quachio,  quachio,  meterte  al  lavoro. 
Noi  dir  a  chi  se  sia,  che  Muso  uman 
No  sà  che  qua  in  sto  Logo  ghe  un  Tesoro 
Come  donca  mo  possio,  1* altro  ha  dito, 
Co  vegno  quà  diman,  trovar  sto  sito? 

i  z 

E1  diavolo  responde:  faghe  un  segno, 

E  ti  lo  troverà  quando  ti  voi. 

duel’ altro  donca  un  boconcin  de  Legno  , 

Per  far  ’na  erose  da  per  tera  el  tol, 

Ma  el  moreto  se  mostra  pien  de  sdegno, 
E  forte  con  quel’ omo  se  ne  dol 
Disendo:  cossa  fastu?  no  ti  sà 
Che  cole  Croce  el  diavolo  no  stà? 

Dise  Pomo*,  che  segno  hògio  da- far, 

Se  ho  da  trovar  sto  sito  quando  vogio  ? 
Ti  poi  risponde  el  diavolo  cagar, 

Che  una  merda  te  leva  da  sto  imbrogio, 
Che  a  naso  sempre  ti  la  poi  trovar. 

Ma  davanti  de  vù  donca  averogio 
Da  far  sta  cossa  ghe  sogiunge  l’altro? 
Caga,  no  me  secar  replica  staltro* 

No  ghe  scampava  è  ver,  ma  tanto,  e  tanto, 
Zo  le  Braghe,  el  se  mete  in  cufolon, 

E  spenzi ,  e  spenzi ,  tanto  el  spenze ,  e  tanto  r- 
Che  po  ghe  vie  n  de  far  disposizion. 

Dal  spenzer  el  ghaveva  squasi  pianto, 

Ma  dopo  Iè  andà  drio  come  un  canon, 

E  s’averia  benissimo  sentio 

Lontani  el  bon  odor  per  più  d’un  mio. 


Ei  giera  un  sognò,  ma  però  in  sostanza 
L’ha  cagà  molto  ben  no  sol  in  Leto, 

Ma  mentre  la  dormiva,  sula  panza 
A  so  mugier  l’ha  regalà  el  broeto. 

La  qual  svegiada  piena  d’ aroganza, 

Porco,  porco  la  ciga  maledeto, 

E  porco  da  recao  ghe  torna  dir, 

Fin  ch’el  se  và  svegiando  dal  dormito 
✓ 

l6 

E  nel  svegiarse:  son  assassina, 

El  se  mete  a  cigar  a  più  no  posso. 

Cossa  ghastu  anemal?  va  via  de  quà 
Ghe  dise  la  mugier,  e  lu  tra  un  scosso,  ? 
Disendo  cossa  ghastu?  cossa  è  sta? 

La  ghe  responde,  ti  me  caghi  adosso 
E  ti  dimandi  cossa  è  stà  vilan? 

E  la  menava  intanto  anca  de  man* 


DECIMO, 


21  i 


1? 

E1  ghe  conta  l’insogno,  e  per  quietarla 
Sul  muso  far  carezze  el  ghe  volea, 

E  intanto  noi  faceva  che  ismerdarla, 
Perchè  ismerdae  le  man  tute  el  s’avea. 
La  merda  lo  savè  che  a  palpignarla 
La  manda  un  odorin  che  no  recrea, 

Ve  lasso  imaginar  che  bel  odor 
Se  doveva  sentir  in  quel  rumor, 

18 

Ma  dopo  tanto  aver  fato  sta  dona 
Sussuro  per  sta  cossa,  finalmente 
Al  povero  mario  la  ghe  perdona, 

E  la  se  taca  a  rider  anzi  a  rente . 
Vardè,  la  dise,  el  diavolo  minchiona 
Fin  quando  che  se  dorme!  Istessamente 
Diseva  Tomo  za  ridendo  anch’elo, 

Che  da  rider  xe  questo  un  caso  belo , 

ip 

Questa  è  una  slapa  qualchedun  dirà  ^ 

Ma  lo  atesta  1*  autor  caso  sucesso, 

E  mi  come  che  scrito  l’ho  trovà, 

Senz’ altra  zonta  vel’ho  dito  adesso, 
Gnanca  dePimpossibil  po  noi  gha, 

Se  cole  quiete  ghe  farò  riflesso, 

Ma  seguitemo  intanto  Sior  Tiberio, 
Perchè  de  destrigarme  ho  desiderio , 

Ho  desiderio  de  finir  el  Canto, 

Per  levarve  Signori  la  secada 
D’averme  d’ascoltar,  che  so  che  tanto 
A  più  de  qualchedun  za  noi’  agrada  y 
Siben  per  dir  el  ver  dal’ altro  canto. 
Qualcun  benigno  dando  una  passada 
Ai  fali  mii,  con  somo  mio  contento 
M’abi  onorà  del  so  compatimento. 

2 1 

Onde  per  no  stufar  xe  anzi  da  dir 
Chi  m’ha  onorà  con  tanta  so  pacienza 
D’ascoltarme  a  cantar,  e  compatir 
La  mia,  sia  qual  se  vogia,  insuficienza, 
Ho  desiderio  presto  de  finir; 

Che  sempre  anca  in  le  Prediche  l’udienza 
Sui’ ultime  se  stufa,  andando  via 
Avanti  el  fin,  e  senza  dir  sioria. 

22 

Aveva  Scaramuzza  al  so  servizio 
Da  molto  tempo  un  omo  che  ghe  stava 
Senza  salario,  e  sol  per  el  caprizio 
De  vederlo  a  gestir  col  recitava, 

E  sparagnar  da  puto  de  giudizio 
La  Porta  del  Teatro  col  ghe  andava. 

El  Io  ha  fato  chiamar:  el  lo  ha  brazzà 
E  dopo  in  sta  maniera  el  gha  parlà* 

Brindavano  (  che  questo  xe  el  so  nome  ) 
Abi  sempre  el  timor  santo  de  Dio, 

E  sapi  fio  che  no  me  scordo  come 
Sete  ani  con  amor  ti  m’  ha  servio 
Co  gnanca  un  soldo  de  salario,  e  nome 
Per  el  magnar;  eh*  è  desiderio  mio 
L’averte  po  in  ancuò  da  compensar, 
Aciò  ti  possi  Dio  per  mi  pregar. 

24 

Te  fazzo  sto  discorso,  caso  mai 
Che  fra  poco  mi  avesse  da  morir. 

Ma  un  strolego  de  quei  più  acreditai 
M’ha  avudo  me  recordo  da  predir, 

Che  avera  ve  i  cent’ ani  za  passai, 

E  tì  ti  m’averessi  da  servir 
Ancora  del  gran  tempo  senza  gnente, 
Del  che  no  parleria  seguramente» 

2$ 

Ma  intanto  al  mio  dover  no  voi  mancar 
Per  averme  servio  con  gran  pacienza, 
De  averte  come  digo,  da  premiar 
Come  credo  de  tuta  convenienza. 
Brindavano  el  scomenza  a  ringraziar 
E  ghe  responde:  sior  Paron  mi  senza 
Vista  mai  d’interesse  l’ho  servia, 

E  sò  quanto  el  so  amor  za  grando  sia. 

Scaramuzza  lo  basa,  e  po  mostrando 
Un  saco,  el  dise,  te  ne  fazzo  un  don, 
Vardighe  drento,  e  ti  anderà  trovando 
Dele  scene  eh’ è  mie  composizion; 

E  provo  t’assicuro  dolor  grando 
No  poderte  lassar  le  posizion 
E  i  moti  che  far  sogio  al’improviso 
Per  spaventar,  o  far  vegnir  el  riso. 

-27 

Ma  come  che  sto  don  no  posso  farte, 
Ch’el  sarave  un  Tesor,  me  son  pensa 
Tuto  l’abito  intiero  mio  lassarte 
Che  a  recitar  in  Scena  ho  doperà. 

No  saveria  de  più  cossa  donarte. 

Che  sapi  che  vinti  ani  questo  gha, 

Nè  Io  adopero  più  che  xe  cinque  ani: 
Lè  belo,  e  novo  senza  aver  malani. 

28 

Ti  poderà  afitarlo  el  Carnevai, 

Basta  sol  che  ti  dighi  de  chi  el  giera, 
Che  tuti  Io  vorà  ch’è  naturai 
Per  mascarar se  nela  mia  maniera. 
L’abito  no  fa  el  comico,  ma  tal 
El  fanatismo  xe,  che  se  ogni  sera 
Guadagna  molti  bezzi  un  StrazzarioI 
Anca  tl  guadagnar  cussi  ti  poh 

E  quando  noi  sia  bon  più  da  fìtar 
Ti  poderà  in  co  roto  doperarlo, 

Al  caso  che  mi  avesse  da  mancar, 

E  in  sta  maniera  afato  consumarlo. 
Brindavano  altra  prova  mi  lassar 
No  tc  posso  d’amor,  e  za  te  parlo 
Quanto  mio  fio,  che  gnente  più  se  ti 
Ti  fossi  tal,  te  lassarave  mi. 

30 

Sior  Brindavano  mio  mi  me  consolo 
De  sta  famosa  toa  gran  redità, 

Perchè  me  penso  che  col  dar  a  nolo 
Quel’ abito  un  Signor  ti  te  farà; 

E  se  altro  no  ti  ha  buo  che  questo  solo 
Ti  xe  ben  del  salario  compensà, 

E  se  vede  a  bastanza  da  sto  don 
E1  generoso  cuor  del  to  Paron, 

Figureve  de  Loto  un  zogador 

Che  abia  intopà  nel  Terno,  e  col  Scontrin 
Vaga  a  torse  la  firma,  e  che  un  eror 
Nei  numeri  el  se  trovi  poverin; 

Podè  pensar  se  Tandarà  in  furor 
Maledisendo  dopo  el  so  destin, 

Mo  pensè  che  «Brindavano  se  giera 
Arabià  per  apunto  in  sta  maniera. 

E  l’aveva  rason,  perchè  de  fato 
A  servirlo  sete  ani  senza  gnente, 

Giera  da  lusingarse  d’un  legato, 

Che  anca  no  fusse  tanto  indiferente. 
Pensava  mo  Fiorili  darghe  un  stato 
Facendoghe  interuì’vos  quel  presente; 

Che  come  ho  dito  ancora  un  omo  avaro 
Crede  dar  un  Zechin  donando  un  Traro. 

33 

Un  zovene  Chirurgo,  che  una  volta 
L’à  avudo  da  curar  d’una  feria, 

Ch’el  s’ha  fato  cascando,  ha  ocasion  tolta 
De  andarghe  far  un  zorno  Compagnia, 
Pensandose  che  za  piè  vita  molta 
Noi’ avesse  d’aver.  Con  pulizia 
Sto  sior  gha  dito*,  ogn’omo  ha  da  morir; 
Racomandeve  a  Dio...  podè  capir, 

34 

Xe  do  zorni  responde  sior  Tiberio 

Che  a  ste  cosse  ho  pensa:  che  i  Sacramenti 
M’è  vegnù  de  ricever  desiderio 
Per  no  aspetar  sui  ultimi  momenti, 

Siben  che  spero,  a  dirsela  sul  serio, 

De  no  aver  da  far  rider  i  parenti 
Con  sta  tanta  prestezza,  sul  riflesso. 

Che  grosse  le  mie  gambe  torna  adesso. 

E  dopo  altri  discorsi:  me  sovien, 

El  dise,  de  quel  dì  che  son  cascà; 

M’avè  agiustada  la  feria  assae  ben, 

E  pocheto  da  mi  sè  sta  pagi, 

Che  do  tre  abozzi  de  comedia  in  pien 
Sò  averve  solamente  regalà, 

E  che  sia  de  giustizia  adesso  penso 
L’aver  ve  da  premiar  per  un  compenso. 

3* 

Con  una  gravità  da  senator 

L’ha  sto  discorso  a  quel  Chierurgo  fato, 

E  lusinga  s’aveva  el  Professor 
Un  Regalo  d’aver  che  dasse  stato, 

Ma  trando  de  scarsela  el  nostro  Ator 
Un  per  de  Ochiai,  ghe  li  ha  donai  sul  fato, 
Disendoghe,  vei  dono,  ma  sapiè 
Che  una  cossa  assae  rara  questi  xe* 

37 

Setant’ ani  sarà  che  mi  li  tegno, 

E  mile  volte  i  m’è  cascai  per  terra; 

Che  de  durada  i  sia  questo  xe  un  segno, 
Sendo  anca  novi,  e  bei  come  che  i  giera; 
Ha  da  servirve  questi  in  contrasegno 
Del’ amicìzia  mia  che  xe  sincera, 

E  se  no  basta  i  ochiai,  dessoravia 
Ve  dono  le  canzon  eh’ è  roba  mia. 

K 


2  I  8 


CANTO 


3* 

Canzon  xe  queste  che  no  ho  mai  cantae, 

E  vu  da  omo  de  spirito,  e  talento 
Ghe  poderè  trovar  arie  adatae. 

Che  sò  che  per  ste  cosse  sè  un  portento. 
Incantà  dal  discorso,  da  sbrufae 
Da  rider  el  Chierurgo  in  quel  momento, 
E  po  partendo  el  dise:  Talis  •vita , 

Anca  de  Scaramuzza,  finis  ita . 

Con  sto  proverbio  l’ha  volesto  dir, 

Che  Scaramuzza  infin  i  ultimi  di 
El  sk  savù  da  bravo  mantegnir 
Tometo  originai  sempre  cussi, 

El  carater  volendo  sostegnir 
De  Comico,  sicome  avè  sentì; 

Ma  passemo  ai  regali  che  l’ha  fato 
Al  Miedego  al’ incirca  su  sto  dato. 

40 

Fato  questo  chiamar:  amigo  mio, 

El  gba  dito,  m’acorzo  eh’ è  vicin 
El  momento  de  render  conto  a  Dio, 

E  de  lassar  sto  Mondo  berechin. 

M’averè  un  omo  avaro  stabilio 
Per  no  averve  invidà  mai  poverin 
A  disnar,  mentre  tanto  amighi  semo. 

In  vinti  ani  che  nu  se  cognossemo. 

V’assicuro  per  altro  mi  che  questo 
No  è  segno  d’avarizia;  la  rason 
L’è  stada  solamente,  ve  protesto, 

Perchè  ho  fata  tra  mi  l’osservazion 
Che  i  Miedeghi  xe  zente  senza  sesto. 

Che  no  fa  mai  nissuna  distinzioni 
Ogni  omo  xe  per  lori  indiferente 
Sia  nemigo,  sia  amigo,  o  sia  parente 

42 

Ma  aciò  vedè  se  son  persona  avara, 

Ve  vogio  in  sto  momento  regalar 
Una  stupenda  mia  bela  chitara, 

Che  gha  un  abilità  particolar; 

La  compagna  anca  quela  cussi  rara. 

Una  volta  lo  avuda  da  donar, 

Privandone  con  molto  despiacer, 

A  un  Sior  che  giera  amigo  a  mia  Mugier. 

43 

E1  qual  dopo  a  sonargliela  davanti 
Dal  piaser  la  mandava  in  svenimento*. 

V’ho  sielto  a  sto  bel  don  fra  tuti  quanti, 
Per  esser,  v’assicuro,  d’un  portento; 
Questa  descazza,  come  ha  visto  tanti, 

E  mi  stesso  gho  fato  el  sperimento, 

E1  mal  del’Emeroide,  e  l’Emicrania: 

Ogni  rabiezzo,  e  qual  se  vogia  smania. 

Cola  medema  ai  poveri  amalai 
De  sonar  derariete  ve  consegio, 

Che  esendoghe  dei  mali  imaginai, 

Dele  Ricete  la  farà  assae  megio, 

O  almanco  mal  no  la  poi  farghe  mai. 

Come  il  muto  disea  de  canaregio: 

Ve  saludo,t  andè  via  quando  volè. 

Che  voi  morir  che  gnanca  lo  sapié. 

45 

Fiorili  ve  consegio  d’andar  pian 

Con  sti  regali,  aciò  che' resta  indria 
Da  pagar  Preti,  Nonzolo,  e  Piovan, 

Ch’è  ben  che  con  onor  siè  sepelio: 
Andando  de  sta  sia  sina  diman, 

Morirò  poverazzo  po  falio: 

Fe  megio  i  vostri  conti,  e  no  donò 
Cossi  ala  generosa  come  fè . 

45 

Vedendo  Scaramuzza,  ch’el  perito 

De  zorno  in  zorno  sempre  più  mancava, 
L’ha  scomenzà  po  a  creder  che  pulito 
In  ver  del’ altro  mondo  el  galopava; 

Gnente  manco  però  da.  Parassito 
Tre  Paneti,  e  un  Polastro  el  se  magnava,, 
E  sicome  che  bever  po  bisogna 
El  bevea  ’na  Botiglia  de  Borgogna^. 

Tre  mesi  l’ha  dura  de  sto  sasofi, 

Ma  dopo  ghe  vegnù  come  un  relasso. 
Per  aver  magnù  tropo  del  melon, 

Che  per  quanto  el  diseva  ghavea  piasso. 
E1  di  dela  so  morte  un  gran  Supon 
Al’ italiana  con  del  brodo  grasso, 

Dele  paste,  e  formagio  Piasentin, 

El  s’ha  ordenà  col  solito  so  vin. 

48 

E  vegnindo  el  so  Miedego  in  quel  ponto 
Quando  che  l’ha  sta  ordinazion  sentia, 
Che  quela  è  la  maniera  el  gha  sogionto 
De  acquistale  la  estrema  malatia. 
Mentre  quando  l’avesse  fato  conto 
De  regolarse,  ancora  el  podaria 
Viver  almanco,  almanco  diese  di, 

Ma  Tiberio  risposto  gha  cussi. 

49 

Per  mi  omo  che  tanto  gha  vissù 

Cossa  credeu,  che  amigo  vogiar  dir 
Diese  zorni  de  manco,  o  diese  più 
Quando  che  po  bisogna  za  morir? 

Diese  zorni,  pensandoghe  ben  su 
No  merita  che  m’abi  da  tegnir 
Del  gusto  de  magnar  de  quei  boconi, 

E  per  mi  la  sarave  da  minchioni. 

Intanto  za  che  magno,,  el  confessor 
Capiterà,  che  l’ho-  mandà  chiamar; 

Feme  pur  compagnia  caro  dotor, 

Che  con  più  gusto  poderò  magnar; 

Ma  in  quel  aponto  che  cussi  el  discoi 
Se  vede  el  Religioso;  capitar; 

L’ha  pensà  donca  avanti  confessale , 

E  i  so  Piati  ordenai  dopo  magnarse- 

51 

La  sera  da  recao  l’ha  radopik 

Ste  so  piatanze,  e ^stessamente  el  vin,, 

E  de  gran  apetito  l’ha:  magnk, 

Ma  el  momento  fatai  eco  vicin. 

Ale  do  dela  note,  l’ha  cerck 
De  dormir  s’el  podeva  uir  pochetin; 

Ma  quietar  no  podendose  Tiberio 
Ghe  vegnù  de  zogar  po  desiderio.. 

$2 

Per  poder  donca  un  pochetin  zogar. 

Tre  Tapizieri  zoveni  che  stava 
In  quela  casa  l’ha  mandai  chiamar, 

Ma  mentre  el  giera  drio  po  ch’el  zogava. 
De  pezo  in  pezo  el  se  sentiva  star, 

E  sempre  più  le  forze  ghe  mancava: 

A  zogar  el  ghe  dise  seguitò 
Ma  far  le  mie  orazion  a  mi  lassò. 


d  e  c  r  m  o  : 

Un-  quarto  d’ora  per  el  manco  giera 
Passà  ch’el  s’avea  messo  in  orazion, 

Co  disendo  del  Pater  l’d>*  in  Ter  a 
L’ha  dà  per  el  so  ultimo  un  sgorlon; 

E  ha  mancà  Scaramuzza  in  sta  maniera- 
Con  una  morte  fata  da  omo  bon, 

,y  Sicome  parla  e  dice  la  mia  Storia  : 

Che  Dio  nostro  Signor  Io  ghabi  in  gloria,* 

S4 

Per  far  a  Scaramuzza  in  sta  ocasiorf 
la  funere  un  Elogio,  el  mio  Zanetì 
Ghe  vorave,  o  quel  celebre  Schieson 
El  qual  s’ha  imortalà  coi  so  Libretip 
0  quel  che  fa  la  bela  Traduzion 
D’Omero  in  Lombardia,  che  xe’lBoareti;; 
Ma  mentre  mi  no  son  omo  da  tanto, 

No  Io  posso  onorar  che  col  mio  pianto , 

El  pili  famoso  comico  def  mondo, 

Che  in  quei  tempi  ghe  fusse  per  bravura, 
Ecolo  donca  morto.  El  so  segondo 
No  ha  più  prodoto  mai  madre  natura; 

La  medema  (  anca  mi  dirò  segondo 
Che  dise  el  mio  Libreto  per  figura  ) 

Ha  roto  el  stampo  dopo  la  so  morte 
Nè  nascer  ghe  ne  poi  più  de  sta  sorte. 

Erede  uriiversal  instituio 

De  quanto  che  P  aveva  al  so  comando 
Con  el  so  Testamento  è  sta  so  fio, 

Che  giera  Prete  doto,  e  venerando* 

E  cento  mile  scudi  poferbrio 
Giera  la  facoltà,  no  computando 
Un  Legato  assae  grosso,  che  a  un  convento' 
L’ha  lassà  Gol  medemo  Testamento^ 

57 

Ha  pianto  ala  so  morte  molta  zen  te, 

E  universa!  za  giera  el  despiaser*. 

Ha  pianto  ala  so  morte  fessamente 
Infina  i  so  compagni  de  mestier; 

Ma  se  abia  pianto  el  fio  no  dirò  grinte. 
Che  supera  el  dolor  xe  dal  piaser 
De  vederse  una  bela  eredità, 

Nè  gnanca  po  quei  frati  pranzerà* 

58 

Che  anca  lori  gha  avudo  el  so  Legato', 

E  come  avè  sentio  significante. 

Onor  nel  funeral  ghe  xe  sta  fato 

Con  Preti,  e  Cere  in  numero  abondante, 

E  una  fola  de  zente  d’ogni  dato 
Acompagnà  gha  el  nostro  comediante 
A  sepelirlo  in  Chiesa  de  S.  Stae, 

E  gran  avemarie  ghe  fu  sooae- 

E  nel  nonantaquatro  del  siecento, 

Ai  diese  de  Setembre  sepelio, 
Scaramuzza  dei  Comici  portento , 

Fn  in  Chiesa  come  avè  sentio». 

Quà  termina  la  Musa  l’argomento, 
Mandandove  Signori  via  con  Dio; 
DePatenzion  usada  ve  son  schiavo, 

E.  taco  la  Chitara  sotto  un  Travo. 


F.L  FIN . 

